
2 ALBINA 


Un cuvânt înnainte, 


apare cu întârziere, din pricină că ne-a trebuit mult 

timp pentru imprimarea numeroaselor articole trimise 

anume pentru acest număr. Executarea, în culori a co- 

perlei — lucrare artistică datorită d-lui pictor Strâmbu- 
lescu — a cerut asemenea mai îndelungată vreme pentru a 
se puted prezintă în bune condițiuni. 

Cine cunoaşte greutăţile materiale, cari în momentul at- 
tual apasă asupra tuturor cari tipăresc în fara noastră, 
cine ştie că în ultimii ani prețul hârtiei a crescut, că s'a ri- 
dicat mult şi prețul tiparului, va înțelege sacrificiile ce am 
făcut peniru a da, fără a schimba preţul de 5 lei abonament 
anual, numărul de față eu un cuprins așa de bogat, pe kâr- 
tie de calitate superioară și cu ilustrațiuni afară din tezl. 

In acestea am reprodus tabloul d-lui pictor Costin Petre- 
scu, întitulat «Dacia», lucrare nouă, necunoscută până 
acum publicului, precum și portretul lui Mihaiu Viteazul 
lucrat de dl pictor O. Obedeanu. 

Dar dacă ne-am impus oarecari sacrificii, am făcul-o cu 
mulțumire deosebilă, fiindcă am văzul încurajate silințele 
noastre. Cea mai nouă dovadă despre aceasta sunt nume- 
roasele şi prejiousele articole ce ni s'au trimis de către 
acei cari au ținut să parlicipe la sărbătoarea «Albinei». Ne 
îndeplinim o plăculă datorie să le arătăm recunoştinţa 
noastră. 

Unele din aceste articole sunt lucrări de literatură ori 
de ştiinţă ; altele se ocupă cu chestiuni în legătură directă 
sau îndireciă cu programul de acţiune al «Albinei». Fiind 
toate semnate, ele reprezintă pirerile subseriitorilor și pro- 
punerile lor personale, și nu angajază întru nimic redacțiu- 
nea; poate chiar se deosebesc de cele susținute de noi în dife- 
rile împrejurări. Toate însă dovedesc preocuparea din ce în 
ce crescândă pentru îmbunătăţirea stării celor mulţi şi săraci 
și mai ales- pentru ridicarea fărănimii, care formează te- 
melia poporului român. 

Astfel îndemnați, vom urmă drumul pe care am pornit și 
silinţele noastre se vor îndoi și întrei pentru ca să putem core- 
spunde şi pe viilor încrederei ce ni s'a arătal din toate părțile 
şi peniru ca să îmbunătăţim din ce în ce publicatiunea 
noastră. 


(7 rezentăm cititorilor noștri numărul festiv anunțat. El 


Comitetul. 

ALBINA 3 


ZECE ANI DE VIEAȚĂ. 


'au împlinit 10 ani de când d-l Sp. Ha- 
Da ret a hotărît apariţia revistei <Al- 
bina». Sunt 6 ani de când i-a luat con- 
ducerea d-l Ion Kalinderu, care s'a 


interesat număr cu număr de bunul ei 
mers. Dorinţa d-lui Haret, când a întemeiat această 
revistă populară a fost să contribue în oarecare 
măsură la înlăturarea relelor din satele noastre, prin 
sfaturi înțelepte și folositoare şi de aceea a aju- 
tat-o şi a încurajat-o. Sprijinul puternic moral și 
material ce pe de altă parte i-a dat d-l Kalinderu, 
a contribuit ca apariția «Albinei» să fie asigurată 
până acum şi am credinţa că încă pentru îndelun- 
gată vreme. Sunt mulți Români dé inimă, cari au 
sprijinit această revistă, dar nu pot cu acest prilej 
să nu pomenesc îndeosebi numele acestor doui băr- 
baţi, cari au fost numai suflet pentru ea! 

Spun acestea acum, când s'au împlinit 10 ani, pen- 
tru că din 1897 până în 1900 am avut eu cinstea, 
ca împreună cu d-l ©. Popovici-lașcă, să cunose 
mai de-aproape şi să apreciez toate piedicile și greu- 
tăţile ce se împotriveau acestei lucrări. 

Trăiască revista «Albina» și toţi sprijinitorii ei ! 


P. Gârboviceanu. 

CREDINȚA ŞI ȘTIINȚA 


cc | 


K {pată două lucruri care merită înaintea celorlalte iubirea 
; şi respectul nostru. 

S Una completează pe cealaltă și amândouă ne ser- 
vesc de călăuze în viață. 
Credința sau religiunea e simțământul ce avem de 
existența lui Dumnezeu, de puterea, de dreptatea sa, de toate 
atributele sale nesfârșite și minunate. E sentimentul care ne 
îndeamnă să fim recunoscători A-Tot-Puternicului pentru bi- 
nefacerile sale și să urmăm sfintele învățături. 

Dar religiunea numai n'ajunge omului. Ea nu poate satisface 
toate nevoile şi aspirațiunile sale, ci trebue ajutată de știință. 

Credinţa și ştiinţa sunt surori, între cari trebue să existe cele 
mai tari legăminte, acelea ale unei simpatii firești. Unirea din- 
tre ele se poate asemână cu aceea a trupului și a sufletului, 
care nu se pot dezbină. 

Fiecare își are adăpostul : al uneia se numește biserică, al 
celeilalte școală. Una dezvoltă și întăreşte inima, caracterul, 
viața emoțională și estetică; cealalta judecata și inteligența, lu- 
crând amândouă, pe căi diferite la înălțarea omului prin cu- 
noșterea adevărubui. 

In trecut, această unire s'a afirmat prin școalele ce aveau 
alipite pe lângă sine bisericile, mănăstirile, episcopiile și cari 
îngrijeau de pregătirea la demnităţile bisericești, căci biserica 
fără știință cade în superstițiuni, e lipsită de armele ce-i dă a- 
ceasta pentru apărarea sa și pentru îndeplinirea marei sale mi- 
siuni. Tot astfel știința izolată de biserică, devine rece, egoistă, 
rebelă, asemenea unei pasări frumoase, care din nenorocire 
și-a perdut aripile şi se târăște pe pământ, neputând zbură 
în aerul cel liber al înălțimii cerului. 

De aceea se cuvine să le iubim, să le respectăm pe amân- 
două de o potrivă, căci iubindu-le pe ele ne iubim națiunea. 

Revista «Albina» a fost dela început însuflețită de acest sen- 
timent, căci scopul ei e luminarea poporului, la care trebuie 
să lucreze în primul rând preoții și învățătorii. Armonia dintre 
acești doi factori e şi mai necesară în timpul de față când lise 
cer mai mari și mai numeroase însușiri și stăruințe în vederea 
regenărării vieţii noastre culturale, economice, naționale. 

lon Kalinderu. 

LUMINAREA POPORULUI..... 

Luminarea poporului este cea mai 
înaltă datorie a oamenilor luminați şi 
patrioți. 

A nu sprijini lupta pentru luminarea 
poporului ori a lucră contra existenţei 


țării, este tot una. 
HARET. 


Reflecsiuni asupra jubileului de 10 ani dela înființarea 
Revistei „filbina“ 


tosia 
— i m 


Albina, Albina, frumoasă revistă, Albina“, 
doresc să zbori din casă în casă — romă- 
nească, şi cu drag să fii citită, pentru isbânda 


noastră gospodărească. 


Pimen al Dunărei de Jos. 


6 ALBINA 


DGUĂ CUVINTE DESPRE ŢĂRANI 


== 

ând am primit invitaţiunea de a trimite câteva rân- 
<— duri pentru revista «Albina», care mulţumită, di- 
bacilor ei prisăcari, căci aşă voi numi pe harni- 
cii săi redactori, aleargă de zece ani prin florile 
literelor şi ale ştiinţelor culegând în faguri curaţi 
mierea dulce a cunoştinţelor şi a poveţelor, ce sunt 
mai dulci decât mierea şi fagurii, pentru folosul ce 
aduc ele tuturor Românilor şi mai ales poporului 
nostru dela sate; când, zic, am primit acea invi- 
taţiune, isprăvisem de citita nu ştiu câtea oară 
Omiliile Sfântului Ioan Chrisostom în traducere română, şi 

mă aflam sub impresiunea lor (1). 

Atunci pe dată mi-a venit în minte că revista «Albina» e 
menită a instrui şi moraliză cu deosebire pe ţărani, precum 
şi Sf. Chrisostom a iubit cu deosebire pe țărani şi muncitorii 
de pământ, a fost apostolul lor, propovăduind simplitatea şi 
curăţia moravurilor şi întrebuinţând tot auritul rost al e- 
locinţei sale pentru a înduioşă pe bogaţi față de săraci, pe 
propristari faţă de muncitori și pe cei mari şi puternici faţă 
de cei mici şi apăsaţi. 

Reflectând acestea mi-am zis: dacă aşi trimite la redacţia 
«Albinei» câte ceva din Sf. Chrisostom despre ţăranii şi mun- 
citorii pe pământ de pe timpul său? Pregetam întru câtva, 
pentru că cele ce ne spune Sf. Părinte despre ţărani se pare 
ceva de tot idilic, se para fi de interes mai mult literar de 
cât a ne arătă starea lor adevărată. In adevăr, el e nesecat 
în laude către ţărani pentru credinţa, înţelepciunea şi virtu- 
tile lor, cu care întrec chiar pe filozofii păgâni şi ni-i înfă- 
țişează ca ducând un traiu mai bun decât orășenii. Ori cât am 
dori ca lucrul să stea totaşă cu ţăranii noştri, realitatea tri- 
stă și goală ne desminte. Chiar Chrisostom adesea vorbeşte de- 
spre traiul greu al bieţilor muncitori şi meseriaşi de tot felul ; o 
analogie deci, tot ar fi cu ceea ce vedem la ţăranii noştri. 
Desigur însă că ţăranii Sf. Chrisostom întrec pe ai noştri cu 
virtuțile lor. 

Pe de altă parte Sf. Chrisostom descrie starea muncitori- 


(1), Omiliile Sfântulul Ioan Chrisostom s'au tradus în românește sub 
următoarele titluri : Măârgărintul, tipărit în 1745 București ; Tâleuire la 
Evanghelia lui Matei (90 de omilii), manuscris din 1795 ; Cuvinte Puţine 
oare-care din cele muite ale celui dintru sfinți Părintelui nostru Ioan 
Gură-de-Aur tipărite în București la 1827; Puţul Sf. loan Gură-de-Aur 
tipărit în Buzău la 1833; Impărțirea de grâu a Sf. Ioan Gură-de-Aur, 
Buzău 1833; Șasezeci şi patru de cuvinte traduse de Melchisedec, Bu- 
curești, 1893, Tipografia Cărţilor Bisericeşti ; și în sfârşit Prologul de 
Neamţ, din 1854, care cuprinde în cele 4 tomuri prescurtări din 68 de 
voroave ale Sf. Chrisostom precum şi 10 povestiri din viaţa sa. 

Jor ue pământ pe la proprietari în culori aşă de negre, că 
te îngrozeşti la citirea cuvintelor sale. Când isprâveşti de 
citit asemenea bucăţi din omiliile sale, pe dată îţi vine să 
strigi uşurat : Slavă Domnului, că în zilele noastre raportu- 
rile dintre praprietari şi muncitorii de pământ sunt mai umane, 
mai echitabile, mai creştineşti decât în vremea Sf. Chrisostom, 
acum 1.500 de ani. 


* Li 

Cu aceste rezerve, ce nu mă îndoesc că şi le va face fie- 
care cititor, m'am hotărît să trimit « Albinei» următoarele două 
cuvinte din omiliile Sf. Chrisostom, având nădejde că ele vor 
fi primite cel puţin ca şi ceea-ce am mai trimis acestei re- 
viste acum zece ani. 

Reprodue întâi cuvântul Sf. Chrisostom despre ţărani. Acest 
cuvânt l-a rostit în anul 387 primăvara, într'o duminică în- 
naintea Inâlţării Domnului, când o mulţime de ţărani Sirieni 
cari trăiau liberi, îndeletnicindu-se cu agricultura, veniră în 
cetatea Antiochiei la biserică, unde Sf. Chrisostom slujiă ca 
preot și propovăduiă. El zice: (1) 


«Praznic prea mare socotesc că este ziua aceasta, pen- 
tru venirea fraților noştri, cari cetatea noastră o au împo- 
dobit şi biserica o au înfrumuselal; norod, carele cu limba 
de noi se deosebeşte, iar cu credința se uneste; noroi, carele 
cu neturburare trăește, viața având înfrânată şi cinstită. 

«Că la bărbaţii aceştia nu sunt leatruri ale fără, de legii, 
nici întreceri de cai, nici muieri desfrânnate, nici cealaltă 
turburare a cetăţii: ci tot chipul de înverșunare nare s'a 
izgonit afară, şi mult înflorește pretutindeni infrânarea pa- 
Jimi lor. 

«Iar pricina este că ostenitoare le este viata lor și școală 
a faptei bune şi a înfrânăru au pre lucrarea pământului 
şi meșteșug întrebuințează pre acela, pre carele Dumnezeu 
mai înnainte de toate celelalte l-a băgut în viaja noastră. 
Că mai înnainte de păcat, lui Adam, când aved multă în- 
drăsneală, i se porunoise să întrebuințeze lucrire oarecare 
de pământ, care nu eră en adevărat ostenicioasă, nici aved 
ticăloşie, dar îi da multă filozofie, că l-a pus pre el, zice, 
sà lucreze și să păzească raiul. (Fae. II, 12). 

«Dintre acești țărani poţi vedea pre fiește-:arele că acum 
înjugă boii lu plug, trage plugul şi taie brazdă adâncă, iar 
acum că se sue pe sfântul scaun și ară sufletele supușilor 


(1) Extras din carțea: «Puţine cuvinte oarecare. . pag. 84. În textul 
original afiâm acest cuvânt în omilia 19 din cele 21 desp -stiiue, „milii, ce 
au fost rostite după revoiia Antio henilur, când e: râstur ară şi necin- 
Stiră statuele imperiale din Antiuchia. 

şi acum cu secera iaie spinii pământului, iar acum cu cu- 
vântul curățește päcatele'sufletelor (1). i 

«Că nu se rușinează de a lucră precum cei ce locuese ce- 
tatea noastră, ci se rușinează de a şedeă fără de lucru, știind 
că șederea fără de lucru toată răutatea a învățat (Sirah 
XXXIII, 32) şi învățătoare a vicleşugului s'a făcut dintru. 
începul, la cei ce o iubesc pre ea. 

«Aceștia sunt mai vârtos cei ce filozofesc filozofia noastră 
cea prea bună, nu cu chipul din afară, ci cu mintea ară- 
lând fapta bună a lor... Ei lepădând orice podoabă şi-au 
împodobit sufletul lor cu dogmele şi învățălurile filozofiei 
ceii adevărate, (adică a credinţei creştine) și nu numai cu dog- 
mele, ci cu înseși faptele. 

«Că de vei întrebă despre dogme pre vre unul din aceștia 
ce trăesc în jărănie şi îşi Cheltuesc viaja cu sapa şi cu plu- 
gul, toate îţi răspunde cu deamănuntă înţelegere din multă 
înțelepciune, şi nu numai aceasta este de mirare, ci căci şi cu 
lucrurile întăresc “credința cea prin dogme. 

«Căci cum că avem suflet nemuritor şi vom să dăm samă 
pentru cele lucrate aicea şi să stăm înnaintea înfricoșatului 
scaun, şi mintea lor o au încredințat şi toată viaţa lor spre 
nădejdile acestea o au aşezat și mai presus de toată nălu- 
cirea vieții aceștiia s'au făcut, învățându-se dela Dumnes 
zeiasca Scriptură că deșeriăciunea deşertăciunilor toate sunt 
deșertăciuni (Eccles. I, 12). Şi căâtră nimic din cele ce se 
par strălucite nu cască. 

«Aceștia şi pentru Dumnezeu ştiu a filozofi cele ce a po- 
runcit Dumnezeu, și pentru pronie şi pentru judecata cea mai 
deapoi şi pentru facerea lumii de Dumnezeu, care a adus 
toate din neființă întru. fiinţă şi pentru toate celelalte filo- 
zofesc nefiind împărtăşiţi nicidecum de învățătura cea din 
afară (ştiinţele profane) (2). Cine nu va cunoaște de aicea 
puterea tui Hristos, care pre cei necărturari şi proști i-au 
arătat cu atât mai înţelepţi decât cei ce se trufiă pentru 
înțelepeiune, cu cât bărbaţii cei cu pricepere covârșese pe 
copiii cei mici. 


(1) Aceste două fraze, probabil au făcut pe renumitul teolog german 
Neander să afirme in opera sa clasică: «Der heilige Iohannes Chrysos- 
tomus». Berlin 18 8, I Bd. III Auf. S. 161 că Chrisostom aici yorbeşte 
despre nişte preoţi dela ţară. Dar însuşi Chrisostom în o altă cuvântare 
(v. Puţul, pag. 185) spune că a văzut că toată țărănimea a venit în. 
cetate. De aceea un autor francez, Puech, în scrierea sa «Saint Jean 
Chrysostome et les moeurs de son temps», Paris 1891 pag. 63, înţelege aici 
pe țăranii Sirieni din jurul Antiochiei «ces campagnards qui compre- 
naient à peine le grec, et ne parlaient à vrai dire quele syriaque». S'ar 
puteà uni aceste două păreri, admițând că printre acei țărani erau şi 
unii preoți. Chrisostom aici are în vedere mai ales pe ţărani, anume pe 
nişte ţărani înţelepţi, căci ţărariii tei neînţelepţi, după chiar afirmaţiunea. 
sa (v. Mărgărit pag. 7) nu ştiu nimic ce trebue să ştie un creștin. 

(2) Cuvintele din parenteză sunt adause pentru explicarea textului. 

«Mintea cestor filozofi (ţărani) este plină de multă filo- 
zofie duhovnicească și viaja urmează dogmelor. La ei nu 
sunt muieri desfătătoare, nici podoabe de haine, nici suli- 
manuri şi dregeri de sprâncene, ci toată stricarea de nă- 
vavuri ca aceasta este scoasă afară. 

«Pentru aceea și mai lesne aduc spre înfrânare pre no- 
rodul cel supus (adică pre casnici) lor și cu multă luare 
aminte păzesc legea lui Pavel, care poruncește să avem îm- 
brăcăminte şi haină şi nimic mai mult să nu căutăm (I 
Timotei VI, 8). 

«La aceștia nu este unt de mirezme, care amăgeşte mintea, 
ci pământul scoțând ierburi mai cu înţelepciune decât tot 
făcătorul de miruri le face lor bunul miros cel de multe 
feluri al florilor. 

«Pentru aceasta și trupurile lor împreună cu sufletul do- 
bândesc sănătate curată, pentrucă toată desfătarea o au iz- 
gonit și curgerile cele răle ale beţiei le-au scos afară şi alâia 
mânâncă câl să trăească. 

«Deci să nu-i defăimăm pre ei pentru chipul cel din afară, 
ci să ne minunăm de mintea lor. Că ce folos este din îm- 
brăcămintea cea din afară, când sufletul este îmbrăcat mai 
rău dzcåt tot cerșetorul ? Pre bărbat nu după haine, sau mai 
vârtos, nu după trup, ci după suflet trebue a-l lăudă şi a-l 
siàvi. 

« Dezbracă sufletul acestora (adică al țăranilor) și vei ve- 
deà frumuseţea lui şi bogăția, prin cuvinte, prin dogme şi 
prin toată aşezarea năravurilor ...» 7 

Astfel înfăţişează Sf. Chrisostom pe ţăranii cari veniră 
să-l asculte. Ei viețuiesc în linişte, sunt înfrânaţi şi nu iau 
aminte la spectacolele şi desfrânările din oraşe. Au lucrarea 
pământului ca o şcoală de virtuţi. Cred în nemurirea sufle- 
tului şi în Judecata de apoi. Cred în Dumnezeu, ziditorul a 
toate şi nădăjduese în pronia sa; iubesc traiul cumpătat, 
fără podoabe de haine şi dresuri şi se îndestulează având 
îmbrăcăminte şi hrană. Se feresc de desiătări, îmbuibări şi 
de beție; de aceea se bucură de o înfloritoare sănătate cu 
trupul și cu sufletul, ce nu se vede la filozofii elineşti, nici 
chiar la creștinii de prin oraşe. Sfântul părinte pune deci pe 
țărani mai presus decât filozofi şi de orăşeni pentru viaţa 
lor cea simplă şi curată, pe care şi-o ţin prin muncă. In ai 
ceastă stare morală erau nu numai ţăranii, cari trăiau liber- 
din munca şi meseria lor, ci şi cei ce intrau pela stăpâni, 
dela cari pe lângă hrană primeau şi o leafă foarte mică. 

Ce fericire pentru ţara noastră, dacă toți ţăranii români ar 
aveă credinţă şi viaţă virtuoasă a acestor copii răsfăţaţi ai 
Sfântului loan Gură-de-Aur ! Insă pe lângă alte rele ca: le- 
nea, beţia, neştiinţa de carte şi stricarea de moravuri pe la 
sate, tristele evenimente din primăvara trecută ne silesc a 
afirmă că suntem încă departe de această fericire. 

+ 


* * 


wwW.dacoromanica.ro 


10 ALBINA 


Acum voiu reproduce şi cuvântul Sfântului părinte despre 
starea ţăranilor muncitori la proprietarii de moşii. Acest cu- 
vânt este scos din omiliile sau voroavele Sf. Chrisostom la 
Evanghelia lui Matei, cea mai frumoasă serie de omilii ros- 
tite de el: (1) 

«Cei ce au moșii şi culeg bogăția cea dela pământ! Ce 
poate fi mai nedrept decât aceștia ? Că de va cercetă cineva 
cum întrebuințează ei pe ticăloșii şi jalnicii lucrători de 
pămâni, îi va află pre dânşii mai cruz decât varvarii. 

«Că lucrătorilor, cari se topesc de foame și se trudese în 
toată viata, le pun și dăjdii neîncetate și nesuferite şi slujbe 
ostenicioase le vânduesc, şi ca pre niște măgari şi calâri, 
iar mai vârtos ca pre nişte pietre întrebuințează trupurile 
lor, nelăsându-i cât de puţin să resufle : și când rodeşte på- 
mântul și când nu rodeșie, deopotrivă pre ei îi munceşte și 
nici o iertare lor nu le dau. 

«De cât care ce poate fi mai jalnice, când toată iarna tiru- 
dindu-se şi de ger și de ploaie'şi de privegheri îstovindu-se, 
merg acasă cu mânile goale, ba rămân încă şi datori şi 
mai mult decât de foamete se due înfricoşaţi şi îngrozifi 
de muncile și tragerile (execuțiile) și cererile și jafurile 
epitropilor (îngrijitorilor moșiei). 

«Ce să mai zică, cineva de neguțătoriile (tocmelile) cu care 
îi neguțătorese ; de cârciumăriturile cu care îi cârciumă- 
resc (speculează). Din ostenelile şi sudorile lor umplând li- 
nuri şi teascuri; iar pre ei nici puțină măsură, lăsându-i 
să ducă acasă. Toată roada o toarnă. în vasele fără de legii. 
lor iar acelora puțin argint aruncă pentru aceasta. 

«Incă şi feluri nouă de dobânzi află (născocesc) și care 
nici de legile păgânești nu sunt legiuite, şi zapise de îm- 
prumuturi alcătuese, pline de mult blestem. Că nici doispre- 
zece la sută, ci jumătate (cincizeci la sută) se silese să ceară. 
Măcar că acela dela care cer și femee are, și copii hrănește 
și om sărac este, şi cu ostenelele sale şi aria şi linuri umple. 

«Dar nimic dintru aceste nu pun în minte.» 

Aşa dar muncă din greu şi fără răgaz, dijme apăsătoare, 
încărcare la socoteli, tocmeli asupritoare, speculare nemiloasă 
din partea oamenilor proprietarului sau din partea arenda- 
șului, dobânzi peste măsură şi execuţie silnică la muncă,-— 
sunt atâtea poveri, ce jupoaie şeapte piei de pe bietul țăran 
muncitor de pământ. 

Este într'adevăr fioros tabloul acesta şi din fericire la noi 
proprietarii în genere nu tratează aşa de rău pe ţăranii 


(1) Din tâlcuirea Evangheliei lui Matei, voroava (orailia) 61 după ma- 
nuserisul citat mai sus. Comp. Puţul, pag. 336. Sf Chrisostom în apli- 
caţiunea morală a acestei omilii, după ce arătă păcatele ostaşilor şi a 
negustorilor, vine şi la proprietari. El zugrăveşte moravurile acestei clase 
sociale ca un La Bruyere. 

muncitori de pământ. Poate că sunt însă unii, chiar şi astăzi, 
după cinsprezece veacuri de propovăduire a evangheliei, care 
chiamă pe toţi cei avuţi la milostivire şi dreptate, tot atât de 
împietriţi la inimă, nemilostivi, şi lacomi ca proprietarii de- 
scrişi de Sf. Chrisostom. Din această pricină ţăranul mun- 
citor de pământ cu timpul îşi pierde cumpătul şi se dă la 
acte de violenţă oprite de legi şi mult mai dăunătoare decât 
asuprirea, a cărei victimă a fost el. Acest adevăr îl confir- 
mă cu evidenţă tot evenimentele triste din primăvara anu- 
lui curent. 
a 


* $ 

O problemă însemnată are deci «Albina» şi pe viitor. Ca 
revistă populară, continuând a răspândi în popor învățături 
sănătoase, sfaturi şi pilde ziditoare, ea va contribui împre- 
ună cu celelalte așezăminte pentru instruirea poporului şi 
îmbunătăţirea stării sale în toate privinţele, voesce a zice îm- 
preună cu şcoâla, cu biserica, cu presa serioasă, cu admi- 
nistraţia, cu justiţia şi cu armata la îndulcirea moravurilor. 
Şi astfel, dacă ţăranul muncitor de pământ va ajunge din 
ce în ce mai harnic, mai cinstit, mai luminat, mai supus le- 
gilor ţării şi mai temător de Dumnezeu; de altă parte, dacă 
toţi proprietarii vor deveni mai milostivi, mai drepţi și mai 
îngăduitori cătră muncitori, aşă încât nici să se mai pome- 
nească la noi de proprietari ca cei descriși de Sf. Chrisostom, 
aceasta va fi în parte şi meritul <Albinei». De aceea, încheind, 
îi urez un lung şir de ani spre a depune miere îmbelşugată 
în uleiul iubitei noastre patrii, România, serbănd de zece ori 
zece şi mai multe aniversări dela apariţiunea sa. 
Pihanasie Râmnic. 


25 Septemvrie 1907. 
BOGĂŢIA UNEI ŢĂRI 


Bogăția unei ţări stă, nu numai în înavuțirea 
statului, dar şi în aceea a cetățenilor. 

Aşa fiind, oamenii de stat sunt datori deopo- 
trivă să îngrijească de îmbogățirea şi prosperi- 
tatea statului şi de a poporului. 

Al. G. Gă/eşescu. 

O datorie sfântă. 


n toate timpurile, omul a arătat recunoştinţă pentru acei cari. 
prin vrednicia lor i-au croit o soartă mai bună. In timpurile 
străvechi, marii binefăcători ai omenirii erau socotiți ca fe- 
ciori de zei şi lumea întreagă se închină lor, iar când cereşti- 
nismni a ajuns biruitor, cei însemnați prin sfințenia vieții. 

lor, cei cari au biruit în lupta pentru adevăr, au fost trecuţi în 
numărul sfinților, şi biserica creştină, de două mii de ani aproape, nu. 
încetează a cântă laudele lor, pentru ca veşnică să rămână, în 
inima credincioşilor pomenirea lor. 

Poporul românese are datoria sfântă de a sărbători timpurile 
de luptă şi de biruinţă, a premări pe bărbaţii cari s'au jerfit pen- 
iru a ne aduce timpurile de astăzi. 

In Octomvrie se împlinesc cincizeci de ani de când Divanurile àd- 
hoc din Iaşi şi Bucureşti s'au rostit, <într'un cuget şi într'o sim- 
fire», pentru cele patru puncte, scăparea neamului nostru : 
Autonomia, Unirea, Domn străin, Guvern constituţional reprezen- 
tutiv. 

Cu cincizeci de ani în urmă, eram două țărişoare lăsate pe mâna 
Rusiei şi a Turciei. Cele două puteri protectoare ne făceau legi, 
numiau pe domnitori, se amestecau îu trebile lăuntrice şi chiar 
la împărțirea dreplății, trimiteau în țară armatele lor cu chip 
ca să țină buna rânduială şi noi le plătiam; tar în cele două 
Principate Țăranul eră rob, Neguţătorii erau mai toți supuşi 
străinilor, «Preoții erau puțini şi în sărăcie pentrucă moşiile cele 
mai frumoase, «a cincea parte din pământul țărilor», eră în måi- 
nile călugărilor greci, şcoale superioare şi secundare erau numai 
în Bucureşti şi Iaşi, şi falnica noastră boierime de odinioară erà 
nevoită a se umili înaintea Țarigradului şi Sant-Petersburgului : 
D-zeu îşi întorsese fața sa dela noi! 

Prin ce minune am ieşit din prăpastie? 

O mână de oameni: boieri mari şi boieri mici, profesori, preoţi. 
şi neguțători, aprinşi de sfântul foc al iubirii de neam, s'au pus 
pe lucru. Ei g'au jertfit averile şi ş'au pus în primejdie chiar şi 
viața; au luptat cu nestrămutare în contra Rusiei, Austriei şi 
Turciei ;au făcut să pătrundă în toate înimilescânteia dumnezeiască 
care-i înflăcără, şi, după o muncă uriaşă de două zeci de ani, au 
ajuns ca părerile lor să fie împărtășite de toți Muntenii şi Mol- 
dovenii. 

Puterile mari ale Europei au fost nevoite să țină seomă de do- 
rințele unui întreg popor care voiă să trăiască. 

Dorinţele Divanurilor-adhoc, Adunările mame din 1857, au a- 
juns temelia pe care s'a clădit Resatul Român. 

Se cuvine dar ca zilele de 7 și 9 Octomvrie 1857 să fie sărbăto- 
torite, acum când se împlinesc cincizeci de ani. 

Prin o asemenea sărbătorire, nu numai că ne vom împlini o 
datorie sfântă către străluciții noştri înaintaşi, dar în acele zile 
de sărbătoare Neamul românesc va trăi câtva timp în legătură. 
cu ei; se va însuflefi de căldura cu care ei s'au jertfit, şi în anul 
1907, când el este chemat a desăvârși lucrarea începută în 1857: 

Comitetul unionist din Moldova. 


Dimitrie RaleL Cozadini 


Dimitrie A. Sturdza. 

îmbunătăţirea soartei ţăranilor, această grea lucrare se va face cu 
patriotismul, cu jertfirea de sine, cu dragostea pentru toți, de care 
erau însuflețiți bărbaţii din acel timp. 
Cu inima plină de aceste cugetări vom mai puteă cântă, încă o 

dată. 

Și să vadă sfântul soare 

Intr'o zi de sărbătoare 

Hora noastră cea frăţească 

Pe câmpia românească. 

Petru Riăşeanu. 


PACE ŞI 'NTRE OAMENI BUNĂ 'NNVOIRE 


WA, x : S": 2 
XY acă vorbele acestea, rostite acum două mii de ani, 


1]! ar fi fost aduse la îndeplinire, omenirea ar fi cruțată 
ju de multe suferinţi și rele. A fi bun, blând și îndu- 

rător, chiar cu dușmanii, e nu numai o virtute, dar 
și o dovadă de fire aleasă și stăpână pe sine. Nu e lucru mare 
nici greu, la ură, înverșunare și ceartă șă respunzi în același 
fel; dar e greu a sțăpâni mânia și a căută să îmblânzeşti pe cel 
infuriat. Când Isus a zis: «Dacă te lovește pe tine pe obrazul 
drept, întoarnă-i lui și pe cel stâng», n'a înțeles să-i întoarne în 
adevăr obrazul la lovituri, ci, și atunci când protivnicul tău e 
în culmea furiei și a selbătăciei, tu să nu te cobori în halul lui, 
prefăcându-te din om în fiară, ci prin blândețe, priviri senine, 
vorbe domoale și înțelepte, să cauţi a potoli fiara ce ese la 
iveală în el. Chiar cel mai reu, tot are 'n el o părticică de bu- 
nătate. Datoria omului ales e să-și dea toată silința să scoață la 
față partea bună ce se găseşte în fiecare. 

Purtarea aceasta nu înseamnă umilință, ci o stăpânire mare 
de sine. A lovi, a strigă și certă poate și cel mai de rând.om. 
A se stăpâni, a căută să aducă la calea adevărată pe cei rei, 
e fapta unui suflet înnalt și tare în voința lui. Cu vorbe rele poți 
să-ți faci dușmani chiar din oamenii cei buni; cu blândețe, ade- 
sea, domolești și îmbunezi chiar pe dușmani. 


Sofia Nădejde. 

Din lumea de demult. 


PIATRA TRĂSNETULUI 


Însa 
i yy. ititica aschie de piatră numită a trăsnetului, pe care 
X | | & am văzut-o în vara asta ca amulet la gâtul unei 
VA w fetiţe întrun sat de prin Gorj, eră un vârt de să- 
ME geată, de cremene puțin cam roşietică. Fetița ştiă 

că dela părinţii ei că «scumpetea» ce-o purtà înfăşu- 
rată în frunză de binemirositor dumbravnic într'o pungu- 
liţă de postav roşu, legată 'de gât, este piatră ce cade din 
cer când trăsneşte în apă, şi că e aducătoare de noroc. 

Eu le ştiam acestea încă de pe când eram tot aşă de mie 
ca fetiţa asta, şi-mi aduc aminte cum am şi căutat odată pia- 
tră de-a trăsnetului, cu mai mulţi, şi de vârsta mea şi mai 
mari, pe-o vălcea de pe dealul de de-asupra casei noastre. 
Un vecin, om bătrân, văzuse trăsnetul căzând în vălcea, şi 
după potolirea furtunii s'a dus să caute piatră căzută din 
cer. Noi, copiii după el, gloată. Şi ca să ne aflăm în treabă, 
căutam pe întrecuie, şi orice petricică mai altfel decât altele 
ni se păreă că e cea adevărată. Dar mogul, ştiu eu, cunoş- 
teà acest soiu de piatră, şi aşă cu tot zelul nostru de-a face 
isprava asta mare, n'am găsit nimis pe voia moşului şi am 
lăsat treaba încurcată. k: 

Ce e anume piatra trăsnetului eu mam ştiut: niciodată 
de la oamenii din satul nostru, căci nu ştiau nici ei anume. 
Unii au auzit numai, alţii au şi văzut-o, cei mai lăudăroşi 
au şi aflat-o. Dar în sat la noi n'o aveă nimeni. Atâta se 
vorbeă numai cu ştiinţă de obşte, că ea cade odată cu tră- 
snetul din cer, când el loveşte în ape şi că aduce noroc. 

Mai târziu, când eram pela şcoalele celea mari, am învă- 
țat de prin cărţi şi despre piatra asta și am aflat că nu nu- 
mai în satla noi aduce trăsnetul pietre din cer, ci prin toată 
lumea, și că nu numai un singur moş ca vecinul nostru s'a 
străduit s'o caute. 

Scrie în istoria Romanilor, că, nu multe zeci de ani după 
Hristos, comandantul Galba a văzut odată trăsnind într'un 
lac din Cantabria şi că a pus oştirea să scurgă lacul şi să-l 
pescuiască spre a găsi piatra trăsnetului. Şi a şi găsit pe 
fundul lui două-sprezece pietre de acestea, toate în chip de 
topor, de cremene linsă ca sticla. 

Pentru Galba, ele au fost semnul unui mare noroc şi o 
prevestire că Dumnezeu l-a ursit să ajungă pe tronul împă- 
rătesc. Şi, miră-te omule, a și ajuns întradevăr împărat al 
Romei! Dar asta a fost o credință deșartă a lui Galba, a lui 
și a lumii de pe atunci, cum e și astăzi. Pentru că nici to- 

Cuţit de cremene din vremea oamenilor Topor de piatră cu coadă de lemn 
străvechi din vremea oamenilor străvechi. 


Locuinţe omeneşti în mijlocul unui lac. 

poarele acelea n'au ajuns în lac fiindcă le aduse trăznetul 
şi nici Galba n’a ajuns împărat fiindcă a găsit topoarele. 
Altă pricină a avut şi una şi alta. 

De mai mare mirare ar fi lucrul că piatra asta a trăsne- 
tului are “totdeauna chipul unei unelte, al unui topor, al unui 
cuţit, al unei săgeți; câte o-dată e ciocan, ori pilă, ori daltă 
alte ori e sulă și ac şi mai ştiu eu ce. Par'că se joacă cine- 
va în nori şi închipueşte unelte de muncă, toate de cremene, 
unele făcute mai din topor cum se zice, dar altele aşà de 
linse și de drăguţ cioplite că ţi-e mai mare dragul să le vezi. 
Şi se găsesc mai ales prin lacuri, dar mai rar şi prin peş- 
teri şi pe vârfuri de coline deschise şi nu numai coleă şi co- 
leă, ci peste tot pământul şi în multe locuri. Iar oamenii 
fără ştiinţă de carte le caută şi se miră de ele, de unde vin 
şi ce e cu ele, şi cred că numai trăsnetul le poate ciopli din 
cremene așă de frumos. lar oamenii învăţaţi le adună și ei 
şi le rânduesc în rafturi prin muzee, dar ei ştiu ce sunt și 
de unde vin şi pricep că sunt făcute de mână de om, pen- 
tru nevoi omeneşti, şi nu de trăsnet aşă numai de-o toană. 

Ele sunt arme şi unelte de-ale oamenilor vechi, pe când nu 
ēra cunoscut fierul şi nu ştiau oamenii să-l lucreze. Meşte- 
şugul lucrării fierului l-au învăţat oamenii târziu; ba îna- 
inte de a cunoaște fierul, ei îşi făceau arme şi uuelte din 
aramă şi din bronz, iar înainte şi de asta le făceau numai 
din piatră. Mai la început se ajutau cum puteau; s'au gă- 
sit bucăţi de cremene despicată în chipul unui topor, având 
coada de lemn, dar coada nu băgată întrun Gcliiu găurit 
în piatră ci legată cu strune de maţe de capătul cel gros 
a] cremenei. Deci nu ştiau şi nu aveau cum, pe atunci, să 
găurească piatra. Cu vremea şi-au tot îmbogăţit uneltele, 
până au ajuns să şi le facă toate din cremene, așă de bine 
şi de frumos încât te prinde mirarea. 

Aceste unelte.şi arme vechi, vechi de tot, sunt vestitele 
pietre ale trăsnetului despre cari credința deşartă a născo- 
cit că ele cad din cer în apa unde trăsneşte. Negreşit, acum 
şi-au dat bine oamanii seama de ele; dar până a nu şti ce 
sunt, le era de mirare: ce pietre sunt acestea în chip de 
unelte? Cine le-a făcut aşă de bine din piatră dătătoare de 
foc? Că le-ar fi făcut oamenii de demult, asta nu le da prin 
gând, şi de-aceea au ajuns la încheerea că le face fulgerul 
din piatra care dă foc sub amnar şi se joacă cu ele asvâr- 
lindu-le prin lacuri. 

Credinţa cu lacurile îşi are rostul de-acolo că uneltele ace- 
stea vechi s'au găsit mai întâiu şi se găsesc mai multe la 
un loc prin lacuri, pe margini pe unde nu e apa adâncă, 
Dar la un loc cu aceste unelte se găsesc şi alte lucruri, hâr- 
buri de oale, lucruri de podoabă, stâlpi aiundaţi în pământ 
în şir şi stând sub apă de sute de sute de ani. Acum ştim 
bine ce-a fost acolo: locuinţe omeneşti, în mijlocul apei, ri- 

dicate pe stâlpi pentru mai buna pază de oameni duşmani 
și de fiare. 

Precum am spus, ele se găsesc pretutindeni pe pământ. 
Romanii şi Grecii le cunoşteau bine şi le numeau tot pia- 
tră a trăsnetului, dar nu se puteau dumeri, ce sunt ele ? Invă- 
țatul enciclopedist roman Pliniu scrie despre ele, după un 
autor mai vechiu : «Sotacus cunoaşte două feluri de piatră 
a trăsnetului, una neagră şi una roşie, şi amândouă seamă- 
nă cu topoarele. Cea neagră ajută la cucerirea cetăților şi 
prinderea flotelor: se nu baetyle meştecând e rotundă, iar 
când e lungăreaţă îşi ţine numele de ghioagă a tunetului 
Se mai cunoaşte şi al treilea soiu, care însă e foarte rar 
şi e căutat cu multă stăruinţă de vrăjitorii din Persia, pen- 
trucă se găseşte numai în locurile unde a trăsnite. 

Superstiţia că piatra trăsnetului poate face minuni — Pli- 
niu credeă că poţi prinde cu ea flote întregi—o au toate 
popoarele. E curios că aceeaşi superstiție, care a îmbătat 
de cap Europa mai până în veacul trecut, se găseşte şi în 
China şi în Japonia, şi în Africa. Iată ce spun Chinezii în- 
tro enciclopedie veche a lor, numită a împăratului Cang-hi: 
«Piatra trăsnetului. Forma şi substanţa acestei pietre e deo- 
sebită după locuri. Mongolii nomazi o întrebuinţează în loc 
de aramă şi de oţel. Multe topoare deaceste de-ale trăsne- 
tului sunt ca topoarele adevărate, altele ca un cuțit, altele 
ca ciocanul. Pietrele trăsnetului au culoare felarită; sunt 
unele negricioase, altele verzui. O poveste din timpul lui 
Tang spune că la Yu-men-si era un templu mare dedicat 
tunetului şi că locuitorii ţării jertfeau acolo felurite lucruri 
ca să capete acest fel de piatră. Dar fabula asta e ridicolă. 
Pietrele trăsnetului sunt metale, (1) piatră, cremene, pe cari 
focul fulgerului le-a schimbat, despicându-le de-odată şi unind 
în chip nedespărțit felurite substanţe. In multe pietre de 
acestea se cunoaşte limpede o cristalizare.» 

Iar în. Japonia se explică sumedenia de resturi de arme 
şi de unelte din, epoca de piatră a omenimii aşă, că ele ar 
îi plouat din cer, sau că în fiecare an o oaste de duhuri 
sboară prin aer cu ploi şi furtună şi aduce pietre, şi după lini- 
ştirea furtunii ies oamenii să caute prin nisip săgeți de piatră, 
pe cari le-au asvârlit duhurile. 

Tot cam aşă cred prin lava şi prin peninsula malaieză. 


G. Coşbuc. 


(1) Probabil, înţelege arme şi unelte de bronz şi de aramă, cari au 
prins culoare verde. 

«O vânătoare de lupi !?» — grăi d-l Mancea urmându-şi in toată 
tigna cina ce i se gătise în pripă. 

Făcuse un drum de trei ceasuri și mai bine cu trăsura,la aer 
curat şi cu coșul ridicat, şi aveă multă poftă de mâncare. 

«Da, boierule, — îi răspunse Costea, vechilul moşiei — s'a abătut 
de câtva timp pe aici o haită de lupi, care face multă stricăciune, 
şi d-l Prefect a rânduit, ca să-i stârpească, o vânătoare cu gonaci.» 

D-i Mancea se uită nedumirit la el. 

Deși om cam bătrâior, îşi petrecuse viaţa mai mult prin oraşe 
decât la ţară, unde ieșeă numai când aveă, ca de astă-dată, să 
facă vre-o constatare la faţa locului; nu prea eră dar deprins cu plă- 
cerile vieţii dela ţară. Vânătoarea însă, vânătoarea eră uua din slă- 
biciunile lui: aveă şi puşcă cu două ţevi, şi traistă de vânător, 
ba sa lăudă câte odată chiar și cu câte o prepeliţă împuşcată de 
dânsul. Vănătoare de lupi însă n'a văzut niciodată. Advocat is- 
cusit, eră mare meșter în potrivirea vorbelor și știă toate chiţi- 
buşurile vieţii dela oraş, nu putea însă să-și dea seamă cum se 
va fi făcând o vânătoare cu gonaci. 

«Cum — cu gonaci ?» — întrebă el. 

«E mare frumusețe și rar se poate vedeă, —, îi răspunse iar 
Costea, omul trăit la ţară și vânătorul vestit. — Se adună vre-o 
douăzeci, treizeci, fie chiar și mai mulţi pușcași, şi vătâgeii ri 
dică de prin împrejurime vre-o două, trei sute de sâteni. Pușcașii 
ies seara în pădure și petrec noaptea la pădurărie ori stând de 
vorbă pela focuri, iar în zori de ziuă se înşirue alegându-și fie- 
care câte un loc potrivit, unde stă la pândă. După ce ei s'au a- 
şezat astfel, sătenii risipiţi în cealaltă parte a pădurii, pornese 
înnainte chiuind şi dând cu ciomegele în copaci și 'n tufiș, ca să-i 
sperie pe lupi şi să-i gonească spre pușeaşi, cari trag în ei». 

«Dar dacă lupii nu se sperie, ci se dau la oameni?» — întrebă 
d-l Mancea cam îngrijat. 

«Se sperie, boierule, şi fug spre pușcași,» — îl încredinţă Costea. 

«Dar dacă pușcașii nu-i nimeresc și se aruncă la vre-unul dintre 
ei ?» — întrebă iar d-l Mancea. 

«De! — grăi Costea. — Trebue să:l nimerească. Cine nu ştie să 
tragă nu se pune în calea lupului ori își alege locul în apropierea 
vre.unuia care nimereșşte când trage», 

«Cam primejdios lucru!» — grăi d-l Mancea mai mult așă pen- 
tru sine, şi-și urmă cina. 

Primejdios, dar tocmai de aceea şi ispititor.— Cu cât mai mult 
se gândiă, cu atât mai mult îl băteă gândul să-şi pună și el ca- 
pul, ca să poată spune c'a luat parte la o vânătoare cu gonaci, 
œa 'mpușcat oria văzut, cel puţin, împușcându-se un lup. 

Nu prea aveă, ce-i drept, vreme pentru asemenea petreceri, căci 
în lumea de azi fiecare ia asupra sa sarcini, pe cari nici trei inşi 
nu pot să le poarte bine şi clipele se numără şi se măsoară; când 
se gândiă însă la noaptea petrecută în pădure stând de vorbă 
împrejurul focului, când îşi închipuiă, cum pleacă în zori de zi 
să-şi aleagă locul, cum stă la pândă şi aşteaptă lupul, cum ră- 
sună chiotele gonacilor, cum se iveşte lupul speriat şi cum se deš- 
carcă focurile, când se gândiă şi când şi le închipuiă aceste, nu 
mai ţineă seamă de multele lui treburi. 

«Care va să zică poimâine, seara, ieşiţi la pădure?» — grăi dân- 
sul în cele din urmă. 

«Da, hoierule, — răspunse Costea, -- şi dimineaţa se porneşte 
goana». 

D-1 Mancea iar stete pe gânduri. 

Perdeă două zile, dacă rămânea, una înainte de vânătoare și 
alta la vânătoare. — Nu, prea eră mult. 

Şi totuşi. 

El eră om mărunt, îndesat şi cam gras, dar se ţinea încă bine, 
și după ce se sculă dela masă, se plimbă câtva timp călcând apă- 
sat, încât scârţiau pe ici pe cold podelele sub paşii lui. 

«Și d-ta ai mai văzut lupi?» — întrebă într'un târziu. 

«Nu numai c'am văzut, dar am și împușcat vre-o şase», — îi răs- 
punse Costea. 

Adevărul eră c'a 'mpuşcat doi, dar cine-a 'mpușeat doi n'ar fi 
„adevărat vânător, dacă n'ar zice cel puţin șase. 

«Care va să zică — tragi bine». 

«Aşă mi se pare.» 

Mare ispită ! 

Să te gândeşti la ce se gândiă d-l Mancea, să-ţi închipueşti ce-și 
închipuiă el şi să mai ştii şică ai lângă cine să-ţi alegi locul, şi 
tot să mai stai pe gânduri ? 

Om al datoriei însă, d-l Mancea eră hotărît să plece îndatăce 
va fi făcut constatările,pentru care venise, şi aşă ar și fi făcut, dacă 
viața omului n'ar atârnă și dela împrejurările în caresge petrece. 

Obosit de drum, el a dormit bine și ziua următoare s'a sculat 
cam târziu. La prânz a mâncat apoi bine, după masă se simţiă cam 
moleşit şi jar a mai tras un puiu de somn. Fără de voie dar și 
astfel pe nevinovate, s'a pomenit că ziua şi altfel scurtă e trecută 
fără-ca el să-și fi făcut treaba şi că e nevoit să mai steeși mâne. 

«Ce să-mi fac! ? — își zise deci. — Nu-mi rămâne decât să mai 
stau. Fentru o zi n'o să se prăpădească lumea». 

Oamenii ca d-l Mancea ori fac un lucru cu tot rostul lui, ori 
nu-l fac de loc. Dacă eră dar vorba să iee parte la vânătoarea 
de lupi, trebuiă să-şi facă toate pregătirile. Puşcă cu două tevi 
aveă și traistă aveă: Costea i-a mai căutat de prin vecini o pe- 
reche de cisme, un cuţit de vânătoare şi o scăpărătoare. Seara, 
când au plecat la pădure, eră vânător în puterea cuvântului 
şi nu-i mai rămâneă decât să-și facă rost de un vecin, pe care 
să se poată răzimă cu toată încrederea. 

Costea-l înțelegeà. 

«Las’ pe mine, boierule, — îi zise. — Eu cunosc pădurea şi-țł 
aleg un loc de-ți vine lupul drept în faţă.» 

D-l Mancea se cuvremură puţin. 

«Dar d-ta unde o să stai 2 —» întrebă el. 

«Tot acolo, ceva mai la dreapta, — răspunse Costea — şi printre 
noi nu SGapâ.> 

«Dar dac'ar fi să apuce la stânga ? —» întrebă d-l Mancea cam 
cu jumătate de gură. 

«Grijea mea, — îl încredinţă Costea — Iţi găsesc eu şi din par- 
tea acea vecin care trage tot așă de bine ca d-ta.» 

«Fie chiar şi ceva mai bine,» — grăi d-l Mancea în gândul lui. 

Şi totuşi, — mergând spre pădure şi urcând coasta, el eră bă- 
tut de' fel de fel de gânduri, căci multe i se pot întâmplă unui 
om la o vânătoare de lupi. — Erà însă frumos așă pe 'nserate prin 
pădure şi încă mai frumos după ce au eşit în poeniţă, unde 
se află conacul de vânătoare al d-lui Baldac, locul de întâlnire 
al pușcaşilor. 

Erau aici de toate, şi de ale mâncării, şi băuturi, şi cafele, şi 
culcușuri pentru vre-o cincisprezece inşi, masă întinsă şi paturi 
aşternute, încât tot să trăești. Cui îi mai trec À însă prin minte 
şi somnul, când focurile pâlpâiau la marginea pădurii şi pove- 
stirile nu se mai sfârşiau — una mai şi mai decât cealaltă. 

Nu degeaba sunt vestiți vânătorii în ale poveştilor pline de haz. 
Stând aşà împrejurul focului, ei îşi petrec timpul spuind fiecare 
ce-a păţit ori ce a auzit dela alţii, păţite și nepăţite, şi cel mai 
prețuit e cel ce ştie să le toarne mai cu coarne. — D-i Mancea, deşi 
ineşter în potrivirea vorbelor, sta sfiicios la o parte şi ascultă şi 
râdeă din când în când cu multă poftă, dar nu se avântă, căci 
nu prea aveă ce să spună. 

Atât eră destul pentru-ca vânătorii cei adevăraţi să simţă că 
nu e 'n pădure ca popa ’n biserică şi să-l iee cam peste picior. 

«D-le Mancea, ia mai minţi și d-ta una,» — îi zise în cele din 
urmă d-l Costică Vidră, subprefectul plăşii, un om tânăr ne- 
astâmpărat şi bun pentru toate drăciile. 

«O să-mi vie rândul după ce-ţi vei fi deşertat d-ta sacul,»— îi 
răspunse d-l Mancea, care ştiă totdeauna să dee replica și mai 
ales aici se socoteă mai presus de ceilalţi. 

«Atunci o să 'mbătrânim aici, — răspunse unul din partea cea- 
laltă, — căci sacul lui Vidră cu anevoie se deşertează». 

Așă s'a urmat toată noaptea, şi bietul de Mancea mereu eră luat 
la ţintă, căci, de! — n'aveă ce să caute între oameni care nu erau 
de seama lui. El nu eră însă om, care se dă cu una cu două, și 
ştiă să le răspundă. Abiă prin crepatul zorilor de zi a 'nceput 
să se mai moaie: se apropiă timpul ca să-și aleagă locul şi ve- 
cinii şi — par'că auziă frunzele fâşiind sub pașii lupilor. 

Când sosi ora fatală, d-l Mancea începu par'că să tremure. 

«Acum liniște, — grăi d-l Bordescu, un vânător înrăit, care con- 
duceă vânătoarea. — Vă alegeţi cu toţii lecurile, dar fără de zgo- 
mot. Eu o să le dau câinilor drumul, ca să caute urma, şi când 
îi veţi auzi lefăind, săștiţi c'au dat de urmă şi se pornește din 
vale şi goana. Să fiţi dar cu toţii gata. Nu se trage, -— adaugă el,— 
decât în lup şi vulpe: alt vânat e oprit!» 

D-l Mancea se trase spre Costea, razămul lui. 

«Dar la stânga pe cine o să-l luăm?» întrebă el cuprins de 
viuă îngrijare. 

«Să fii liniștit, boierule, — îi răspunse vechilul. — Am vorbit cu . 
d-l Vidră; mai bun vecin nici c'ai puteă să găseşti». 

Nu se 'ndoiă d-l Mancea despre aceasta, dar vânătoarea de lupi 
nu e vânătoare de prepeliţe şi el tremură mai ales după-ce Costea 
îi arătă locul în dosul unui stejar bătrân şi se depărtă la dreapta, 
ca să-și iee şi el locul. a 

Cu cât mai mult se depărtă Costea, cu atât mai apropiată îi 
păreă d-lui Mancea primejdia, căci, de! se simţiă cam singur în 
faţa lupului. Dar el eră, la urma urmelor, vânător cu rost, dveă 
toate dichisurile ; prinse dar inimă, trase cocoșul puștii și înaintă 
vitejește spre stejar. Din întâmplare însă în drumul lui erau niște 
vrejuri de mure, el se 'mpedecă "n ele, căză cu faţa la pământ şi 
«pono !» — pușca i se descărcă. 


“Ei, eomedia dracului! — strigă d-l Vidră, dar ne sperii vå- 
natul !» 

«Cine descarcă! ? — strigă d-l Bordescu îndârijit. 

«Liniste, Domnilor ! — strigară deodată iar alţii câţiva. 


D-lui Mancea îi venià să intre în pământ de ruşine, și, ridicân- 
du-se ca pe îuriș, se ascunse în dosul stejarului, și-și puse altă 
cartușă în puşcă; apoi rămase nemișcat. 

Peste câtva timp cânii începură să lefăie, goana se porni și 
puşcașii ridicară cocoşul — toţi afară de d-l Mancea. Erà ceva ne- 
spus de fioros în lefăitul cânilor și'n chiotele gonacilor, cari se 
apropiau, mereu se apropiau, şi el se temeă să ridice cocoșul. 

«Gata ! — îi strigă Costea, — ridică cocoșul — Vine lupul !» 

D-lui Mancea îi venià să fugă; el însă nu pute să se depăr- 
teze de cei doi vecini ai lui. 

De odată el se cutremură şi ridică cocoșul: huşti! prin faţa 
lui, — dar nu eră lup, ci epure. — Peste puţin iară huşti! — la 
dreapta — o căprioară, — apoi huşti! alt epure și iar altul, după 
aceea altă căprioară. Cu cât mai mult se apropiau gonacii, cu 
atât mai des se iviau afurisitele de lighioane, cari din depărtare 
i se păreau lupi în toată firea și-l băgau în răcori, însă nu puteă 
să tragă. 

«Cine dracul m'a pus să mă bag în dandanaua asta! ? — își zise 
el în cele din urmă Aroma nu, sudorile. — Cum m'am lăsat eu 
ca să fiu prostit de dobitocul acela de Costea ! ? — Vânătoare de 
lupi mi-a trebuit mie! 2>. 

Erà cu toate acestea mulţumit, G'a știut să se stăpânească și 
n'a descărcat, ca să se facă încă odată de ruşine. 

Ii eră însă destulă și rușinea pe care o păţise. 

După ce gonacii s'au apropiat, eră lucru lămurit că ’n valea 
bătută de dânșii n'a fost nici un lup. 

«De fost au fost, — grăi unul cu răutate, — dar i-a speriat 
Mancea descărcând înainte de vreme.» 

Ţine-te apoi ! — Oamenii se duc la vânătoare, ca să-și petreacă, 
Nici un lup, ba nici o vulpe măcar! Dacă n'au putut să-și pe- 
treacă culcând la pământ fiare, tăbărâră cu toţii asupra d-lui Man- 
cea, care râdea și el, fiindcă n'aveă încotro. 

Dar n'aveau timp de pierdut cu glume răutăcioase, căci d-nul 
Bordescu dedeă zor să se facă a doua goană în altă partea pă- 
durii. Dacă mau fost lupi aici, trebue să fie acolo; cât fiai cu- 

rând dar vânătorii trebueau să-şi aleagă locurile în vreme-ce pă- 
durarii porniră cu gonacii la vale. 

Nu-l mai ardeă pe d-l Mancea de vânătoarea de lupi, dar se 
bucură că scapă cu chipul acesta de gurile rele și se luă după 
Costea călcând cu mare băgare de seamă, ca nu cum-va s'o paţă 
din nou. 

Nu mai eră însă acum ca mai nainte. Convins în fundul inimii 
lui, că nu sunt lupi prin partea locului, el nu mai tremură, nu 
eră cuprins de fiori în auzul chiotelor şi nu se mai cutremură când 
vreun iepure ori vre-o căprioară îi treceă prin faţă. Se făcuse 
vânător inimos şi râdeă 'n pumni de lăudăroșia celorlalţi, 

A şi trecutşi de astădată goana fără-ca să se fi ivit lupul, şi pe când 
ceilalţi se întorceau plouaţi spre conac, d-l Mancea își ţinea na- 
sul în sus şi-i pişcà din când în când întrebând aci pe unul, colea 
pe altul, ce face cu pielea lupului. 

Cu deosebire supăraţi erau d-i Bordescu, conducătorul vână- 
toarei sterpe şi d-l Baldac, care făcuse atâta cheltueală degeaba 
şi se mai simţiă și ruşinat. 

«Ei, — zise el, ca să-i mai înveselească pe oameni, —o să facem 
după prânz, aşă mai pe 'nserate, o goană de mângâere.» 

«Cum e aia ?» — îl întrebă d-l Mancea pe Costea. 

«Puşcă fiecare ce-i iese ’n cale, fie lup ori vulpe, fie iepure ori 
căprioară, fie chiar pasăre», — îi raspunse Costea înveselit și el. 

Dacă e așă, — își zise d-l Mancea în gândul lui, — ne prinde 
noaptea aici şi nu mai plec eu nici azi» 

Așă-l ia puhoiul pe om, şi-l duce de nu mai ştie unde o să-l 
scoaţă. 

Mai ales după ce s'au așezat cu pofta lor de vânători la masa 
'ncărcată şi s'au pus, însetaţi cum erau, și pe băut nuse mai 
gândeă nimeni la ziua de mâne, și d-l Mancea nu-și mai făceă 
nici o mustrare pentrucă o perde. - 

Prea erà multă voie bună și prea ştiau vânătorii să spună şi 
să facă multe lucruri, cari numai la dânşii se pomenesc, și d-l 
Mancea ar fi tot stat, deşi se râdeă din când în când și pe soco- 
teala lui. Nu ştiă, biet de el,că cea mai bună a rămas la urmă. 

Sala mare, în care eră întinsă masa eră, cum se cuvine, împo- 
dobită cu fiare şi cu păsări împăiate, cum ziceă d-l Baldac, nu- 
mai din cele împuşeate aci prin apropiere, ici un lup, colo o vulpe, 
mai departe un râs şi o pisică sălbatică, în cealaltă parte un 
mistreţ, iar pe sus vulturi, şoricari, huhurezi sitari.» 

«Uite, bree! — grăi Vidră. — Eată şi-o dropie, şi-o rață sălba- 
tică, tot de pe aci de prin apropiere. — Vezi d-ta: nu ştiam că 
prin păduri se găseşte şi asemenea vânat.» 

«Uite colo şi-o păturniche, — îi zise altul tot în glumă. — Aici 
păturnichile sboară din copac în copac ca porumbeii sălbatici.» 

«Şi de ce să nu sboare, dacă'are aripi ! ?» — întâmpină d-nul 
Mancea, ca să arate că ştie şi el rostul vânatului. 

Vidră trase cu ochiul lui Costea, apoi peste câtva timp se fu- 
rişă dela masă, pândi o clipă, ca să ia păturnichea împăiată şi să 
iasă cu ea afară nebăgat de nimeni în seamă. 

«Uite, — îi zise apoi, după ce se întoarse, așa mai în taină d-lui 
Mancea. — Până la locul, unde o să stăm la pândă, mai e o vale 
şi-un deal. Noi, mai vieleni decât ceilalţi să ne strecurăm frumuşel 
şi s'o apucăm înainte, ca să fim singuri dac'ar fi să dăm peste 
vre-un vânate: 

Asta o înţelegeă d-l Mancea, care ştiă că 'n lumea aceasta nu- 
mai cu viclenia poţi să răzbeşti înainte. Ii venià însă cam greu 
să intre în pădure numai așa el singur cu Vidră. 

«Dar pe Costea să nu-l luăm ?» — întrebă dar. 

«Ei, fie şi e), dar să nu prindă de veste ceilalți», — întâmpină 
Vidră făcându-i lui Costea semn să iasă. 

Ei își luară după aceea toţi trei puştile şi se depărtară. 

«Incet, — grăi Vidră, — şi fără de zgomot, ca să nu se sperie 
vânatul.» 

Inaintară deci câteva sute de pași încet şi fără de zgomot, 

De odată Vidră se opri ca speriat și trase cocoşul gata de a 
descărcă. 

Pst!» şopti, staţi pe loc.» 

«Ce e?» întrebă d-l Mancea începând iar să tremure și ridicând 
cocoșul cu mare băgare de seamă, ca nu cumva să i se descarce 
iar pușca. 

«O păturniche!» — răspunse Vidră. — Uite colo ’n copac.» 

Costea trase şi el cocoșul, stăpânindu-și râsul. 

Ochii d-lui Mancea se 'ndreptară spre copac. 

In adevăr, sus pe o cracă, stetea o pasăre măricică cu capul 
drept în sus, nemişcată şi ţanţoşă par'că ar fi voit să zică: «Pof- 
tim, trage, dacă îndrăsneșşti !». 

Aida-de ! — își zise d-l Mancea când văzi că și Vidră şi Costea 
ridică puștile, ca s'o iee la ţintă, — așă de prost nu m'a făcut 
mama, ca să v’o las vouă.» 

Sprinten apoi, cum eră, le luă înainte, trase şi nimeri de văz- 
duhul se umplă de fulgi, dar pasărea rămase acolo de par'că eră 
bătută ’n eguiu. 

«Ei, comedia dracului, — zise el mirat : — de nimerit e nimerită; 
dar nici nu cade, nici nu zboară mai departe.» 

«Te pomeneşti ¢’o fi “împăiată! — grăi Vidră râzând cu mare 
poftă. — Auzi d-ta vânător, care 'mpușcă păturniche 'mpăiată de 
pe cracă de copac!». 

D-l Mancea rămase ca 'ncremenit. 

Toate ca toate, dar asta îl făceă de pomină. 

Auzise el vorba că de lucruri”la care nu te pricepi, "să nu te 
apuci și popă dacă nu știi să cânţi, să nu te faci; o luase însă 
cum în glumă : acum o simţiă în toată puterea ei. 

Ce să-şi facă însă! ? — La vânătoare oamenii ies, ca să-și pe- 
treacă şi toate au să şi le ierte unii altora: nu-i rămâneă decât 
să 'nghiţă hapul, jurând în gândul lui că la vânătoare n'o să mai 
iee în viaţa lui parte. 

«Mi-o făcuşi, asta mi-o făcuși ! — zise el cu un zâmbet de tot 
acru. — Recunosc că eşti mare meșter în drăcii. Dar, — adăugă 
milogindu-se, — între noi să rămâie; cel puţin astă-zi să nu li-o 
mai spuneţi şi celorlalţi.» 

Ba bine, că mare să li-o spună! — El nici nu pusese la cale 
lucrul, ca să aibă el însuși de ce să râdă, ci ca să facă pe ceilalţi 
să bufnească de râs, şi din dosul copacilor de prin apropiere e- 
şiră la iveală câţiva, care se pusese la pândă, ca să vadă cum 
se 'mpușcă păturnichea 'mpăiată de pe craca de copac. 

S'a râs, mult şi cu poftă, s'a râs în socoteala d-lai Mancea, şi 
d-l Mancea n'aveă încotro, râdea şi el par'că dinadins ar îi tras 
în păturniche pentru ca oamenii să se inveselească. 

«Dar, — îşi ziceă, — de aici înainte n'o să mai mă prindeţi,x— 

şi băga bine de seamă la tot ceeace face pentru-ca nu cumva să 
mai pată vre-o rușine. 

A și sosit cu bine la locul de pândă, s'a așezat în dosul unui 
copac şi-a ridicat fără de grije cocoşul când s'a pornit goana. 

Peste puţin iar începu să se ivească, vânatul, iei un iepure, colo 
o căprioară, ba chiar și-un vulpoiu cu coada lungă, și eră mare 
frumuseţă, cum se descărcaupuştile când lal dreapta, când la stânga 

«Da! — își zise d-l Mancea, — asta e vânătoare, adevărată vâ 
nătoare; — n'am ce să zic!» 

Eră mare frumuseţe. 

De odată un epuroiurănit de unul dintre vânătorii dela dreapta- 
o luă cam schiopătând înapoi, dar dând peste gonaci, iar se în- 
toarse zăpăcit drept spre d-l Mancea Veniă ca orbit drept în 
gura ţevii, să-l prinză în braţe — nu alta. 

Ei, tu eşti al meu, — grăi d-l Mancea cu un el de mândrie 
«ridică puşea și-l luă la ochi. 

«Bagă de seamă, ca nu cumva să fie 'mpăiat !» — strigă Vidră, 

D-l Mancea tresări ca pișcat, de-o viespe. 

Suflă şi ’n iaurt cel ce s'a ars odată cu păsatul. 

«A! pe mine nu mă mai prindeţi ! — zise şi-şi retrase iute puşea 
lăsând epurile să-şi urmeze drumul spre Vidră, care-l și culcă 
la pământ. 

Abiă acum se desmetici d-l Mancea. 

«Nu! — îşi zise, — cât mai trăesc pe lumea asta, la vânătoare 
n'o să mai mă duc.» 

loan Slavici. 


„Albinei“ 


Târgovişte, 1907 Septemvrie 24. 


Revista populară „Albina“ a adus mari foloase morale 
şi materiale numeroşilor ei cititori mulțumită distinșilor 
bărbaţi colaboratori, cari wau cruțat nici osteneli nici sa- 
crificii. 

Ca cititor regulat al acestei întinse reviste, găsesc de a 
mea sfântă datorie a aduce călduroasele mele mulțumir 
întregului comitet de redacție pentru împrăștierea luminei 
ce a făcut să pătrunză cu folos practic în toate stările so- 
cietății, mai ales în stratul ţăranului nostru muncilor. 

Urez viaţă lungă Albinei muncitoare, iar tutulor colabo- 
ratorilor ei, urez puteri de a o conduce şi pe viitor toi cu ace- 
laşi succes și cu aceiași dragoste pentru luminarea nea- 


mului românesc. 
C. Fussea. 

PATRIA 


t a 
4 Depărtatu-te-ai vreodată, iubite cititor, de pământul sţră- 
X moșesc? Pribegit-ai, împins în lumea largă de dorința de 
043| a vedeă neamuri şi țări străine ori silit de cine știe ce 
nevoi ale vieţei? Ai umblat cât ai umblat, te-ai încântat 
de priveliști minunate şi măreţe, te-ai luptat cu nevoile, 
ai uitat poate pentru câtăva vreme ceea-ce ai lăsat în ur- 
mă-ţi. lată însă că un simțimânt puternic răsare din ceîn ce mai 
biruitor din adâncurile sufletului, te cuprinde întreg, îţi sfarmă 


Ca o adiere desmierdătoare, îţi trece prin suflet duioşia reve- 
derei locurilor scumpe. O doină nespus de dulce prinde a-ţi cântă 
în inimă; o lacrimă iţi lucește pe geana ochiului fermecat! ..... 

Ceea-ce simţi tu la revederea mândrei tale ţări, simte ori ce om 
la revederea patriei sale. Iată, de pildă, cum povestește un scriitor 
francez reîntoarcerea unor marinari din ţări străine şi îndepăr- 
tate : ` 


«Îmi amintesc că, atunci când sosii în Franța pe o corabie ee 
veneă din Indii, de 'ndată ce marinarii zăriră pământul patriei, 
cei mai mulți nu mai fură în stare să lucreze nimic. Unii ìl pri- 
veau fără să-și poată desprinde ochii; alţii îmbrăcau hainele cele 
mai frumoase ca și cum ar fi fost în clipa dea cobori; erau unii 
cari vorbeau singuri, și alţii cari plângeau. Cu cât ne apropiam 
mai mult, turburarea.lor ureştuă şi mai mult; ca unii cari lipsi- 
seră de atâta vreme, ei nu se mai săturau să se minuneze de 
verdeaţa colinelor, de frunzișul pomilor, până şi de stâneile de 
pe țărm acoperite de alge și de muşchi, ca și cum toate aceste 
lucruri ar îi fost noi. Bisericile satelor în cari se născuseră și pe 
care le deosebeau departe în câmpii, numindu-le unele dupa al- 
tele, îi umpleau de bucurie. Dar când corabia intră în port și 
când își văzură pe cheiu prietenii, pârinţii, mumele, copiii cari 
le întindeau mâinele plângând, fù peste putinţă să mai oprim 
pe vr'unul pe punte. Toţi săriră la pamânt și trebui să-i înlo- 
cuim, pentru nevoile corâbiei, cu alți marinari.» (1). 

Iubirea patriei este mai presus de orice alt simţimnânt omenesc. 
Ea e în stare så potoleascâ duşmâăniile cele mai aprinse dintre 
fii aceluiași neam; ea poate despărţi pe fecior de mumă şi pe 
soţ de soţie. Când patria ne cheama s'o apărăm, sărim cu toţii, 
intrăm în foc și murim mulțumiți luptând pentru dânsa. De aceea 


(1) Din B. de Saini Pierre. 

ziceau cei vechi: «Este dulce şi frumos să mori pentru patrie !». 

Acest mare și neînvins simţimânt l-au avut oamenii în toate 
vremurile şi-l au în orice colț al pământului s'ar află. Ba cu cât 
o ţară e mai neprimitoare, cu cât mai aspră îi este clima și cu cât 
locuitorii ei au îndurat mai multe suferinţi într'însa, cu atât dânșii 
o iubesc mai mult, cu atât li se pare mai frumoasă: 


«Un sălbatic ţine mai mult la coliba lui decât un prinţ la pala- 
tul său; munteanului i se pare mai frumos muntele său decât câm- 
peanului brazda sa. Intreabă pe un păstor scoţian dacă ar vreă 
să-și schimbe soarta cu cel mai puternic Craiu al pământului. 
Departe de sălașul său iubit, el își amintește pretutindeni de dân- 
sul; el cată pretutindeni turmele, pâraele și norii ţării sale. El nu 
năzuește decât să mănânce pâine de orz, să bea lapte de capră, 
să-și cânte în vale acele cântece vitejeşti pe cari le cântau stră- 
moşii lui. El se prăpădeşște dacă nu se întoarce la locul unde s'a 
născut. E o plantă de munte: rădăcina sa cată să fie în stâncă; 
ea nu poate propăși dază nu-i bătută de vânturi și de ploi; pă- 
mântul, adăposturile și soarele câmpiei îi pricinuesc moartea. 

Este cineva mai fericit decât Eschimosul în spăimântătoarea-i 
patrie? Ce sunt florile ţărei noastre pe lângă zăpezile Labrado- 
rului, palatele noastre pe lângă bordeiele lui plin de fum ? El se 
suie pe unul din gheţurile plutitoare. Târit de curenţi, el înain- 
tează in largul mărei pe acest tron al zeului furtunilor ..... 

Arabul nu-și uită fântâna cămilei, gazela și mai ales calul, to- 
varășul pribegirilor sale ; Negrul își aduce pururea aminte de co- 
liba și de sulița lui, de bananul lui, de potica zebrului şi a ele- 
fantului» (1). 


Așa-i şi cu Românul. Multe suferinţi au trecut peste dânsul în 
țara aceasta, hărăzită de Dumnezeu cu bunătăţile și belșugul 
pământului, dar cu cât mai amare i-au fost suferințele cu atât 
mai învăpăiată e și dragostea Românului pentru moşia strâăbună. 
Când e departe de patrie, el cântă: 


Foaie de cicoară, 

Viaţa mi-e amară 

Departe de ţară ..... 
ori : 

Foaie verde de alun, 

Sărmanul voinic străin 

lese-afară 'n bătătură 

Şi cu foc cântă din gură; 

N'are dor şi n'are milă 

Când este 'n ţară străină; 

Ori din cotro vântul bate, 

Tot îl frige, tot il arde 

Vântul din străinătate; 

Ori încotro s'o întoarce, 

Tot plânge și lacrimi stoarce, 

Focul inimioara-i coace.... 


(1) Din Chateaubriand. 

sau zice: 


Foicică de sulfină, 
Trecui în ţară străină, 
Cercai pâinea de e bună 
Şi luai odată în gură: 
Pâinea mi se pare tină. 
Fie pâinea cât de bună, 
Dacă ’s în ţară străină, 
Fără tată, fără mumă, 
Tot se face clisă în gură. 
Fie pâinea cât de rea, 
Dacă sunt în ţara mea, 

Cu taica 

Şi cu maica, 
E mai dulce ca mierea ..... 


Şi să nu crezi, iubite cititor, că numai ţăranul, care ştie să-şi 
cânte jealea cu atâta duioşie, își simte inima arsă de dorul de 
ţară. In faţa acestui dor, toți suntem deopotrivă. Sărac și bogat, 
mic şi mare, tânăr şi bătrân, femee şi bărbat, — în toţi arde fla- 
căra sfântă a dorului de moşie, Numai lepădăturile amenirii n'o 
au şi n’o înţeleg: 


«Îmi adue aminte — povesteşte Ion Ghica, boier mare și neam 
de Domn — că, afiându-mă acum câţiva ani la o masă la Constan- 
tinopol, Beizadea Grigore Sturdza aveă ziafet de ziua lui și ne 
poftise pe toţi Românii proseriși ; adusese cel mai vestit tacâm de 
lăutari, toţi meşteri aleși dintre cei mai buni, seripeari, cobzari 
şi năisani din Scaune din București. Trăgeă Dinică cu arcușul de 
te ardeă la inimă, şi cobzarul ziceă din gură pe Alimoş ; noi ascul- 
tam cu auzul şi cu sufletul; la masă eră și un străin, un Perot, 
care văzându-ne înduioșaţi, ne zice cuun ton de dispreţ: 

— Nu înţeleg ce găsiţi în cântările astea de vă fac atâta im- 
presie ! 

Iar Marin Serghiescu (Naţionalul) se uită cu milă la dânsul, 
zicând : ` 

— Perotule, Perotule! Săracule! tu n'ai patrie, tu nu știi ce 
e cântecul național. 

Aceste puţine cuvinte, zise cum au putut fi zise, ne-au făcut pe 
toţi să ne podidească lacrimile.» 


Când vitregia soartei ne lasă să ne dăm sfârșitul printre străini, 
atunci, în ceasul din urmă, un gând ne amărăște mai mult decât 
oricare altul : gândul că oasele noastre nu vor odihni în pământu 
Strămoșese. 

Din istoria sfântă, ştim că Iosif, murind a spus fraților săi: 
«Domnul o să vă cerceteze şi o să vă aşeze în pământul pe-care 
l-a făgăduit părinţilor noştri: luaţi cu voi oasele mele !». 

Din istoria Grecilor celor de demult se ştie apoi că Themistoele 
Atenianul fusese isgonit din patria sa ca trădător şi că, împreună 
cu regele Persiei, la care se dusese, urzeă pieirea ţărei sale. Șt 
totuşi, pe patul de moarte, el uită cetatea cea mândră, pe care regele 
Persiei i-o dăruise, şi își rugă prietenii să-i ducă oasele în patrie şi 
-acolo să le îngroape în taină. 

Iată dar că și în sufletul celor rătăciţi iubirea patriei se tre- 
zeşte biruitoare atunci când moartea se apropie. 

Când un simţimânt e însă așă de puternic, de obștese şi de veşnic, 
aceasta arată că el e sădit în firea noastră însăși. El face parte 
-din acele porniri prea înalte, care întrec şi stăpânese mintea ome- 
nească, cu voie oriifără de voie. De aceea, framos şi drept, a spus 
Alexandru Russo în «Cântarea României» : 


«Patria e cel mai dintii şi cel mai de apoi cuvânt al omului; 
într'însa se cuprind toat> bucuriile lui; simțirea ei se naşte de 
odată cu noi şi e nemărginită şi veşrică ca şi Dumnezeu . . .» 

E] 
+ a 

Patria este pământul, în care ne-am născut și în care am cres- 
cut, pământul de care se leagă cele mai scumpe amintiri şi cele 
d'întâiu simţiminte ale noastre : 


«Acolo unde Soarele lui Dumnezeu ţi-a răsărit pentru întâia 
oară, unde stelele Cerului ţi-au lucit pentru intâia oară, unde 
fulgereie ţi-au descoperit pentru întâia oară atot-puternicia 
lui şi furtunile lui ţi-au răsunat cu sfântă spaimă în suflet, acolo 
este iubirea ta, acolo este patria ta. 

Acolo unde cel d'ântâi ochiu omenesc s'a aplecat iubitor peste 
leagănul tău, unde muma ta cu bucurie te-a ţinut pentru întâia 
oară în poală şi tatăl tău ţi-a săpat în inima învăţămintele în- 
țelepciunei și ale creştinismului, acolo este iubirea ta, acolo este 
patria ta» (1). - 


Tot așa de frumos spune şi Russo al nostru: 


«Patria e aducerea aminte de zilele copilăriei, coliba părintească 
cu copaciul cel mare din pragul uşei, desinierdările drăgăstoase 
ale maicii noastre, plăsmuirile nevinovate ale inimii noastre, locul 
unde mai întâi am iubit și am fost iubiţi, câinele care se jucă cu noi, 
sunetul clopotului dela biserica satului, ce ne vestea zilele fru- 
moase de sărbătoare, sbieretul vitelor ce se intorceau în murgul 
serii dela pășune, fu'nul vetrii ce ne-a încălzit în leagăn înnăl- 
țîndu-se în aer, barza de pe strașină ce cată duios pe câmpie și 
aerul care nicăieri nu e mai dulce !». 


Patria nu este însă numai pământul scump unde am văzut lu- 
mina zilei. Poate că soarta a vrut să mă nasc printre străini și 
de un pământ străin să-mi fie legate cele d'ântâi amintiri și cele 
d'ântâi simţiminte. Cu toate astea, patria mea este şi rămâne pă- 
mântul unde trăește, unde se bucură şi unde sufere neamul meu. 
De acest neam mă leagă legâturi ce nu se pot rupe, Sufletul 
neamului viază şi în mine. In limba pe care eu o grăiesc, în 
gândirea pe care mintea mea o toarce, în simţirea pe care inima 
mea o poartă, în sufletul meu întreg se oglindește sufl=tul mare 
şi veşnic al neamulu: din care fac parte. Şi această legitură o 
avem nu numai cu cei de astăzi dir și eu cei din trecut. Cei cari 
at fost înăintea noastră trăese în noi precum şi noi vom trăi în 


(1) Din E. M. Arndi. 

cei cari au să ne urmeze. De aceea, suferinţele şi slava trecutului 
sunt suferinţele și slava noastră, a celor de astăzi: 


«Neamul, ca şi insul, este urmarea unui lung trecut de sforțări, 
de jertfe şi de devotamente. Cultul strămoşilor este cel mai în- 
dreptăţit dintre toate ; strămoşii ne-au făcut ceeace suntem. Un 
trecut eroic, oarecari oameni mari, oarecare slavă adevărată, iată 
capitalul social pe care se aşează o idee naţională. A aveă glorii 
comune în trecut, o voinţă comună în prezent; a fi făcut lucruri 
mari împreună, a vroi să facem încă, iată condiţiunile esenţiale 
spre a fi un popor. Iubim în măsura jertfelor ce am consimţit, 
a relelor ce am suferit. Iubim casa pe care am clădit-o şi pe care 
o trecem urmaşilor noştri. Cântecul spartan: «Suntem ceea-ce aţi 
fost; vom fi ceeace sunteţi», e, în simplicitatea lui, imnul pres-. 
curtat al oricărei patrii» (1). 


Ca să ajungem unde suntem astăzi, o mare sforţare ne-a trebuit. 
Dela Traian și până la Carol I se întinde o pânză neîntreruptă 
de opintiri măreţe, de biruinţi, de înfrângeri, de dureri şi de bu- 
curii. Aceasta este istoria poporului românesc și această istorie 
nu cunoaște graniţele pe cari oamenii şi împrejurările le-au pus 
între frații de acelaş sânge. Români din regat, Ardeleni, Bucovi- 
neni, Basarabeni, Români din Serbia şi din Bulgaria, Macedo- 
neni, — avem 2u toţii aceași istorie, penţrucă avem acelaş trecut 
şi avem acelaș trecut pentrucă avem acelaş suflet. 

Cu drept cuvânt dar, s'a spus că dintre toate lucrurile ome- 
nești, patria, mai mult decât oricare altul, închipueşte veşnicia. 
Ea fost înainte de noi şi va fi şi după noi; ea pluteşte liniștită 
pe deasupra sbuciumărilor şi a neînțelegerilor noastre trecătoare. 


* 
= Ei 


Aşa dar, ne iubim patria pentrucă trebuie s'o iubim, pentrucă 
este în noi o puternică pornire care ne face s'o iubim, pentrucă 
pornirea aceasta vine dela însuși Dumnezeu, a cărui sfântă vo- 
inţă trebuie îndeplinită. 

Dumnezeu însă ne-a hărăzit judecata pentruca să ne dăm seama 
de rostul lucrurilor şi al faptelor. Pornirea inimei ne sileşte să 
ne iubim patria, judecata ne arată că e firesc şi că e neapărat 
trebuincios s'o iubim și s'o slujim. 

E firesc şi e trebuincios, pentrucă omul nu poate trăi singur. 
Ca să poată trăi, oamenii sunt nevoiţi să se adune laolaltă. Când 
sunt în stare de sălbăticie, ei se unesc în cete sau triburi, când 
sunt mai luminaţi ei alcătuese state. Ceea-ce nu puteau să 
facă stând departe unul pe altul, ei pot săvârşi prin unire şi prin 
înţelegere: se pot apără de fiarele sălbatice și de dușmani, își 
pot lucră ţarinele, pot înălţă sate și orașe, îşi agonisese toate cele 
de trebuinţă şi îşi fac astfel o viaţă lesnicioasă. Ia închipuiește-ţi 
numai, iubite cititor, cum ar scoate-o la capăt bietul om care ar 
trebui să aibă grija tuturor celor neapărate vieţei. El să se apere 
de răufăcători şi de duşmani; el să-şi facă plugul cu care să are, 
secera cu care să secere, sapa cu care să sape; el să lucreze pă- 
mântul, el să-și clădească casa ; în scurt, el să facă și ceeace face 
astăzi dânsul şi ceeace astăzi fac meșterii de tot soiul. Ar fi greu 


() Din Renan. 

de tot dacă nu peste putinţă. Prin unire însă, totul se ușurează 
pentrucă munca se împarte. Preotul se roagă lui Dumnezeu pentru 
păcatele noastre și pentru odihna suflețelor alor noştri, învățătorul 
luminează mintea și inima copiilor, plugarul lucrează pământul 
care ne hrăneşte, meşterul își face meșteșugul, ostașul apără ţara 
şi ne apără pe toţi, doftorul ne lecueşte de boale şi aşă mai de- 
parte. De aceea e binecuvântată ţara ai cărei fii se au bine între 
dânșii și se străduesc, pe căi felurite, pentru binele tuturor şi al 
fiecăruia în parte. Unde e unire şi bună înțelegere, acolo e bel- 
șug, acolo e mulţumire sufletească. 

Şi să nu crezi, iubite cititor, că numai cel ce muncește cu braţele 
se cuvine să se bucure de rodul muncei lui. Cel care muncește 
cu mintea e tot așa de vrednic de cinste ca și cel care munceşte 
cu braţele, și munca lui e uneori mai grea şi mai amară. Cel 
care apoi, prin străduinţa şi chibzuinţa lui ori a părinţilor lui, 
se bucură de avuţii în bani ori în pământuri, și acela își are rostul 
lui pe lume pentrucă, de pe urma acestor avuţii, își dobândește 
pâinea mulţime de oameni. Să ne învăţăm dar a sfinţi dreptul 
celorlalţi dacă vrem să ni se sfinţească şi al nostru. 

Dın cele spuse, se vede că oamenii au fost împinși de nevoile 
vieţei să se apropie unul de altul și să se lege unui către altul 
a trăi împreună, a munci împreună, a îndură suferinţele şi a gustă 
bucuriile tot împreună. Şi aşa fiind, oare nu eră firesc ca oamenii 
de acelaşi sânge să se înţeleagă și să vieţuiască laolaltă? Româ- 
nul cu Românul, Sârbul cu Sârbul, Muscalul cu Muscalul, și aşă 
mai încolo. 

Ai auzit poate, iubite cititor, că unii rătăciţi ori vieleni umblă 
cu vorbe nebune cum că adică patria este o prostie, că nu tre- 
bue s'o slujim şi s'o apărăm şi că mai bine să îndurăm jugul 
străinului decât să suferim într'o ţară neatârnată. Gândeşte-te însă 
ce ar fi, dacă n'am mai aveă patrii adică dacă dacă n'ar mai fi 
neamuri deosebite ci am fi cu toţi o apă, fără nici o deosebire 
între noi. Ca să înţelegi ce ar fi, ia priveşte o clipă firea din ju- 
rul tău. Ia vezi ce de mulţime de colori în această fire, dela al- 
bastrul cerului şi până la verdele pământului. Și ce minunat se 
împacă una cu alta şi ne dau o privelişte fermecătoare, de care 
ochiul nu ni se mai satură. Vai! ce ar fi dacă o singură coloare, 
un verde ori un albastru, s'ar întinde peste toată firea: pe bolta 
cerului, pe frunzele pomilor, pe foile florilor, pe stâncile munţilor, 
pe. luciul apelor, pe trupul vietăţilor. Ochiul n'ar mai află nici 
o mulțumire în această privelişte şi am pieri de urât și de în- 
tristare. 

Aşa e şi cu omenirea. Fie-ce neam, care o alcătueşte, are în 
făţișarea lui deosebită, are însușirele lui deosebite, are rostul lui 
deosebit, iar toate aceste înfățișări, însușiri și rosturi se îmbină 
minunat şi fac cu putinţă mersul omenirei pe căile felurite ale 
propăşirei. Un neam e mai bun la negoţ, altul la plugărie, altul 
la învățături, altul la meşteşuguri și toate, la un loc, se slujesc 
și se desăvârşese unele pe altele. 

Aşă dar, cine își slujeşte patria, slujeşte omenirea şi când un 
neam piere, omenirea însăşi pierde ceva din frumuseţea şi din 
tăria ei. 

* 


ă t 


Dar, poate că, iubite cititor, patria noastră nu ne merită iubirea. 

Poate că pământul nostru e urât şi sărac; poate că neamul nos- 
tru e rău și nemernic. Și așă de-ar fi și tot ar trebui să ne iubim 
moşia şi neamul. Dar nu e așa, știi bine că nu e așa. 

Țara noastră ? Ascultă : 


«Care e mai mândră decât tine între toate ţările semănate de 
Domnul pre pământ? Care alta se împodobeşte în zile de sărbă- 
toare cu flori mai frumoase, cu grâne mai bogate ? 

Verzi sunt dealurile tale ; frumoase snnt pădurile şi dumbră- 
vile spânzurate pe coastele tale; limpede şi dulce e cerul tău; 
munţii tăi se înalță trufaș în văzduh; râurile, ca un brâu pes- 
triţat, ocolese câmpurile ; nopţile tale încântă auzul... 

Multe si frumoase turme pasc văile; soarele milostiv înrodește 
brazda ; mâna Domnului te-a impodobit ca p'o mireasă ; livezile 
tale cele întinse sunt smălţuite cu flori felurite şi belșugarea varsă 
avuţiile sale peste câmpii... 

Dunărea bătrână, biruită de părinţii tăi, îți spală poalele şi-ţi 
aduce bogății din ţinuturile de unde soarele răsare și de unde 
sorele apune; vulturul din văzduh cată la, tine cu dragoste ca 
la pământul său de naștere ; râurile cele frumoase şi spumegoase, 
pâraiele cele repezi şi sălbatece cântă neîncetat slava ta...» (1) 


Iar neamul nostru ? Ascultă, iubite cititor, nu pe unul dintr'ai 
noştri, care ar fi poate aplecat să ne laude mai presus decum se 
cuvine, ci pe un scriitor străin, care ne-a pătruns sufletul și ne-a 
iubit : 


«Poporul român — zice dânsul —a fost înzestrat de fire cu 
două lucruri care nu te lasă să pieri: răbdarea şi mlădierea, 
care te face să te ridici ori de câte-ori te îndoeşti..... 

Nu e popor mai îndatoritor, mai care să nu se plângă nici 
o-dată, mai care să-ţi mulțumească totdeauna pentru orice i-ai 
face. Blândeţea, duioşia inimei româneşti, se vede şi în limba lor 
plină de vorbe mângâioase.... Ospeţia lor primește, caută pe ne- 
cunoscut. In multe părţi se află un obiceiu frumos: lumea pune 
pe marginile drumurilor vase pline cu apă pentru călătorii în- 
setaţi. Intraţi în orice colibă şi veţi vedea că îndată vă sse îna- 
inte o femee frumoasă, care până atunci torceă ; își lasa toate, 
se grăbeşte, te primeşte ca cum ar îi fata ori sora noului venit. 
Dă fuga la fântână şi, după obiceiul vechiu, îți aduce apă ne- 
începută, apă care n'a atins'o încă nimeni. Cum te speli pe mâni 
îţi dă, ca să te ştergi,o bucată de pânză plină de stelișoare aurii 
pe care şi-a făcut-o la nuntă, ca să gătească pe cel pe care îl 
iubea. Iti dă tot ce are: zmântâna cea mai bună, poamele ce 
pusese deoparte pentru vr'un fiu care lipseă de acasă ; străinul 
e pentru ea mai mult: e trimisul lui Dumnezeu. 

Poporul acesta şi-a dat Firei inima. Pe ea o iubeşte întreagă, 
fără să aleagă. Îi e scump şi drag tot ce trăiește în jurul sau, 
şi nu numai rândunica de subt eoperiș, ori barza credincioasă, 
ci primesc bine şi pe şarpe, care se face oaspele casei și căruia 
îi dă lapte de vacă, împărţindu-l cu copiii. 

Simţirea cu care se naşte Românul, a dat limbei sale un far- 
mec cu totul deosebit. Nu cred să aibă strălucirea și răsunetul 
limbei italiane; e soră cu ea, dar o soră care se induioşează 


(1) Din Cântarea României. 

când e faţă cu nenorocirea ori cu suferinţa. Are tot ca limba 
italiană — şi poate chiar că are şi mai multe decât ea — o mul- 
time de vorbe de desmierdare, pline de dragoste, copilărești, dar 
are şi mai mult: are, par'că o lacrimă care tremură în voce și 
cuvintele-i sunt oitaturi»> (1), 


Neamul acesta bun, primitor, plin de răbdare şi de duioșie, a 
suferit aci, în locul în care Dumnezeu ne-a asezat, mai mult 
decât se poate spune. Ne-au dușmănit și oamenii și împrejură- 
rile, ni s'a sfâşiat trupul în bucăţi, am fost nesocotiţi și asu- 
priţi. Credinţa însă nu ne-ar pierdut-o ; inima ne şopteă că vor 
veni şi pentru noi vremuri mai bune şi, de aceea, cu cât sufe- 
ream mai mult, cu atât ne oţeleam mai mult, 

Am fost nesocotiţi de către cei puternici, dar noi tot ne-am fă- 
cut datoria. Când potopul turcesc se porni dinspre răsărit, ame- 
nințând creștinătatea, noi nu am dat bir cu fugiţii ci, cât ne-au 
iertat puterile, am stat în potriva talazului, apărând cu bărbă- 
ţie legea lui Hristos. 

Am fost asupriţi, dar noi n'am asuprit pe nimeni. Ba puru- 
rea am dat celor slabi mână de ajutor, fără ca să le cerem ceva 
în schimb. Câţi dintre vecinii noştri nu şi-au aflat, în vremuri 
grele, adăposure aici în ţara noastră! Cu sprijinul şi cu banii 
noştri, ei au pregătit mântuirea neamului lor de subt jugul pă- 
gânului. N'am stat la îndoială nici chiar atunci când a trebuit 
sa ne vărsăm sângele pentru dânșu, iar drept răsplată, ne-am 
ales în totdeauna cu dușmănia celor pe cari nu i-am lăsat să 
moară. Dumnezeu însă, care vede toate, vede şi bunătatea inimii 
noastre, vede şi răutatea duşmanilor noștri. El va şti să răs- 
plătească şi va şti să certe. 

Nu avem, aşă dar, în tot trecutul nostru, nici o faptă nele- 
giuită de care să roșim: n'am răpit dreptul nimănui, n'am apă- 
sat pe nimeni, n'am făcut pe nimeni să plângă după urma lă- 
comiei și a răutăţii noastre. 

Se cuvine deci să fim mândri că suntem Români; se cuvine 
să ne iubim patria cu dragoste înfocată, s'o slujim cu credinţă 
şi s'o înălțăm prin muncă bârbătească și stăruitoare. 

Inaintașii noştri au suferit, au luptat, s'au jertfit ca să ne lase 
o țară; am fi nişte nemernici dacă nu ne-am strădui, la rândul 
nostru, ca să lăsam celor de după noi moștenirea aceasta sfântă 
pe care suntem datori s'o mărim şi s'0 înirumuseţăm. lar când 
Dumnezeu va vrea odată şi-odată ca visul să ni se întrupeze, 
când graniţele României se vor sfârși acolo unde va încetă şi 
graiul românesc, atunci și cei cari s'au nevoit înaintea noastră 
şi noi cari le-am urmat pilda, vom tresări de fericire în adâncul 
mormintelor noastre, peste care va străluci Soarele mântuinţei ! 


C. Banu. 


(1) Din J. Michelet. 


„ALBINEI" 


De zece ani, în stupul cu multe despărţiri, 

Al tomurilor tale, — ai strâns idei, gândiri, 
Curată miere, bună, de flori din câmpul minţii: 
Invăţături, îndemnuri şi pilda sârguinţii. 


N'ai aşteptat la tine să vină cei flămânzi, 

Ci singură, în sboruri ce se făceau izbânzi, 

Ai dus în toată Țara folositoarea miere: 

Cu cât mai mulţi o gustă, cu-atât mai mult se cere! 


Ce's zece ani? o clipă! și totuşi cât avânt, 
In cugete și 'n rostul a câte lucruri sunt! 
Menirea-ţi e 'nsemnată, o! harnică «A/Bină».: 
Nainte! căci e sfântă iubirea de lumină! 


N. Rădalescu-Niger. 


Omagiu din parte-mi revistei „Albina“ 
Rodnică între reviste tu ai fost şi ești, în casa Rhomânu- 
lui de 10 ani trăeşti. Sfaturi şi învățături multe ai dat şi-i 
dai, corp şi suflet îl hrâăneşti cu nectarul ce-l ai. Viaţă în- 
delungată Dumnezeu să-ți dăruiască. Cei ce ştiu a te con- 
duce să trăiască, să trăiască ! 
N. Bibiri. 


Institutor, Bacău 

Ce învățătură putem trage, pentru traiul nostru, 
din viața insectei albina ? 


3 


Cine a observat! viața’ insectei albina, a rămas în profundă 
admiraţiune despre perfecta. ei știință de a produce prin 
muncă lucrul mult şi bun, despre impulsul ei spontaneu la 
colosala muncă și despre moravurile ei igienice de simpli- 
tate tot perfectă. 

Acestor calităţi, desigur a/biza datorește posibilitatea ei 
de a trăi în acea admirabilă organizare socială care-i ga- 
rantează o existență foarte mulțumitoare, deși în luptă cu 
nenumărați vrășmași, care-i urmăresc viața și cu turburări 
meteorologice, uneori chiar crude. 

Dintre aceste calități ale a/Bznez, una este fundamentală, 
Şi anume aceea de a ști să producă prin muncă /ucru/ mult 
și bun ; toate celelalte calități nasc din aceasta, ca și în mod 
fatal. 

In adevăr, orice ființă insuflețită ca să alerge după exis- 
tență mulțămitoare, când are știința de a produce mz// și 
dun, îşi fabrică ea însăși, ca și în mod fatal, impulsul la multă 
muncă, pentrucă vede că numai prin această muncă își asi- 
gură ajungerea la existență mai mulțămitoare. Tot așă este 
şi cu moravurile igienice simple până la perfecție: acea ființă 
le cultivă, ca și în mod fatal, căci vede cum-că numai ele ii 
sunt garanţie a conservărei existenței mulțămitoare, ce știința 
de a produce mult şi bun, îi permite ca să obție. 

Din cele ce preced, ce învățătură putem trage pentru tra- 
iul nostru? 

Neconțestat învățătura următoare: să facem toate sacrifi- 
ciile posibile ca să ajungem a ști să producem, prin muncă, 
lucrul mult şi bun atunci celealte calități, ce mai are a/bina 
le vom căpătă, dacă nu de tot în mod spontaneu, dar așă de 
ușor, ca și cum ne ar veni singure. — Dar se;pune întrebarea: 
Ce? Românii nu produc prin muncă /ucru/ mult și bun? De 
sigur că nu, cel puținin generala lor ocupațiune țăranii produc 
puţin și de rea calitate! 

Atunci principala albină românească, țăranul, este lipsită 
tocmai de calitatea fundamentală necesară bunului traiu! 

Și de unde această albină își poate luă această calitate? 

Dela conducătorii ei nu, căci nici ei nu o au; dela școală 
nu, căci școala îi dă mai ales altceva decât știința de a pro- 
duce, prin muncă, m4// şi bun: Albina, în puțina școală ce 
are, învață mai cu seamă aceea ce este bun pentru a risipi 
urâtul omului tără lucru: istorioare în proză, dar cele mai 
multe în poezie, proverbe, fabule, ghicitori, legende din isto- 
ria popoarelor dispărute, rugăciuni nesfârșite, în cel mai ori- 
ental stil, şi altele de aceiași valoare. 

Aceste învățături poate bune pentru regiuni în care nu 
se vorbește de resbel economic, cum este cel modern; în 
regiuni însă în care există acest resbel, ele par numai rutina- 
rilor că duc la creare de moravuri bune; în realitate însă 
și în mod cert, acele învățături duc la reacțiune stomacală, 
acea reacțiune care a fost cauza a mai tuturor răsboaielor 
omeneşti, dela creațiunea omului, reacţiunea cea mai teribilă 
decât toate reacțiunile ce pot există. 

« Albina» —revistă—a tăcut o mare sforțare ca să convingă 
pe lectorii săi despre necesitatea științei de a produce, prin 
muncă zi și Gu în actualele lor condițiuni de viață și i-a 
îndrumat la aceasta. 

In curs de 10 ani, această sforțare formează un cumul re- 
spectabil, în care, poate găsi ajutor oricine năzuește la un 
traiu mai bun. 

Onoare și Recunoștință promotorilor și conducătorilor ei ! 


Prof. Dr. N. Munoleseu. 


Cărţi noi. 

Călăuza stuparului Ze d-nii N. Nicolaescu şi G. Stoinescu. a apărut într'um 
volum de 340 pag. cu 123 figuri, în editura librăriei Socec € Comp. Calea 
Victoriei, București. Preţul 3 lei. Pentru abonaţii revistei „Albina“ 2 lei. 

Autorii au completat articolele despre albinărit ce au publicat in anii din 
urmă ai revistei noastre, cu toate chestiunile privitoare la creșterea. albine- 
lor. Astfel cum se infăţișează, „Călăuza stuparului“ e cea mai completă 
carte de albinărit din câte au apărut până azi in limba noastră. 

Toate lucrările pe cari le reclamă creşterea albinelor sunt arătate in 
amănunţime și într'o limbă pe înţelesul tuturor. Autorii stăruesc mai ales 
asupra, părţii practice a stupăritului. Astfel, c&rmuirea stupilor, e arătată pe 
pe larg şi deosebit pentru fiecare din cele trei feluri de uleie: orizontale 
verticale și primitive. Desvoltare mare de asemenea s'a dat chestiunilor : 
construcția uleilor, clădirea. fagurilor, roitul, plantele care dau miere, pro- 
protse albinelor (mierea şi ceara) lucrările de făcut la stupi în fiecare 
ună. 

Tiparul e foarte îngrijit şi pe hârtie velină. Figurile sunt bine reușite, 

Din foloasele învățământului. 


Pip 

Al n afară de desvoltarea culturală, şcoala ajută în chipul ceł 
ae} mai puternic desvoltarea politică a ţării. 

d 4 Cu cât vom aveă mai mulţi oameni luminaţi cu atât vom 
{lue 


Ñ aveă mai mulți cetățeni conscienți de drepturile şi da- 

toriile lor, în stare de a-și îngriji bine de propriile lor inte- 

rese, de casa, familia şi averea lor, precum şi de interesele ge- 
nerale ale statului. 

Este astăzi un adevăr care nu mai are nevoe de demonstraţiune 
că statul acela progresează mai repede și mai mult, în care ce- 
tățenii sunt luminaţi ; acolo autoritatea guvernului se simte foarte 
puţin, de oarece tot cetățeanul știe ce trebue să facă şi ce să 
nu facă. Astfel este Elveţia. 

Din potrivă, acolo unde lipsește cultura, domneşte absolutis- 
mu), pentrucă cetăţeanul neluminat are nevoe de conducere 
întocmai ca şi un animal oarecare, neexistând între el şi animal 
altă deosebire de cât forma exterioară, chipul. 

Pentru noi Românii, această chestiune este de cea mai mare 
importanţă, de oare -e ne găsim într'o situaţiune foarte grea şi 
din punctul acesta de vedere : nici 20 la sută din populaţiunea 
regatului nu sunt știutori de carte. Cestiunea preocupă mai ales 
pe acei oameni luminaţi, cu vederi largi şi cu dreptatea în su- 
flet, cari vor să cheme la viață publică pe toţi cari iau o parte 
egală la toate contribuţiunile şi la toate sarcinile cetăţeneşti. Este 
o nedreptate evidentă ca numai o pătură subţire diriguitoare de 
câteva mii de alegători să conducă destinele celor şapte milioane 
de locuitori. 

Nimie mai îndreptăţit de cât acest ideal, mai ales astăzi când 
dacă pentru orăşeni dările şi angarelele au crescut în proporţi- 
une de 50 la sută şi chiar mai mult în interval numai de câte- 
va decenii, la ţară această creştere este încă şi mai mare. Cu oca- 
ziunea recesemintelor s'a văzut că în aceiaşi localitate hectarul 
de pământ al marelui proprietar influent a fost apreciat adesea 
pe jumătate mai eftin, mai uşor pentru darea foncieră de cât 
micul ogor al săteanului, care nepricepându-se a face la timp 
contestaţiunile legale a rămas impus în mod exagerat. 

Dar, este oare cu putință ca, în acest mare întunerec ce dom- 
neşte astăzi la ţară, când imensa majoritate a ţăranilor nu ştie 
să scrie nici să citească, când nu posedă cunoştinţele absolut 
indispensabile ori şi cărui om, când nu poate deosebi binele de 
rău şi dreptul de datorie, când nepăsarea, indiferența și mai a- 
les lipsa de prevedere ocupă un loc atât de mare în această po- 
pulaţiune rurală, repetăm, este oare cu putinţă a se acordă la 
toţi deopotrivă dreptul de vot, adecă conducerea intereselor ge- 
nerale ale Statului? 

De sigur că nu, căci ar fi să se încredințeze aceste interese 

generale pe mâna celui dintâiu demagog care, promițând marea 
cu sarea și cerul cu stelele, ar. puteă lesne să atragă în cursă 
zecile şi sutele de mii de alegători simpli şi neesperimentaţi. 
Urmează deci ca toţi acei cari țin la realizarea cât mai grab- 
nică a acestei legitime dorinţi. să lupte :din răsputeri: pentru es- 
tinderea, pentru generalizarea, cât mai mare a învățământului 
elementar primar. 
St. C. Ioan. 


Omul fără noroc. 


A fost odată doi fraţi. Unul erà putred de bogat și unul — cel 
mai mic —ce făceă şi ce dregeă, nu mai scăpă de sărăcie. Fra- 
tele cel bogat hojmaajutoră pe celsărac, dar de geaba erau toate. 

Intr'o zi, fratele mai mare, dorind ca şi frate-su să salte de-asu: 
pra nevoiei, îi pune în cale, pe un pod, pe unde avea să treacă 
el la lucru, o pungă cu galbeni şi el se ascunde sub pod să-l 
pândească ce-a face? 

Când ajunge la pod, omul cel fără noroc, zice: 

— Măi,... toată lumega trece pe pod cu ochii deschişi; iasă 
văd eu n'oiu trece şi cu ochii închişi?., 

Şi închide ochii, trece podul şi peste punga cu bani şi se 
duce înainte. 

Frate-su ese de sub pod, ia galbenii, începe a face cruci şia 
cere Ziditorului minte şi noroc pentru omul fără noroc. 

Odată fratele cel bogat cade greu bolnav. In aiurările boalei 
spuneă că-l chemă Dumnezeu la el. Fratele cel sărac, care ve- 
nise să-l vadă auzind aceasta, îi zise: 

— Măi frate, daca te cheamă Dumnezeu la dânsul, întreabă-l 
şi de mine, ce'i cu sărăcia mea? mai scap de ea, ori nu?.. 

Fratele cel bolnav deschise ochii mari şi-i făgădui că are să 
întrebe pe Dumnezeu despre el, închise ochii şi adormi; într'un 
târziu se trezi. 

— Ei, ce ţi-a spus Dumnezeu de sărăcia mea? întrebă fratele 
cel mai mic. 

— Ce să-mi spue frate? A zis că știe el de asta, și ca să 
te încerce a spus că ai acasă numai o rogojină şi are să ţi-o 
iea şi pe aceea. 

Omul se mâniă: 

— Decât să mi-o iee şi s'o dee altora, mai bine am s'o ard 
eu singur. 

Şi se duse acasă şi dete foc rogujinei (1). 

Culeasă de M. Lupescu. 


(1) Culeasâ dela I. Chichiţă, răzeş din Giureani, Fălciu. 

indemn cătră muncitorii români dela sate și dela târguri. 
(Cu prilejul împlinirei a 10 ani de viață rodnică a revistei „Albina“). 


Pentru voi muncitori de ogoare, pentru voi meșteșugari mici, 
de tot soiul. pentru voi mici negustori ai roadelor pământului şi 
a muncii, pentru voi mici slujbaşi, îinplinitori ai legilor şi sră- 
tuitori blânzi ai acelor neştiutori, pentru voi toţi, dela sate şi dela 
târguri, s'a scris zece ani această.revistă «Albina» cu gândul bine- 
cuvântat de-a vă lumină, de-a vă întări şi de-a vă înnălță. 

Purtătoarea îndemnurilor celor- bune şi a învățăturilor mântu 
iloare, «Albina», a pătruns în toate colțurile ţării şi pe masa 
multor cărturari dela târguri şi dela sate, în liniştea plină de 
evlavie a sărbătorilor, s'a văzul deschisă această comoară a sfatu- 
rilor celor de folos sufletului şi trupului. 

Și ne trebue, tot mai vârtos, lumină şi ne trebue, fără zăbavă 
învățătură multă şi bună, căci acestea descue încuetorile grele ale 
vieții celei ințelegătoare şi âmbelşugate. 

Lumină aduce pacea în snflete, buna rânduială între oameni, bo- 
găţia și adevărata fericire pe pământ. Luminaţi-vă ! 

Lumină vie a împrăştiat, în. toate cuprinsurile româneşti, zece 
ani, neântrerupți, «Albina» cea harnică, şi cu cât trece vremea cu 
atât se simte mai mare trebuință de ea. 

Infrăţiți în pace şi în dragoste, muncitori dela sate.şi dela târ- 
guri, să ne strângem în jurul «Albinei» şi să ne împărtăşim din 
învățăturile ei, care sunt adevărat fagur de miere pentru suflet. Și 
din ce în ce, sprijinul nostru, al tuturor, să o apropie tot mai 
mult de sufletele noastre. 

Să îndepărtăm dela noi toate îndemnurile nenorocite care ne 
duc pe cài păgubitoare şi pline de ruşine, toate scrierile care ne 

otrăvesc sufletele şi să ne creştem, în căldura dragostei întregi 
«Albina» noastră, rod al gândurilor şi simțirilor celor mai cu- 
rate şi mai nefățarnice ; iar haina ei de podoabă să fie haina scri- 
sului pe'nfeles. 

Și s'o citim şi noi şi s'0 citească şi copiii noştri, şi toată mun- 
citorimea românească să petreacă şi să folosească citind-o,; iar 
învăjăturile ei, coborâte în viață să aducă bucuria unui traiu în- 
lesnăt. 

Povestea şi sfatul bătrânesc, cântecul şi învățăturile despre viață. 
şi despre gospodăria cea bună, gluma şi îndemnul statornic pen- 
tru traiul înțelegător al zilelor de azi, chipurile şi scrisul, laolaltă 
să împrăştie desfătarea şi folosul în toate ținuturile unde trăese: 
români, PA 

Fraţilor luminafi, cari se ostznese să ne trimită, prin «Albina» 
cuvintele mântuitoare se cade să, le aducem slavă şi mulțumită. 

Jar vremile zilelor ce vin, vor fi pline de bucuria urmaşilor no- 
şiri, crescuți în frica lui Dumnezeu, în iubirea de țară, de neam 
şi de rege, în pace, în frăţie şi în muncă cinstită şi luminată. 

Gândul la binecuvântările lor, de atunci, să înalțe sufletele noa- 
stre de astăzi până la împlinirea întreagă a datoriei de creştini. 
de români şi de purtători ai belşugului, 


Leon Mrejeriu. 
Invăţător, Zorleni (Tutova) 


CUGETĂRI 


Omul superior lumineaz î şi încălzeşte ca şi raza soarelui; omul in- 
ferior te înegreşte, ca şi flacăra lumânării, cu fumul învidiei. 


Toţi strigă : fapie, nu vorbe. — şi totuşi cea mai mare faptă e vorba. 
cu rost. 


Şiretul se laudă că luptă pentru ridicarea celor din jurul său şi nici 
unul nu luptă pentru ridicarea lui. 


Bunăiatea este chipul sufletului. 


Mulțimea vede în gălăgioşi oameni mari, după cum furnicile or ft 
văzând mai bune aripi la cârdul de gâşte, care zboară peste garduri; 
decât ale vulturilor perduți în nesfârşitul cerului. 


Călătorii ne spun că în America sunt arbori gingahei aşezaţi între 
prăpăstii. In trunchiul lor colosal oamenii au săpat drum ca şi un 
tunel în stâncă. 

In viață oamenii de genii se ridică dominând prâăpăstiile şi culmile 
gândirii, — drumul ce duce dela o generaţie sufletească, la alta trece prin 
inima lor. 


C. Armaşu. 
T.-Severin. 

Sfântul loan Gură de Aur 


jiua de 14 Septemvrie, anul curent, a trecut neobservată, 


7, 

4 VA cu toate că este însemnată prin faptul, că în acea zi 
N A s'au împlinit 1.500 ani dela sfârșitul mucenicesc al Sf. 
di [56] Ioan Gură de Aur, unul dintre marii ierarhi ai Bise- 
i ricii creștine. Acest sfânt părinte, fiind cinstit şi în ţara 

noastră, ca şi în alte ţări, şi fiind cunoscut fie-căruia 
dintre noi, mai mult după nume, nu cred de prisos a da câte-vă 
notițe scurte asupra vieţii lui. 

Nu se cunoaște bine anul nașterii Sf. loan, se presupune însă 
că s'a născut la anul 347 în Antiohia. Tatăl său Secund şi mama 
lui Antusa erau creştini vestiți și bogaţi; cu deosebire Antusa 
strălucea prin însuşirile ei de femee instruită, soţie exemplară 
şi bună mamă. Moartea răpește pe Secund în floarea vârstei şi 
tânăra Antusa rămâne văduvă la 20 ani, cu o copiliţă de 2 ani 
şi cu micul Ioan. Cu o bărbăţie rară, respinge toate ispitele ti- 
nereţai şi ale lumei, consfințindu-și toată viaţa creșterei copiilor. 
Despre ea Libaniu, un vestit ritor păgân, exclamă : «ah, ce femei 
au creştinii !» 

Antusa perzând şi copilița, rămâne numai cu Ioan, în sufletul 
căruia ea toarnă tot focul iubirei materne, toată știința, toată 
piozitatea, toată viața ei sfântă și curată ca roua dimineţei. Ea 
ii dă primele începuturi de știință omenească şi Dumnezeiască. 

Până la 18 ani ela mai învăţat, probabil, în vestitele şeoale din 
Antiohia, iar apoi a audiat pe ritorul Libaniu şi pe filosoful An- 
dragatie. Libaniu ar fi dorit să lase ca şef al şcoalei sale pe 
Ioan, dar adesea zicea: «dacă nu ne-ar fura creştinii pe Ioan», 
ceeace s'a și întâmplat. 

Terminând studiul, Ioan se ocupă cu advocătura și cu această 
ocazie are prilejul a cunoaște lumea în toate apucăturile ei stri- 
cate. Nici renumele de advocat vestit, nici slava deșartă, nici 
teatrele și toate plăcerile lumei, nu-l atrag: se hotărăște a îm- 
brăţişă monahismul, cu toată opunerea mamei sale şi spre ma- 
rea bucurie a iubitului său amic Sf. Vasile Cel Mare. Fiind ocu- 
pat cu studiul Scripturii şi ducând în pustie o viaţă aspră, cor- 
pul său dela natură slab s'a slăbit așă de rău, încât a fost nevoit 
sā părăsească pustia și să se întoarcă în Antiohia. Aici fu în- 
tâmpinat cu mare bucurie de episcopul Meletie, care rădică pe 
citeţul Ioan la treapta de diacon (380). 

Ca diacon, în afară de serviciul bisericesc, el vizită pe bolnavi, 
mângâiă pe muribunzi și ajută pe săraci. Acum avea ocazie a 
cunoaşte şi partea dureroasă a vieţer omenești şi a luptă contra 
celor tari și lacomi, contra asupritorilor celor slabi. 

In treapta diaconiei stă 5 ani şi apoi noul episcop Flavian îl 
hirotonisește preot (386). Ioan aveă 39 ani, deci eră în vârsta 
bărbăţiei. Ca preot, Sf. Ioan începe a predică şi faima numelui 
său imediat s'a răspândit pretutindenea : din gura sa cu adevă- 
rat curgea aurul învăţăturei creştine. Când se ştia că el va pre- 
dică, toți—învăţat și neînvăţat, bogat şi sărac, creştin şi necre- 
știn, își părăseau afacerile și se grăbeau să vină să auză pe acel 
a cărui gură, ziceau că este «-Dumnezeiască şi de aur». Cu deo- 

sebire sunt vestite cuvântările ţinută Antiohenilor în postul cel 
mare al anului 388, cu ocazia sfărâmărei statuei împăratului 
Teodosie și a soţiei sale de către mulţime. El nu scapă nici o 
împrejurare favorabilă spre a instrui pe fiii săi spirituali și de 
aceia cuvântările lui sunt de un interes vital și plăceau tuturor 
claselor sociale, fiind cu adevărat iubit, adorat de auditorii săi. 
El se îngrijește, în special, de cei mici, de cei săraci, de nevoile 
lor sufleteşti și trupeşti: «eu nu voiu încetă a repeta: daţi săra- 
cilor şi voiu învinovăți neobosit pe cel care nu dă». Nici pe cei 
păcătoşi nu-i dispreţueşte, ci, dacă vede în ei licărind nădejdea 
indreptărei, îi îmbărbătează : cești păcătos, zice el? Nu te descu- 
rajă, căci eu te voiu înarmă cu doctorii impotriva diavolului... 
Răul, ori cum ar fi, eun rău omenesc şi deci mărginit, iar mize- 
ricordia e a lui Dumnezeu... Inchipueşte-ţi o scântee care cade 
în mare: poate ea să rămână acolo, ori să se vadă ? Aceia ce este 
scânteia, față cu marea,este răul omenesc, faţă cu bunătatea lui 
Dumnezeu». Dar el nu este numai predicatorul milostivirei, ci şi 
al păcii şi unirii, fiind duşman al desordinei și neunirei. 

In anul 397, moare patriarhul de Constantinopol Nectarie, şi 
Eutropiu —atot puternic în imperiu— convinge pe Arcadiu să fie 
ales Ioan Gură de aur care și este momit prin viclenie din Antiohia, 
adus la Constantinopol și rădicat la rangul de arhiepiscop în 
ziua de 26 Fevruarie 398. Acum începe epoca de muncă și de 
muncă era, căci în capitală își găseau sprijin diferite învățături 
mincinoase, aici domnea luxul şi desfrânarea, aici patimile, aici 
unele neajunsuri chiar şi între clerici. Sufletul său curat se tur- 
bură la vederea necurăţeniei morale şi gura sa de aur strigă în 
contra ei. Refuză a lua parte la diferite serbări şi pompe stre- 
ine de Biserică, trăind simplu şi economisind paraua spre a face: 
instituţiuni şi aziluri pentru bolnavi și neputincioşi, pentru cei 
aruncați în ghiarele răutăţii omenești. Dar, pe el îl interesă mai 
mult partea morală, care eră destul de slabă: la curte nu prea 
domneă virtutea, ci.desfrâul și luxul; cei bogaţi ca şi cei săraci 
aveau patima teatrului și a altor serbări nefolositoare; concubi- 
najul se furişase până și între membrii clerului. Biciuind aceste 
rele, în acelaș timp. puse ordine în mănăstiri, şi se luptă bărbă- 
teşte şi în contra ereziilor şi în contra schismelor. Nu mai puţin 
el se îngrijeşte și de răspândirea creştinismului şi împuţinarea 
păgânismului. Luptă contra lui Eutropiu, care ridică bisericei 
dreptul de azil, deşi Pronia a voit ca însuşi Eutropiu — disgra- 
tiat — să-şi afle refugiu în Biserică și să fie apărat tocmai de 
Ioan Gură de aur 

In Asia Mică, unele biserici fiind ocupate de păstori nevred- 
nici, erau rău conduse: timp de trei luni aranjază şi introduce 
în persoană ordinea în locul desordinei. Toate aceste fapte bune 
şi măreţe, isbeau puternic în ochii celor răi şi ei pregătesc per- 
derea celui drept, Episcopii puşi la ordine, se ridică în contra 
lui loan. atrăgând în partea lor și pe împărăteasa Eudocsia, că- 
reia îi plăceau mai mult vorbele linguşitorilor decât ale drep- 
tului. Clericii, aduşi la. calea adevărului, monahii strânși în mă- 
năstiri, toţi strigă că sfântul patriarh-este mândru, aspru, neiu- 
bitor de oameni, plin de patimi. Clasele de sus îl iînvinovăţeau 
că aţâţă mulţimea, femeile dela curte cu Eudocsia nu-l binecu- 
vintează. In fruntea tuturor stă Teofil, episcopul Alexandriei, 
care nu puteă uită faptul, că nu fusese el ales ca patriarh. Un 

sinod se convoacă la Calcedon și 23 episcopi — deci o infimă 
minoritate— găsește că este cazul a se depune Ioan din scaun 
ceeace împăratul aprobă. Mulțimea înfuriată era gata să facă 
vărsare de sânge pentru ierarhul iubit și el, spre a evită acea- 
sta, singur se dă în mâna autorităţii, care-l duce la Pernet, 
lângă Nicomidia. Autoritatea speriată de furia poporului și în- 
grozită de un cutremur mare, dispune reabilitarea sfântului pă- 
rinte şi poporul îl primeşte cu mare bucurie. Pacea nu durează 
mult şi Sf. Ioan iarăşi este depus și luându-și râmas bun dela 
cei de aproape ai săi, se lasă a fi dus în Bitinia. Prin urmare, 
nedreptatea a isbutit deocamdată, fără însă să întunece slava 
Acelui, Care a fost şi este un vrednic model de păstor! 

Pe când eră dus în exil, a fost tratat foarte rău, după porunca 
prigonitorilor, deși pe drum i s'au făcut şi primiri strălucite şi 
mulţi dintre adoratorii lui ziceau : «Mai bine să se stângă soa- 
vele, decât să tacă gura lui Ioan». In Cucuz, locul de exilare, Sf. 
Ioan este înconjurat de dragostea prietenilor cari vin să-l vizi- 
teze sau îi scriu. Dușmanii văzând că Cucuzul începe a deveni 
Antiohie și chiar Constantinopol, prin numărul vizitatorilor, stă- 
vuesc şi obţiu să fie exilat în Pitiunt, localitate depărtată şi săl 
batică. După o călătorie grea de trei luni, fără să ajungă la lo- 
cul de ezil, cade de oboseală în Comana din Pont. Işi adună, aici, 
cele din urmă puteri, slujește, se împărtășește cu sfintele taine şi 
făcându și semnul crucii închide ochii cu cuvintele: «Slava lui 
Dumnezeu pentru toate». 

Astfel se sfârşeşte în ziua de 11 Septemvrie, anul 407 Ioan 
Gură de Aur, pe care Biserica îl numeşte: <trâmbiţă cu aur fe- 
recată, organ de Dumnezeu insuflat, noian ne deşertat al dogmelor, 
întărire a Bisericii, minte cerească, pahar cu totul de aur, stea 
neapusă, înger pământese şi om ceresc, rândunică binegrăitoare, 
vistierie a bunătăţilor, pildă a credincioșilor, asemenea cu mu- 
cenicii, intocmai stătător cu sfinții îngeri şi asemenea la obiceiu 
cu apostolii. À 

In ce priveşte activitatea literară, apoi și ea este cu adevărat 
minunată: el are a) tratate ca: despre preoţie, b) explicări 
aproape la întreaga Scriptură, c) predici și d) scrisori. Toate 
acestea, în ediţia lui Migne, ocupă 13 tomuri. Operile Sf. Ioan 
sunt traduse în întregime, după cât ştiu, numai în limba fran- 
ceză și rusă. Multe din scrierile lui sunt traduse și în limba 
noastră. Biserica aminteste pomenirea lui la 13 Noemvrie, 27 și 
30 Ianuarie. 

Icon. Const. Nazarie. 


Mulţumiri. 

Dirigintele şcolii din comuna Scundu, aduce mulţumiri persoanelor 
următoare: St. Kiritzescu, revizor şcolar; H. Steinberg; C. Stetea; Socec 
& Comp.; N: Miloşescu, librari: Maria Boda: A. D. Livezeanu; Şt. Po- 
pescu Ceacu, Ialomița; Elena St. Popescu; Sf. Episcopii a Dunirii de 
Jos; I. Dumitraşcu Bistriţa, Vâlcea; St. S. Tuţescu, Catanele-Doli, P. 
Omriţescu, Scorţaru Verhiu, Brăila; St. Episcopii a Râmaicului; M. M. 
“Ticulescu, Vlaşea; Dr. Gherasim Timuş, episcoo al Argeşului şi Pr N. 
Bârzeanu, Zavalu Dolj, pentru ajutorul în cărţi trimis bibliotecii școlii. 

Din literatura poporană. 


Legenda lumânăricii. 


e pomeneşte că în vremea de demult, pe când Maica Domnu- 
lui locuiă pe pământ, se află întrun sat,o copiliţă mică 
şi vioae numită Lumănărica. 

Murindu-i părinţii şi rămâind singură pe lume, Maica 
Domnului, pentrucă o iubiă mult, o iuă de suilet s'o crească, 
Peste puţin timp însă, Preasfânta se holnăvi greu şi simțind 
că sfârşitul zilelor i se apropie, a cuprins-o o milă mare şi o 
durere nespusă pentru sărmana copilă şi neștiind ce soartă va 
ajunge-o în urmă, şi ca să nu o lase părăsită în voia valurilor 
şi a ispitelor acestei vieţi, o schimbă înti”o floricică drăgălaşe 
şi o încredinţă rugului ca să îngrijească de dânsa și să o ferească 
de orce rău. 

Rugul, plecându-se poruncii stăpânii sale, primi copila în casa 
sa, dându-i toate îngrijirile putincioase. 

Cât fu mai mică, lumânărica se arătă în toate ascultătoare şi 
supusă bătrânului rug şi din poveţile lui nu eşiă. 

Şi nimeni nu se încumetă să i facă nici cel mai mic rău: nici 
vântul nu o aplecă, nici caprele nu o rodeă, nici mână de om 
nu o atingeă; iar ea creștea şi se făcea din zi în zi mai mare 
şi mai mândră, de-i eră drag orişicui s'o privească. 

De pe la o vreme însă, după ce lumănărica crescu mare, ea 
nu mai voi să asculte de sfaturile şi poveţile bătrânului ca mai 
nainte, ci sta tot tristă si ingândurată. 

Azi aşă, mâine aşă, până ce într'o bună dimineaţă, pe când 
rugul dormiă, ea se strecură binişor, eşi din casă şi apucă încotro 
văzu cu ochii peste lunci şi peste dealuri. 

Când se deşteptă rugul şi când înţelese isprava copilei lui, nu 
mai puti de scârbă şi de durere și o blestemă ca pe o îndărăt- 
nică şi neascultătoare, menind-o cu toale relele de pe lume. 

Şi de atunci şi până acum biata lumânărică creşte rătăciLă şi 
singuratică pe dealuri şi pe câmpii, vântul aplecând-o şi caprele 
rozând-o. 

lar omul, când o întâlneşte în cale-i, o zmulge din rădăcină 
şi ducând-o acasă, o fierbe fără pic de milă, folosind-o ca leac 
la multe boale şi neputințe. 


(Auzită dela Mitu Dinescu, comuna Valea Danului, jud. Argeș). 


C. N. Mateescu. 


aanse 


Radul Şerban Basarab şi Matei Basarab. 


Aceşti doi Domni, renumiţi în Istoria Țărei Românești! se intitulează aproape în același fel, raportându-se la 


acelaşi personagiu, la Neagoe Basarab, care a domnit dela 1512 — 1521. 
Ei îşi zic: nepotul marelui şi prea bunului bătrânului! răposatului Ið Basarab V, V. 
Următoarea schiţă genealogică, întocmită după documbnte originale studiate de noi până azi, ne va da indicaţiuni 


pozitive în privinţa legăturilor de rudenie dintre ei, şi cu Bafarab V. V. Neagoe la care se referă. Vom înţelege în ace- 
laşi timp modul cum Românii considerau pe atunci, ba și ați încă, descendinta. 
Schiţă genealogică a Basarabilor Craiovești și Brâncovena: | 


Barbu 
= Viada 


Vlăcsan 
= Maina 


Nengoe din Craiova în divan 1475 
1 = Stana, 2-a Vinia 


Neacşa din Brâncoveni Harvat Logof. 1430 Ẹ 1520 Pârvul Vorn. Dansul Vorn. Radul. Postel. Negoiţă Postel. Negufa. 
= Dobrovoe Părcălab + prob. 1524 Barbul I-iu Ban + 5 Iunie 1512 = Velica > ALM. = A e Basarab Cel-Tânăr 
= = Negoslava = Hrusana 477—8 
i 


ae AN b i | 


Basarab V. V. Neagoe 


| 
Calea din Brânc. Vlăcsan din Caracal Matei din Brânc, Neacga, Alez. Mara, Moţea. Ilinca Preil Ban, Pârvul Ban, Marga 
= Détco Armaş + 1525 prob. = Stunea =Peia Portar =Toma Ban t LL +14 Apr. 1529 = Serban Banul 1522 = Despina. 
i o pita * Sg 1627 1534 =. a pei | 1619-—1521 
| F 1687—1338 | 
Rada Cale. Marga din Carac. Velica. Cale Stanciul | A= ī 
1 = Vlăsan Logof. t 1535 Barbul III Pi, Drăghici Barbul II-lea Ban Anca din Coiani, Marce Post. Teodosie V. V. 
2 = Ivan Postel. trăia la 1535 t 1580 = Neagoe Banul TE 
| 1563 
Gariu au e ies au iasi | 
Iklé, Danciul Vorn., Radul Stoln., Dste Post. | Serban Postel. Maria din Coiani | 
1572 + 1595 Belgrad 1557 Se Maria = Nica Armaş 
= Stanca Bo... .. 20070 PS 
Cale din Brâncoveni, Barbul, Matei Basarab V. V. Maria David Postel. | Radul Şerban Basarab V. wW. ț 1620 
1 = Calotă Banul = Elena Năsturel = Maria = Elena ot Mărgineni 
2 = Gorgan Spătarul | a 
Hrizé V. V. l 
Stana din Brāne. Preda Banul. t1658 Matei Pak. Anca Elina Const. Bas. Cârnul V. V. 
= Fota Postelnicul = Păuna Greceanca Ki = Nicolae Pâtraşco = Const. Postel. = Bălaşea 
+ 1622 V. FV. Cantacuzino + 
G Mihail Ilink Ancuja ; 
3 i i 1 avrilaş, ihai inka acu 
Viga. din Goleşti Papa Postel. ț 1654 a i t mA a ERATA 
Leurdean PFostelnicul 


= Stroe Leùrdean. = Stanca Cantacuzino 


{ 
Barbul, Constantin V. V. 
Ţ Lit 
General P. V. Năsturel. 


PRIBEAGUL 


=] 


Prin străini — ca ’ntr’o 'nchisoare — 
Ochi-mi rar zărit-au soare. 

Seara adormiam plângând, 

Mă treziam în zori oftând: 

Raiu de sfinte bucurii, 

Cuibul meu, cuibul meu, 

Pentru ce te părăsii ? 

Cuibul meu, cuibuţul meu!.. 


Astăzi, râde "n juru-mi valea, 
Căci spre-ai me. mă duce calea. 
O dumbravă mai străbat, 
lată.mă-s la noi în sat. 

Nu ai străzi, palate mari, 

Satul meu, satul meu, 

Totuşi — ce frumos îmi pari, 

Satul meu, sătuţul meu!.. 


Printre case vechi, ştiute, 
Naintez cu pasul iute. 
Incun dâmb, şi-ajung cu drag; 
lată-mă-s la noi în prag. 
Joasă, mohorâtă eşti, 
Casa mea, casa mea, 
Totuşi — cât mă'nveseleşti 
Casa mea, căsuţa mea!.. 

Trec şi pragul... Fraţii 'n casă 

Roată stau pe lângă masă. 

Când mă văd, sar veseli, vin... 

Eu, de gâtul lor m'anin: 
Staţi la pieptu-mi să vă strâng, 
Fraţii mei, fraţii mei, — 
Şi — de fericit — să plâng, 
Fraţi dulci, frăţiorii mei !.. 


... Drumu” — cine-o vrea, d'azi —bată-l; 
Eu, să mă ferească Tatăl. 
In acest drag cuibuşor 
Să trăesc vroiu și să mor. 

Colț de raiu dumnezeesc, 

Satul meu, satul meu, — 

Pace ’n tine doar găsesc, 

Satul meu, sătuţul meu!.. 

P. Dulfu. 


LUPTA DELA NĂENI (1) 


— 12 Octomvrie 1600 — 


A) 
Xe când Invinsul dela Mirisiău treceă munţii reîntorcân- 
3 ; du-se în ţară, Zamoyski tăbărăla Buzău. Câteva mile 
(oz numai despărţiau acum oştile duşmane, care de îndată 


D luară limbă una de alta. S'ar fi putut da chiar lupta, dacă 
a Mihai-Vodă ar fi avut ia îndemână îndeajuns oaste pe care 
să se poată sprijini la orice împrejurare; căci agerul său ochiu 
de minunat strateg descoperise dejă, ca totdeauna, locul potrivit 
şi apărat, în care, așezându-şi tabăra, să poată stă faţă numero- 
ilor duşmani. Într'adevăr, a doua zi chiar după ce trecuse pa- 
surile munţilor, la 8 Octomvrie, Voevoudul se găsià la «gura Te- 
leajinului», în apropiere deci de locul unde se va dă marea bătălie 
dela 20 Octomvrie, care va hotărî şi soarta acestei inegale lupte. 
Căci de aci, dela «gura Teleajinului», unde venise, cum am zis, 
să caute loc potrivit de adăpost şi de luptă, ei dădeă boerului 
său Antonie Grama o carte de stăpânire, în care, în cuvinte de 
durere, dar nu şi de desnădejue, tăceă pomenire şi de împrejurările 
în care se găsià. 

Reîntors în munţi, Mihai. Vodă supraveghiă mişcările dușmanului 


1) Fragment dintro naraţiuna istorică ce va apare în curând sub titlul: 
Din silele de cădere ale marelui Mihai. 

şi aşteptă ajutorul cerut dela Imperiali şi Unguri —ajutor ce nu ve- 
nià şi nici va veni vre-odată. Căci imperialii se găsiau într'o 
situaţie foarte grea laţă cu Domnul român, pe care, deşi se pare 
că ţineau a nu-l părăsi cu totul, totuşi nu-l puteau ajută întru 
nimic. Şi aceasta din întreite cauze : Ungurii, mai întâiu, cu toate 
că întreprinseră acţiune militară împreună cu Imperialii, se împo- 
triveau ca Mihai: Vodă să fie ajutat, temându-se de o reabilitare a 
puterilor şi deci a planurilor sale ; Germanii, apoi, nu se încu- 
metau a intră în luptă deodată cu Polonii şi cu Turcii cu o ar- 
mată relativ puţină şi nepregătită câtă aveau ei atunci în ţara 
Bârsei ; Basta, în sfârşit, dela hotărîrea şi acţiunea căruia atârnă 
în cele din urmă ajutorarea lui Mihai-Vodă eră duşmanul ascuns şi 
hotărît al Domnului român, despre ale căruia planuri de ascunsă 
răzbunare nu se îndoiă chiar și după ce acesta trecuse munţii. 

Voevodul, căruia, neîndoios, nu-i erau străine aceste împreju- 
rări, asteptă totuși ajutorul, pentru grăbirea căruia se pregăti a-şi 
trimete familia și averea în Ardeal, după cum fusese învoiala, 
asigurările şi jurământul. Astfel rămase în aşteptare, suprave- 
ghind de uproape mișcările Leşilor, trei zile. Când însă i se aduse 
vesteă că duşmanii au părăsit Buzăul, apucând drumul Ploeştilor, 
unde lesne s'ar fi putut ajunge cu Turcii ce se aşezase în Bucu- 
rești, Mihai-Vodă se văzu silit să intre în luptă aşă pregătit cum eră. 

Hotări deci să tae calea duşmanilor. In acest scop trimise în zo- 
rii zilei de 12 Octomvrie pe bravul său căpitan Baba-Novac cu 
avangarda oștirii să se înfunde în valea ascunsă, strâmtă și bine 
acoperită a Năenilor, care se dechideă tocmai în drumul pe ca- 
re-l ţineau Leşii; iar el, aşezându-şi tabăra la spinarea unui 
munte ce se ridică de cealaltă partea drumului, urcă în pădu- 
rile din vârf o altă parte din oaste, cu poruncă să se arunce şi 
ea asupra duşmanilor pe dată ce Baba-Novac va eşi din ascun- 
zătoare să le tae calea. Planul eră deci ca oastea lui Zamoyski 
să fie atacată prin surprindere, prinsă între două focuri, şi, dacă 
nu înfrântă, cel puţin serios lovită, ruptă și împrăștiată. 

Astfel întocmiţi şi pregătiţi așteptau acum Românii pe Leşi. 
In aceste momente de încordare, Mihai-Vodă, neprimind nici un 
răspuns dela Imperiali, îndreaptă către Basta şi Comisarii împără- 
tești, o a doua scrisoare în carele arată din nou situaţia grea în care 
se găsește, căci, ziceă el, aşezat între două focuri, Polonii de-o parte, 
Turcii de alia, se află într'o primejdie aşă de mare, în cât nu 
numai.el, ci și Impărăţia va păgubi, dacă nu va fi ajutat la vreme. 
In urmare deci cere, stăruitor și repetat, ajutor măcar de 2.000 
pedeștri şi 500 călăreţi. Pe când Mihai-Vodăscriă aceste în tabără 
sa, Baba-Novac, cu înflăcărate cuvinte, îmbărbătă inimele oștenilor 
săi ca să rescumpere înfrângerea de curând perdută printr'o glo- 
rioasă biruinţă. 

Intreaceste Polonii ajunseră la locul de pândă al avangardei 
lui Baba-Novac. Cazacii, cari mergeau în frunte, prinseră însă 
veste de atacul ce li sə pregătise şi, din pornirea lor, fără a mai 
aşteptă vre-o poruncă, se aruncară cu putere şi iuțeală asupra 

ipi- Viteazul, / 
După tabloul lucăgi did. Oscar Obedeanu 


(Gravură din colectura d Fur Ubedeanu, magistrat). 


ALBINA f > 


alor noștri, mai înainte ca aceștia să fi putut eşi din valea în- 
fundată şi acoperită în care se păsiau. Astfel prinşi și închişi, 
ei trebuiră să primească lupta întru împrejurări de tot grele. Se 
bătură însă cu bravură şi încordare până ce fură înfrânți de nu- 
mărul cel mare al dușmanilor sporiţi tot mereu cn puteri nouă. 
Cei mai mulţi periră în luptă sau căzură în robie, şi puţini nu- 
mai se mântuiră prin fugă în tabăra lui Mihai. 

După această ispravă neașteptată, Zamoyski porunci aceloraşi 
victorioși Cazaci ca împreună cu trupele cele uşoare să atace înăl- 
timile unde se găsiă oastea rânduită de Mihai-Vodă a lovi de ceastă 
parte pe Poloni în cazul când Baba-Novac, rămăind nedescopes- 
rit, i-ar fi putut atacă cu noroc din ascunzătoarea sa. Se înțelege 
însă că ai noștri ne mai având la ce susţine o luptă perdută se 
retraseră, adăpostindu-se în tabăra Domnului lor. 


Norocul fù așa dar de partea dușmanilor, cari, deși izbânditori, 
fură totuși atât de zdruncinaţi, încât nu se mai văzură îndemnați 
a lovi pe Români în tabără ; ci, zic ei, în vederea nopţii pe care 
o aduceă coborirea sării, se strânseră, aşezând şi ei tabără bine 
veghiată la Săhăteni. deceastălaltă parte a muntelui la spinarea 
căruia se află Mihai-Vodă. 

Alex. Lăpădatu. 


ISTORIA UNEI PĂLARII 


In începutul liniştit de toamnă, revăd Hârlăul şi Cotnarii. Am 
mai fost pz-aici, cunose şi vechile pivniţi domneşti, unde se zice 
că s'a găsit vin bătrân de sute de ani, numai în cămaşa lui, 
lângă doagele căzute ale antalelor; cunosc şi locul curților vechi 
ale Mariei Rareş şi baia domnească, pe lângă care se aruncă 
acum gunoaele târgului şi rătăcese găinile si pureaii mahalalelor- 
Iată, aproape de ruina băii, ruina unei biserici vechi. Primăria 
a inceput s'o rveclădească; numai turnul dela poartă cade, se 
năruie zi cu zi năpădit de bălării Văd iarăşi uliţi strâmte şi mur- 
dare, câteva uliţi curate şi tăcute, apoi drumul drept printre 
dealuri mari odată bogate în vii, care duce la Cotnari. 

Acolo, la Cotnari, am fost de mult la culesul viilor, pe cână 
încă nu dăduse molima filoxerii. Eram într'o căruţă de ţară cu 
doi cai, cu clopot. La deal caii suiau la pas şi clopotul sună în- 
cet, iar eu priviam cu ochii uimiţi împrejurimile. Prin Costeşti 
prin Băiceni, în Cotnari, eşeau oameni cu cofăele pline de must. 
Am gustat şi eu odată. Omul de pə capră ştiu că sorbeă înde- 
lung şi oftă după aceia greu, răcorit. Iar când am ajuns la Cot- 
pari, rideă, spuneă o mulţime de palavre ṣi făceă el singur un 
haz nemaipomenit. 

Imi aduc aminte că am văzut pe acolo numai oamenii veseli. 
Ardea într'o seară un foc mare şi culegători de vii se strânse- 
seră în jur. Coceau porumb pe lângă jar, mâncau și beau must 

din cofăele. Un Țigan cântă dintr'o scripcă repede-repede, țârîit, 
și altul, printre limbile roșii ale focului, jucă, săreă în sus de-un 
stat de om și se păleă cu călcâiele în josul șalelor. 

Acuma şi târgul Hârlăului mi s'a părut sărac şi mort, şi satul 
Cotnari l-am văzut cum este, un sat de oameni năcăjiţi, care se 
luptă din greu cu pământul și cu nevoi tot mai vrăjmaşe. Ș'acolo, 
în Cotnari, am aflat o întâmplare, un necaz pe care l-a încercat 
un biet Român, unul Costache Dinu. Pe sătean l-am văzut: un 
om mic de stat, cu fruntea încreţită, cu obrazul ars de vânturi, 
cu ochii plini de negura necazului. Istoria mi-a spus-o un om 
cum-se-cade din Hârlău; ș'am văzut dovezile faptelor în dosarele 
jmdecătoriei comunale. Iar întâmplarea nu-i una: sunt multe, 
multe, care seamănă cu aceasta ca două picături de apă, sunt 
prea multe, din nenorocire, 


k 


In Hârlău este un om care se bucură de destulă cinste în târ- 
gul lui și pe care îl chiamă Strul Cuten. Acest Strul Cuten ţine 
crâşmă, o crâșmă pe care o laudă oricine pentru vinaţurile sale; 
se mai îndeletniceşte şi cu cămătăria și cu cumpărarea şi vân- 
zarea grânelor. E şi om cu cap: stă în ţara românească și e 
supus rus, pentru ca nucumva odrasleie sale să facă armata în 
țara în care locuesc şi se hrănesc. 

Iată că într'o Dnminică, primăvara, într'o zi caldă plină de 
soare, intră în crâșma domnului Strul Cuten Românul nostru din 
Cotnari, ca să soarbă un pahar de băutură. Se pune la masă, soarbe 
odată şi-şi dă căciula pe ceafă; mai soarbe odată şi-şi dă căciula 
pe ochii: aveă o căciulă mare și frumoasă de-a mai mare dragul, 
prea mare şi prea călduroasă! însă pentru începutul acela de pri- 
măvară. D-nul Strul Cuten bagă de seamă lucrul acesta şi se 
gândeşte la o mică afacere. 

Intră în vorbă cu gospodarul: 

«Bade Costahce, da de ce porţi căciulă pe vremea asta ? 

— Apoi dă, jupâne, ce să port altceva, dacă n'am pălărie? 

— N'ai pălărie ? Ce zici? Cum se poate ? Dacă nai, de ce nu-ţi 
cumperi ? 

— Cu ce să-mi cumpăr dacă n'am parale? 

— Parale, bade Costache? Ce vorbeşti? Dumneata nu ești 
parale ? 

Dacă vrai dumneata, poţi să ai parale; îți pot da eu... 

— Bine, jupâne, să-mi dai, — şi ţi le-oiu plăti cinstit. Acă însă 
n’o să pot. Dacă vrai, apoi să mă aștepți până la toamnă... 

— Cum nu, bade Costache? Te aştept. Se poate să nu te aş- 
tept tocmai pe dumneata ?» 

Din vorbă în vorbă, cad oamenii la învoeală. Negustorul îm- 
prumută săteanului cinci lei; Costache Dinu făgădueşte să-i dee 
la toamnă, în schimb, o mierţă de porumb. 

S'au înţeles. Românul a luat banii și a plecat. Şi-a luat o pă- 
lărie pe care a dat trei lei şi optzeci de bani. După ce ese din 
prăvălie, se întâlneşte cu dor prieteni. A cumpărat omul o pă- 
lârie: trebue săi dea aldămaş. Bun; hai înnapoi, să bea aldămașul 
la domnul Strul. 

Intră la domnul Strul, cer o jumătate de oca de rachiu şi cinstesc. 

Cum vorbiau mai înfierbântaţi şi cum Dinu se uită cu mândrie 
la pălăria lui, iată şi jupânul. 

«A! bade Costache, ţi-ai luat pălărie şi bei şi aldămaș... Să-ţi 
fie de bine, dar mie nu mi se cuvine aldămaş ? ` 

— Cum nu? ce aldămaş, domnule Stru! ? 

— Ce aldămaş? dobândă! Trebuie să-mi dai dobândă la banii 
mei... 

— Ce dobândă, jupâne ? Nu-ţi dau pentru cinci lei o mierță de 
păpuşoiu ? Nu-i destulă dobânda asta ? 

— Aşa? O mierţă ? Acela-i dreptul meu. Aşa. puteam să ţiu 
banii la ladă. Eu cu ce trăesc? Dobânda e dreptul meu, 

— Bine, jupâne, dacă zici dumneta... 

Apoi da, negustorul are dreptate, zic, cinstind, cei doi tovarăşi. 

— Bun, zice badea Dinu, daca ziceţi şi voi... Atunci să-ţi dau 
domnule Strulea, şi dobândă! 

Atunci ne-am înţeles: dobânda se ştie...» 

Se ştie în adevăr: procentul obișnuit e de cinci bani la france 
pe săptămână. Pentru un leu, douăzeci de bani pe lună. Pentru 
cinci lei un leu pe lună. Până la toamnă, pentru opt luni de zile, 
opt lei dobândă la cinci lei. — Deci Românul aveă să plăteasca 
toamna — în anul 1904 — o mierţă de porumb și opt lei. 

Toamna vine; porumb nu s'a făcut. Strul Cuten cheamă pe 
sătean la socoteală. 

«Vină să ne socotim, bade Costache... Parcă eu îţi cer să-mi 
plăteşti ? Eu vreu numai să ne socotim... 

Lia socoteală, domnul Cuten işi apără astfel interesele sale: 

«Bade Costache, azi păpuşoiul e scump, costă douăzeci și patru 
de lei mierţa ... Așa-i ori nu? 

— Așa-i, Jupâne! 

— Vra să zică, dacă mi-ai fi dat o mierţă de păpuşoiu, cum 
era vorba, eu luam pe ea douăzeci şi patru de lei. Așa-i ? 

— Bun. Noi la anul avem să cumpărăm, dacă dă Dumnezeu, 
păpuşoiul cu opt lei mierţa. Pentru datoria dumnitale de douăzeci 
şi patru de lei, dumneta ai să-mi dai la anul trei mierţe... Trei 
mierţe câte opt lei, face tocmai douzeci şi patru de lei. Așa-i ori 

— Dă, jupâne, cam aşa-i... Să dea Dumnezeu să ajungem cu 
bine la anu’; și să dea Dumnezeu să se facă roadă...» 

Trece un an de zile. În toamna următoare iar secetă. Omul 
numai la plătit datoriile nu se gândeă. Dar domnul Strul nu mai 
puteă aşteptă. Se hotărî să dea în judecată pe Român. 

Românul îi datoreşte trei mierţe de porumb. Trei mierţe de 
porumb, pe vremea aceia, preţuiau şiaizeci şi doi de lei, câte 
douăzeci şi patru de lei mierţa. — Ca să nu umble prin judecăţi 
şi ca să nu cheltuească mult, domnul Strul face plângerea la ju- 
decătoria comunală — care judecă până la cinci-zeci de lei —și 
dă în judecată pe Constache Dinu pentru două mierţe de porumb 
sau patruzeci şi opt de lei. 

La judecată se întâmplă ca unul din juraţi să fie tocmai unul 
din tovarăşii aldămaşului pălăriei. El a fost la iînvoeală și el ştie 
că badea Costache are să dea bnai negustorului. Judecata hotă- 
răşte deci ca negustorul să-și ia dreptul său, condamnă pe Cos- 
tache să dea cele două mierţe de porumb, sau patruzeci și opt 
de lei, plus cinci lei cheltueli de judecată, ceace face cincizeci şi 
trei de lei. 

Trece termenul de apel, o lună de zile. Domnul Strul Cuten ia 

hotărîrea definitivă şi o înveşteşte cu /ormula ezrecutorie. Apoi 
pune hârtia în buzunar şi așteaptă. 

Costache Dinu însă e dator şi la credit cu 120 de lei. 

Strul Cuten scoate în vânzare singura pereche de boi a Ro- 
mânului. Boii se vând cu 163 de lei. Creditul îşi ia partea: 120 
de lei. Domnul Cuten ia restal de 43 de lei şi Costache Dinu îi mai 
rămâne dator cu 10 lei. 

Săracul badea Dinu, și-a îndesat în cap pălăria cea veche şi 
s'a "Due să facă pe degete socoteală de ce a dat şi de ce mai are 
să dea. 

De când s'a împrumutat, a plătit dobândă, câte un leu pe lună 
la cinci. În cele opt luni a plătit opt lei. Pe urmă n'a mai plătit 
până ce a pierdut boii. Dar acù are altă datorie, de zece lei,—la 
care dobânda iar sporește. Pentru pălăria lui pleoştită, pe care 
şi-o îndeasă pe ochi, a plătit aşa: opt lei, plus patruzeci şi trei 
din vânzarea boilor, — și cu zece lei ce mai are a da, în total 
şaizeci şi unul de lei. 

A găsit socoteala. Pălăria îl costă 61 de lei! Şi dac'a vra Dum- 
nezeu și dreptăţile lumii, — poate vor spori şi ceștilalți 10 lei de 
datorie ! 

Când am aflat întâmplarea aceasta, nu mam mai gândit să 
cercetez frumuseţile locurilor. Neeazurile oamenilor au de multe- 
ori mai muită mâreţie decât un deal prăpăstios. Rămâi înmăr- 
murit în faţa lor și nici nu-ţi vine a crede. 


Mihail Sadoveanu. 


Soarele punător de foc. 


Prof. Dr. M. Neiszer din Frankfurt povesteşte următoarea 
întâmplare. La 5 August, la 5 după amiază, intrând în la- 
borator văză că o poliţă de lemn de stejar fumegă şi era 
la un loc foarte fierbinte. Crezi, de-o dată, că s'o fi aprins 
vre-un chibrit, ceva, pân ce băgă seamă că la 8 centimetri 
de locul care eră gata a se aprinde se află o beşică ro- 
undă de sticlă plină cu vre-un litru de apă. Soarele cădeă 
pe ea și dincolo de beşică se adunau razele într'un punct. 
Ele făcuseră să fumeze lemnul. Făcù mai multe cercări şi 
văzi că-'n adevăr aşa era. Mai frumos e că beşica se află 
la 3—4 m. de fereastră. Dacă ar fi fost Duminică după a- 
miază, deci laboratorul închis, se puteă aprinde lemnul şi 
apoi tot ce puteă arde. 

lată deci că une ori ar puteă să se întâmple foc fără să-l 
fi pus cineva şi fără să fi tăcut cineva vre:o neprevedere 


la întrebuinţarea focului. 
(Die Zeit). 

JUBILEUL „ALBINEI“ 


o 


alu prilejul jubileului a zece ant 
de apariție a revistei « Albina: 
dorim acestei excelenle reviste: 
românești, viața şi succesele re- 
visței «La Voleur Iliustre: din 

x Paris, fondată acum opt-zeci de 
anı decâtre Emil de Girardin. Intocmai ca și ai 
acesteia din urmă, programul < Albinei»> este : lup- 
ta peniru ridicarea morală, intelectuală şi econo- 
mică a maselor de jos şi dezvoltarea sentimentului 
național. 

In avântul de regenerare a satelor noastre, re- 
vista «Albina», prin sfaturile şi încurujerile date 
învăţătorilor şi preoților, îşi are partea sa bună. 
de merit. 

Albina», ca şi cărticelele societăţii « Steaua» 
fac, desigur, parte din mijloacele şi planul vast: 
de înndlțare a satelor, plan concepul cu atâta 
mdâestrie şi urmărit cu o energie tot așă de mare 
de către omul de bine, al cărui nume e cunoscut 
de tofi. 

Iată pentru ce, cu acest prilej, urâm din toată 
inima viață îndelungată şi bună izbândire în 
acelaşi timp și iniţiatorului «Albinei>, spre cek 
mai mare bine al neamului nostru românesc. 


G. P. Salviu- 

SPICUIRI DIN TRECUTUL. TIPOGRAFIEI 


ilipostația dela mănăstirea Znagov. 


a toate neamurile şi în toate epocele, teascu- 
rile tipografice au stat în serviciul cauzelor, 
cari au determinat curentele culturale. 

A vorbi dar despre activitatea lor este a 
atinge în trăsuri generale, fie un început de 
mişcare culturală, fie diferitele faze ale dez- 
voltării progresive pe acest teren. 

La noi cu aceste începuturi de deșteptare 
intelectuală, s'au îndeletnicit, după cum se ştie, mai mult fe- 
tele bisericeşti, iar ca localuri de tipografii au servit chiliile 
mănăstirilor şi pa- 
latele episcopale 
şi mitropolitane. 

Unul din aceste 
locaşuri dătătoa- 
re de lumină, nu 
numai pentru nea- 
mulromânesc, dar 
aproape pentru 
tot orientul orto- 
dox, fu şi mănă- 
stirea Znagovului 
din judeţul Ilfov, 
unde vestitul An- 
tim Ivireanul,una 
din cele mai lu- 
minoase stele ale 
Bisericii române, 
îşi instalase ofi- 
cina tipograticea- 
scă pe la 1696. 

Acestbărbatdis- 
tins,nespuneprea 

Mănăstirea Znagovului înainte de restaurare. sfinţitul Episcop 
al Râmnicului, Ath. Mironescu, în a sa Istorie a Episcopiei 
Râmnicului, erà înzestrat cu o cultură vastă pentru epoca 
sa şi cu însuşiri superioare. 

El eră de fel din Caucaz, provincia Iliria sau Iviria, nă- 
scut din părinţi de bună condiţie, pribegit pe-aci din părţile 
Azovului. Pământul ţerei sale fiind sub stăpânirea Turcilor, 
se întâmplă ca Andrei, căci așă se numiă Antim înainte de 
călugărire, să cadă rob în mâinile lor şi să fie dus la Con- 
stantinopole. 

In amintirea originei sale georgiane, Andrei își păstră su- 
pranumele de Ivi- 
reanul, dela pro- 
vincia din care se 
trăgeă, Iviria sau 
Iberia. Ajuns la 
Constantinopole, 
el se eliberă fie 
prin dare de bani, 
fie prin isteţimea 
spiritului său. 

Un om cu ase- 
menea însuşiri su- 
fleteşti, şi înzes- 
trat cu atâtea ca- 
lităţi extraordi- 
nare, nu se putea 
statornici locului 
așă fie cum va fi. 

Patriarhul Do- 
softeiu al Ierusa- 
limului, care pe a- 
tunci se află la 


curtea lui Brân- 
coveanu, îl chemă Biserica dela Znagov cum este astăzi. 
la sine şi-l recomandă Domnului român, care îl trimise la Mi- 
trofan, Episcopul de Buzău, unde tânărul Andrei învăţă multe 
din meșteşugurile pe cari le cunoșteă acest ilustru Prelat, 
între cari: tipografiu, xilografia, gravura, turnătoria, de- 
semnul şi chiar pictura, pentru care Antim aveă înclinări 
încă din frageda sa copilărie, înclinări mărturisite, de altfel, 
de zugrăvelele bisericilor Antim şi Sfinfii din Bucureşti, exe- 
cutate de dânsul. 

La Buzău Andrei îu călugărit, poate de însuşi maestrul 

său, Episcopul Mitrofan, după îndemnul lui Constantin Brân- 
coveanu, primind numele de Antim. 

Intre 1691—1694 il întâlnim în Bucureşti, unde tipăreşte 
mai multe cărţi şi anume: 


Capitole îndemnătoare ale lui Vasile Macedoneanu la 1691, şi Sluj- 
bele cuvioasei noastre maici Parascheva cea nouă şi a cuviosului no- 
stru părinte Grigorie Decapolitul la 1692, amândouă în greceşte, apoi 
o Evangelie greco-română la 1693 şi o Psaltire rom la 1694. 


Peste şapte ani, adecă la 1701, tipăreşte: 


1) Cuvânt panegiric la Marele Con- 
stantin şi 2) Cuvânt panegiric la mar- 
tirul Ştefan, de Ştefan Bråncoveanu, 
fiul Domnului român. 

La 1702: 1) Slujba cuvioasei Ma- 
tronă Hipolita ; 2) Cuvânt panegiric 
la martirul Ştefan, ediţia IL; 3) Des- 
pre preoție. 

Lu 1703: 1) Noul Testament; 2) In- 
vățătura dogmatică a Bisericii Rä- 
săritene, 3) Ceaslov grecesc şi ară- 
besc; 4) Serviciul sfințirii Bisericii; 
5) Cuvânt panegiric la Adormirea 
Născătoare: 6) Ceaslov stavonesc. 

La 1704: 1) Cuvântare la Patima 
cea mânituiloare, de Radu Brânco- 
veanu, fiul Domnului; 2) Plutarh, Pa- 
ralele greceşti şi romane, traduse în 
greceasca modernă, de Constantin 
Brâncoveanu, 

La 1705: 1) Slujba sf. Visarion; 
2) Tomul Bucuriei, grecește. 


Ajuns egumen al mănăstirii 
Znagovului, Antim căută prin 
toate mijloacele să împrăștie 
. numeroasele şi variatele cuno- 

Antim Ivireanul, ştinţe, ce căpătase în urma unor 
studii atât de serioase. 

Şi cum devenise un excelent tipograf, gravor şi turnător 
îşi procură o tipografie, în care începu tipărirea valoroase- 
lor sale lucrări pentru Biserică. 

Primele materiale, ca plumbul, presele, şi toate uneltele 
pentru turnat literele, precum şi hârtia şi cerneala pare a şi 
le fi procurat din Sibiu, de unde mai târziu şi le procură şi 
Episcopul Chesarie al Râmnicului. 

Arhimandritul Ghenadie Enăceanu, în a sa Condică Sântă, 
publicată în Biserica Ortodoză Română No. 6 din 1885, ne 
spune că Antim lucră tipografia cu atâta îndemânare, în cât 
eră considerat ca cel mai de frunte tipograf al timpului. Do- 
vadă că Antim eră priceput în toate ramurile atingătoare de 
meşteșşugul tipograficesc, este și mărturisirea pe care o face 
Athanasie, fostul patriarh al Antiohiei, în Precuvântarea Li- 
turgiei elino-arăpești, tipărită la Znagov, în anul 1701, care 
este în cuprinderea următoare: 


«Iar păzite de Dumnezeu și evsevioasa sa Inălțime cu grăbire pri- 
mind cererea noastră cea după Dumnezeu, a ordonat tipografului abil, 
ce se află lângă Măria Sa, prea cuviosului între Ieromonachi chir An- 
tim Ivireanul, dându-i cu îmbelșugare și cele de cheltuială, ca să sape 
cu îngrijire litere arabe noui, să facă o nouă halcografie arăpească 
şi sd tipărească Serviciul Sântei Liturghii, in amândouă limbile, elenă 
şi arabă, spre a se împărţi la toţi preoţii ortodocși ai Arabiei.» 


Pe frontispiciul acestei cărţi 
figurează şi stema ţerei Ro- 
mâneşti tipărită de Antim. 

Toate stampele, porţile şi 
celelalte vignete ale cărţilor 
tipărite la Znagov, şi chiar la 
Bucureşti între 1691—1705, 
au fost săpate, în mare parte, 
de Antim şi ucenicii săi Di- 
mitrie, Ioanichie şi Gheor- 4 
ghe Radovici. Pe lângă a-f 
ceastă Liturghie, pe care 
Athanasie o tipări la Zna- 
gov,uude Brâncoveanu îi de- 
dese ospitalitate, el mai dede, 
la lumină şi alte cărţulii în, 
limba arabă, tot cu cheltu-| 
iala Domnului Român, pe cari 
le luă cu sine în Siria, dimpreună cu tiparniţa arăpească pe 
care Brâncoveanu i-o dăruise şi pe care o transportă la Ha- 
lep în anul 1706. 

Dar dărnicia Domnului Român nu se mărginește numai aci 
cu ajutoarele ce dedeă creştinilor din Asia Mică pentru ti- 
părire de cărţi religioase. Tipografia dela Tiflis este tot un 
dar al lui Brâncoveanu, iar Grecii din Europa tot la noi gă- 


Constantin Brâncoveanu. 

siau ospitalitate şi ajutor pentru tipăriturile de cari aveau 
nevoie, căci în Grecia Tipografia n'a putut pătrunde decât 
pela începutul secolului XIX, din causa intoleranţei Turci- 
lor, cari persecutau pe Greci şi pe cei cari vorbiau limba 
greacă. Clerul grec, zice Papadopol Calimach în al său Epi- 
sod din Istoria Tipografiei în România, îşi găsiă refugiul 
în 'Ţerile române, unde tipăriau cărţile sfinte în limba turcă, 
greacă şi arabă, cu litere greceşti, cu scopul de a-şi păstră 
literele și legea în părţile unde iataganul Ienicerilor seceră 
limbile creştine. 

Şi daca Brâncoveanu ţineă în mâna sa, la această epocă, 
nervul care produceă această mişcare în literatura biseri- 
cească, Antim fu sufletul ei. 

Cel mai de frunte ucenic al lui Antim în arta tipografică 
și care îşi urmă maestrul pretutindeni pe unde trebui să se 
strămute, fu Gheorghe Radovici, vestitul tipograf al Tărgo- 
viştei de mai târziu, care tipărise în Znagov 


Învăţături creştineşti, 
foarte de folosă. 

Acuma întâiu skoase de pre Limba 
Grecească, pre Limba Rumînescă 
şi sau Typărit spre folosul 
cel de obşte. 

In zilele Pre luminatului Domni, 
Iw Constandinii Basarabă 
Voevodiă. 

Cu blagoslovenia Pré sfinţitului 
Mitropolit Kyri Teodosie. 

In anulă mîntuirii 1700. Genarie. 


In Sne€goviă. 


din care dăm o parte din prefața tipografului împreună cu 
faesimilul unei vignete, după Bibliografia Românească Veche 
a d-lor Bianu şi Hodoş. 

Iată conţinutul acelui document: 


«De vrâme ce bunătăţile cinstindu-se să mărescu, precum iarăş ne- 
cinstindu-se să micşorâză, aciasta au stătut pricina să mă îndemnezu și 
eu, miculă şi nevrednicul robul Mării tale, pentru ca să învăţu acestă 
meșterșug beserecescu al tyipografiei. Ce dară alergândă ca cerbulů se- 
tosi, cătră pré cuviosulii întru leromonachi, egumenulă sfintei Mănă- 
stiri a văvedeniei Bogorodiţii, a Snâgovului, duhovnicul, chyr Anthim 
de la Iviriia, am învățată cu multă ostenâlă şi osârdie de la sfinţiia sa, me. 

şterşugul tiyipografiii. Deci auzindii de oare carii. învăţaţi, precumii să fie 
fost obicâiu vechiu, ca fieş-care meşterii şi învățatiut să aducă cele mai 
dintâiu ale meşterşu- 
gulri, sau ale învăţă- | 
turii lui den toate, în- i 
tâi Inpăratului sau | 
Domnului locului, şi | 
aciasta zic că o făcé |! 
pentru doao pricini: | 
una pentru că să cade ; 
şi iaste cu direptate, | 
şi alta pentru ca să fie | 
| 
l 
| 


E i 


Car sie akng emMemcă a 


lucrurile loră mai me- 
şterşuguite, mai vår- 
tosă şi cercetate, pu- 
indu-le înainte ochiu- 
lui Inpăratului. Di- 
repti aciasta ami 
vrutů şi eu mai mi- 
culit robul Măriei Ta- 
le, (măcariă că nevrâd- | 
nică sântu) să urmezu | 
| 
| 
| 


acestui lucru. Iară cu 
ajutoriulu lui Dumne- 
zău, dup-acâ după pu- 
tință căștigare a tyi- 
pografiei, găsindi o 
tălmăcire noao a unii 
| Z Tanant 
cărți noao folositoare Îl e ari m sp bari u- un iet € gran ez. 


de suilet, cari din lim- Îmtaqe anu K JR + mpacă ECE , 
ba greciască în limba zi $ 
a a E KT a apară MYAMD Bf6tAtEe 
“n 

niti precuviosuli în- p 2 ai 
tru Ieromonahi chyr Stema ţerei publicată în Invăfăruri Oreștineşti la 1100. 
Filotheiă S(ve)tagore- 
ţului, m-am apucată de o am tyipăriti cu ajutoriulii lui Dumnezău. Care 
nu numai căci iaste noao, ci căci iaste și începătură a tyipografiei care ami 
învățată, făcându dintr'aciasta începătură întâii a tyipografiei, — cu ple- 
căciune dară şi cu genuche plecate, aducu şi puiu înainte cătră milo- 
sârduliă şi pre linulú ochïulů Măriei tale, car€ Măriia ta, după urmaré 
înpăraţiloru celor de demultu, ca unu strănepotii al Inpăraţilor, şi mai 
naltii şi mai alesă decâtii Domnii cei din ceputu, mă rog să o priimești 
cu blândâţe şi cu iubire de omi, precumă marele înpărat al Persilori, 
Chyră, ac6 puţintă apă a săracului, sai ca cei doi bani mici ai vădu- 
vei, etc., ete. 

A slăvitei de Dumnezău înnălțimei tale, mai micii și plecati robii 

Gheorghe Radovic!, 


ı M D D q ~ z A d 
Ks mhay Karcag AMN “E apte 


Acea RescTana ri gta AM mafe 


Met menirea Rae Tu cafea . 


A —— 


Volum in-80 mie 14-203 pagine, 21 rinduri pe pagină. 

Cât stete în Znagov, Antim tipări următoarele cărți: 

La 1698: 1) Orânduiala slujbei Sfintilor Impărați Constantin şi Elena, 
tipărită în zilele Domniei lui Constantin Brâncoveanu şi ale Mitropoli 
tului Teodosie. 

La 1697: 1) Sfânta şi Dumnezeiasca Evangelie; 

2) Liturgia greco-arabă, care s'a trămis în ascuns Arabilor din 'Ţe- 
rile de jos, a căror religie eră atacată de Beduinii turcalăi şi alte tri- 
buri sălbatice; 

3) Antologiul întregului serviciu de peste an, în grecește; 

4) Manual despre câte-vă nedumeriri şi soluțiuni sau despre cerce- 
tările şi confirmarea câtor-vă dogme necesare Bisericii. 

5) Discurs panegiric despre împăratul încununat de Dumnezeu și ase- 
menea cu Apostolii, marele Constautin, de Antim Ivireanul; 

6) Dreapta alcătuire a gramaticei sloveneşti. 

La 1699: Carte sau lumină cu drepte dovediri din dogmele Bisericii 
Răsăritului asupra desghinării Papistaşilor, descoperită și aşezată de 
prea învățatul leromonach Maxim Peloponesianul, (întâiu în româneşte). 

2) Testa mentul nou; 

3) Mârturisirea Cre- 
dinței Ortodoxe a Bi- 
sericei apostolice a 
Răsăritului, prin în- 
grijirea şi corectarea 
Domnului Panaghiot 
dela Sinope din Pon- 
tul Euxin; 

4) Eisaro-:zn Ezbesg. 

La 1700: Floarea Da- 
rurilor, tradusă din 
grecește pre române- 
şte de prea cuviosul 
Jeromonah Filotei Sfe- 
atagoreţul; 

2) Psaltirea Proo- 
rocului şi Impăratu- 
lui David, având cei 
şease Psalmi Și apo- 
dipnul cel mie, întâia 
oară din nou tipărită 
în acest format, prin 
ordinul şi cheltuiala 
prê binecredinciosu- 
lui şi pré înaltului 
Domn și stăpânitor a 
toată Ungrovlachia, 
Domnul Domn loan 
Constantin Basarab Voevod, pe când era arhiereu al Ungrovlahiei pré 
sânţitul şi de Dumnezeu alesul Mitropolit Domnul Domn Teodosie spre 
obşteasca întrebuințare a bisericilor lui Cristos şi spre folosul ortodo- 

Proorocul David din Psaltirea gr. dela 1700. 

xilor, In sfânta Mănăstire a Intrării în Biserică a Născătoarei de Dum- 
nezeu, a Znagovului, în anul 1700, în luna Iunie, de Antim ieromona- 
hul din Iviria. Dăm din această carte portretul împăratului David, seri- 
ind Psaltirea, ca tip de execuțiune a vignetelor pe acel timp. 

Volumul este in-folio, 2 foi fără număr și 70 foi numerotate. Tiparul 
negru şi roșu cu 34 rânduri în pagină, încadrată într'un chenar înflorit. 

La 1701 tipărește: 1) Fortologiu, în care se tratează unele cestiuni 
despre certitudinea chronologiei, despre toate sârbătorile şi teoriile chro- 
nologiei, despre Sfânta Paschă, despre unele canoane bisericeşti, des- 
pre minologul cel ma: scurt, lucrat de prea înțeleptul dascăl al Aca- 
demiei din București, Domnul Sevastos Chimenitul; 

2) Trei Sfinte Liturghii cu diferite alte rugăciuni pentru slujba or- 
todoxă, grecește și arăbește, după cererea şi cu îngrijirea prea sfinți- 
tului părinte Kyr Athanasie, fost Patriarh al Antiohiei; 

3) Proschinitaviul Sfântului munte al Atonului, prin îngrijirea lui Ig- 
natie Fytian Ieromonachul. 

La 1702: Ceasiov grecesc şi arăbesc, tipărit de Antim Ivireanul pen- 
tru folosinţa creștinilor de sub stăpânirea Sultanilor. 


D-nul Bianu, care a făcut o comunicare Academiei în pri- 
vința acestei cărţi, din care un exemplar s'a găsit printre 
cărțile destiinţatei Biblioteci Centrale, crede că acel exem- 
plar aparținuse lui Constantin Brâncoveanu (1). 

La 16 Martie 1705, în urma caterisirii Episcopului Ilarion, 
Antim fu înălţat, de către Sinodul din Bucureşti, la rangul 
de Episcop al Râmnicului, după ce păstorise Turma Dom- 
nului în timp de 9 ani ca egumen al mănăstirii Znagovului, 
şi după ce desăvârşise atâtea opere spre folosul Bisericii şi al 
creştinilor pravoslavnici de pretutindeni. 

Lipsa de tipărituri pentru tipografia din Znagov, între 1702 
şi 1705, când Antim părăsi această mănăstire, o atribuim 
faptului că în acest timp el fusese chemat la Bucureşti spre 
a tipări operele familiei Domnitorului, ceeace i-a şi atras, 
poate, în mare parte, răsplata primită. 

Antim cunoşteă șease limbi: georgiana, greaca, araba, turca, 
slavona și româna. El aveă și noţiuni de inginerie, căci se 
găsesc mdăsoriști de-ale mănăstirii, făcute de dânsul şi eră 
cunoscut sub numele de Antim tipogratul. 

Odată cu ocuparea scaunului episcopal, Antim îşi mută şi 
tipografia dela Znagov în noua sa reşedinţă, şi pe care nu 
o părăsi nici chiar atunci când ocupă scaunul Mitropolitan. 


i i d G. /onescu 
(0) Desb. Ac: R. T. XXV, p. 5, 1903. Culegător de litere-tipograf. 

PUIŞORII 


u mai plouă. Norii s'au spart și au fugit odată cu ne- 
`, gurile nopții, rușinați par'că de frumusețea si de 
> măreţia soarelui, care zâmbește vesel de pe muchea 
dealului. Pe coastă, intre doi brazi tineri —- la mar- 
ginea satului Surpata, râde scăldată în lumină, o căsuţă cură- 
țică și micuță, ca un păhărel. 

E casa învățătoarei, cuib de mulțumire și de veselie. 

Pe-o bârnă, la capătul prispei, un cocoş mare, negru, bate 
mulțumit din aripi și cântă: «Cucurigu» cu vocea așă de pu- 
ternică, de clocotește valea. 

In bucătărie, doamna învățătoare, care e văduvă de un an 
și jumătate, ajută Mariucăi la aşezarea bucatelor şi se dă în 
undă după toate câte trebuesc rostite într'o gospodărie bună. 

Dânsa e și mamă și tată şi toate trebuesc făcute bine și re- 
pede, căci ora şcoalei se apropie. 

Ce femee! Tot satul vorbeşte de ea. Alta n'ar puteă să birue 
atâtea treburi, dânsa le face însă pe toate la vremea lor și când 
o vezi, te miri de mulțumirea și de veselia care o stăpânesc. 

| Are şi dreptul să fie mulțumită și veselă, căci copii rumeni 
și grăsulii, deştepţi și cuminţi ca copiii ei, nu sunt în zece sate. 

Acum ei stau singurei în odăița de lângă prispă și așteaptă 
să vie «mamițica» să-i mângâe și să-i sărute inainte de a plecă 
la școală. Sunt doi gemeni: un băeţel și o fetiță. 

O rază dela soare s'a furișat printre ramurele bradului din 
dreapta ușii și joacă nebunatică pe geamul dela odăița copiilor. 

Cum au zărit-o, copiii au sărit la fereastră: 

„J! te flumos ! te Jlumos !“. 

Râd şi bat din palme, veseli de nu-și găsesc locul. „ Te fu- 
mos! te flumos Ii. 

De odată uşa odăiței se deschise şi mama intră repede. 

— «Ce faceţi voi acolo, puișorii mamii ?». 

— «... Ne zucăm 

— «Veniţi să vă sărute mama, că plec |». 

— „Melgem st noi la scoală, mamitico! Vlei?“ se roagă 
Georgică—băeţelul, atât de frumos, încât ţi se topește inima 
de dragul lui. 


` y 

-- „Să melgem, să melsem — mamico, vleau si eu să 
7neleem, că e flumos,„, adaugă fetița — Marioara. 

— «Aş! nu puișorii mamii, nu, că e noroiu și vă murdăriți 
pe picioruşe, lasă... o să văia mamițica după prânz, dacă oiu 
auzi că v'ați purtat bine !». 

— „Bine, atunfi... după flânz...“ 

— „O să ne pultăm bine“. 

Invăţătoarea își sărută copilașii, luăo cărticică depe masă 
şi plecă. 


Cât a stat in clasă — până la prânz — învăţătoarea a fost 
mereu neliniștită. Un gând rău o chinuiă într'una. lar când a 
sunat de eșire, dânsa a plecat mai repede ca 'n totdeauna. 

Acasă, Măriuca i-a eşit în cale tocmai la portiță: 

— «Hai repede, sărut mâna, coconiţă, că nu'ş ce au copiii!» 

— «Ce au?» — întrebă învăţătoarea, ca mușcată de șearpe, 
«ce au?» 

Măriuca nu răspunse. 

Când intrară în casă, Marioara dormiă lângă fereastră, între 
două perne; iar Georgică stă trist pe colțul patului și eră atâta 
de abătut și de aprins, că nu-l mai cunoșteai. 

— «Vai! Georgică mamă, ce ai?» — întrebă învăţătoarea, 
sărutând fruntea înfierbântată a copilului. — De ce doarme Ma- 
rioara ?» 

Georgică tăci și lăsând capul în jos privi așă de trist şi așă 
de dureros, încât şi mamă-sa şi servitorea începură să plângă. 


Sunt trei zile de când învăţătoarea n'a mai dat pe la școală. 
Scolarii plâng de dorul ei şi bucuroşi ar veni s'o vadă, dacă 
nu i-ar opri milițianul, care stă la portiță și nu lasă pe nimeni 
să intre la doamna învăţătoare. 

Deși a tost chemat telegrafic, doctorul de plasă na venit 
decât a treia zi — Erà prea târziu. 

El a cercetat pe copilași, a scris o rețetă și-a plecat, fără să 
lase vre-o nădejde. Când a eşit doctorul, sărmana femee, l-a 
apucat de mână și i-a strigat desnădăjduită: 

— «Of! nu plecă —scapă-mi-i, d-le Doctor, scapă-mi-i». 

Doctorul — foarte mişcat — a tăgăduit că vine a doua zi; 
dar, chiar în noaptea aceea amândoi copilaşii —- zâmbind ca 
doi îngeri — au închis ochii pentru vecie. 

I-au dus la groapă Sâmbătă pe la chindia mică. 

Sărmana învățătoare — slăbită peste măsură — n'a putut să 
își petreacă copilașii până la casa lor cea.nouă — dar în schimb, 
după coșciugul în care dormeau cei doi ingerași, a mers tot 
satul. 

x 

Erà într'o Mercuri, dimineața. Invățătoarea, care nu mai fu- 
sese de o săptămână la școală, a venit cam târziu și-a intrat 
deadreptul în clasă. Când au văzut-o așă slabă și îmbrăcată 
peste tot în negru, copiii aproape că n'au cunoscut-o. 

Cum a intrat pe ușă a podidit-o plânsul: 

— «Of! puișorii mei, puișorii mei !» ingână ea cu voce stinsă; 
iar școlarii începură să plângă. Erà un moment sfâșietor, care 
ar fi stors lacrimi și dintr'o inimă de piatră. 

După un stert de ceas învăţătoarea se mai liniști. Işi șterse: 
lăcrămile, oftă odată adânc, un oftat ușurător şi începi: 

— «Staţi frumos, copiii mei, să vă spui o poveste». Copiii 
cari un sfert de ceas stătuseră în picioare se așezară liniștiți. 

— «A fost odată o pereche de vrăbiuțe mititele și açà de cu- 
minți, că nu făceau rău nimănui. Și aveau, vrăbiuțele doi pui- 
șori drăguți și frumoși. Ah! ce frumoși puișori aveau vrăbiuțele 
acelea le: 

«Intr'o zi, un vânător nemilos-a prins pe vrăbior şi l-a omorit. 
De atunci vrăbiuța plângea mereu de dorul soţului ei; iar pui- 
şorii îl chemau într'una cu glasurile lor dulci, negrăit de dulci. 
Și vrăbiorul n'a mai venit. 

«Dela o vreme puișorii au uitat de tatăl lor; și au crescut așă 
fără tată. Și erau, drăguții de ei, așă de frumoși, așă de cu- 
minți... dar, într'o zi, vânătorul cel nemilos, i-a omorît și pe ei. 

«Sărmana vrăbiuță n'a mai știut ce face: a țipat, s'a zbătut; 
dar puișorii nau mai înviat. Atunci, nebună de durere, a zbu- 
rat în crângul unde cântase de atâtea ori și a inceput să cânte. 
Şi a cântat așă de dureros, așă de sfâșietor, încât au început 
să plângă și paserile cari au auzit-o și valea și lunca și pădurea. 

«După aceea a lăsat cuibușorul ei altei vrăbiuțe săracă, fără 
mamă și fără tată, şi ea s'a dus în lume». 


le 


A douazi învăţătoarea a lăsat toată casa pe seama Mariucăi, 
iar ca, numai cu hainele de premeneală, s'a dus unde ... nu 
știu! De atunci, prin Surpata, n'a mai văzut-o nimeni. Sărmana 
își cântase cel din urmă cântec. 

FI. Crisfescu. 

DOUĂ CÂNTECE ŞCOLARE 


I. Clopoţelul. 


(pentru clasele I şi H primare). 


Moderat. Muzica de Grig. Teodossiu. 

II. Mircea la bătaie. 


(pentru clasele HI şi IV primare). 
Poezia după D. Bolintineanu. Muzica de Grig. Teodossziu, 

3. Pe un cal ce mușcă spuma în zăbale, 
Printre zi și noapte, el îşi face cale; 
— «Fraţii mei, vorbeşte falnicul bătrân, 
Dumnezeu voit-a ca să mor Român. 

4. Cel ce a sa vieaţă, ţării sale 'nchină, 
Piere ca lumina într'a sa lumină; 
Ce e 'n vieaţa ţării vieaţa unui om? 
Ce e 'n primăvară floarea unui pom. 

5. Ceea ce prin stele este o stelişoară, 

Și ?n nemărginire un minut ce sboară. 
Şoimul, când se vede prins de vânători, 
Spun cå își sfărâmă cuib și puişori. 
6. Astfel decât lanţul braţul să-l încingă, 
Ce-i Român, ce-i nobil, astăzi să se 
[stingă. 
Căci acum e timpul cel de bărbăţie, 
Când Românul moare pentru datorie. 

Animalul sănătos. 


nimalul, ca şi omul, îşi are felul lui de înfăţişare, după 
care îl putem cunoaşte când este sănătos ori bolnav, 
înfuriat ori multumit. 

ON Astfel calul sănătos se înfăţişează vesel şi cu pu- 
tere, are privirea limpede şi vioae, pielita ochilor, a gurii şi a 
nărilor, nu prea roşie, ci ca trandafirul roşior deschis, gura 
umedă şi fără căldură, urechile ridicate, asemenea fără căldură, 
cu mişcări potrivite. Părul după corp este lins, cu lustru, și nu 
se smulge cu uşurinţă; deopotrivă sunt şi firele din moţ, coamă 
şi coadă. 

Dacă îl punem să meargă, vedem că umblă lesne, are şalele 
libere, pe care strângându-le puţin cu mâna, le îndoeşte numai 
decât. El poartă coada bine, mişcând-o în orice parte, spre a 
se apără ds muşte sau alte supărări. 

Calul sănătos stă mai mult în picioare, unii aproape necul- 
cându-se de loc în viaţa lor, aşă că somnul şi-l fac în picioare. 
Stând ridicat, de obiceiu se sprijină numai pe trei picioare, unul 
de dândărăt, când cel drept când cel stâng, cu schimbul, fiind 
întins puţin înainte şi rezemat pe vârful copitei. Când se culcă, 
așează corpul în aşă chip ca să stea pe piept şi pântece, foarte 
rar întinzându-se pe lat. 

Calul sănătos mănâncă şi se adapă cu poftă, are răsuflarea 
domoală, în mijlociu 12 respiraţiuni pe minut. El nu tuşeşte 
decât rar, întâmplător, în care caz tusea lui e tare, cu sunet. 
şi urmată de un fel de sforăitură, 


Boul, sănătos are botul umed şi înrourat, iar urechile ca şi 
gura fără căldură. Nu răspândește nici un miros greoiu, are 
pielea şi părul moale, părând ca unse, Ochiul viciu şi privirea 
liniştită, răsuflarea domoală, 18 respiraţiuni pe minut. 

Strângându-se cu degetele de piele, puțin îndărătul grebănului» 
curbează de odată şira spinărei, însă nu prea mult. 

Când se culcă nu se întinde cu totul pe lat, ci se aşează pe 
piept şi pântece, fără a sta mult timp cu capul întors către 
pântece şi rezemat pe corp. 

Când se scoală, se întinde. 

Tusea boului sănătos este nesgomotoasă, cam răguşită, pre- 
lungă, fără durere, însoţindu-se de o sguduitură a pântecelui şi 
de întinderea capului. El tuşeşte rar. 


Oaia sănătoasă e veselă, poartă capul în sus, afară de cazul 
când sunt prea mari călduri. Daca vrei s'o prinzi, apucându-se 
de un picior de dândărăt, smuceşte cu putere pentru a scăpă. 

Lâna moale la pipăit, în miţe regulate, nu se smuige cu uşu- 
rință. 

Când se culcă, îndoaie picioarele sub corp, așezându-se pe 
piept şi pântece. 

Nu tuşesce decât rar, o tuse nesgomotoasă, scurtă şi uscată. 

Oaea sănătoasă nu se scarpină, nici nu caută a se muşcă. 

Boul, vaca, oaia şi capra mănâncă şi beau cu poftă, când sunt 
sănătoase, rumegând din când în când. 


Porcul sănătos se arată şi el vioiu, mai ales când nu este 
prea gras; el caută de-ale mâncării, umblând, fiind liber, când 
într?o parte când într'alta a ogrăzii; daca este culcat, se scoală 
sau caută a se ridică îndată ce ne apropiem de el; răsuflă în- 
cet şi fără gemete, unii însă când sunt bine îngrăşaţi, răsuflă. 
cam cu greu, ca cum Sar înăbuşi, mai ales daca este şi vremea 
călduroasă. El grohoeşte din când în când. 

Porcul sănătos are râtul umed şi fără căldură și poartă coada. 
răsucită. Tusea lui este scurtă şi răguşită. 


Câinele sănătos se cunoaşte după veselia şi privirea lui; el 
are nasul umed şi fără căldură. Cunoaşte pe stăpân, pe lângă 
care se gudură, mişcând cu uşurinţă tot corpul, mai ales capul 
şi coada. Mănâncă şi lincăe apa cu plăcere. 

Răsuilarea lui este liniştită, cam 20 respirațiuni pe minut; 
daca însă este prea cald sau a alergat, s'a obosit, răsuflarea i 
se înmulţeşte în chip însemnat, respirând şi pe gură. 

Tusea câinelui sănătos este uscată. şi nesgomotoasă. 


Irimia Popescu 


Medic Veterinar. 


"00000 A DDD DDP: +++: 
Cel mai bun dintre oameni e acela care face bine 
semenilor săi. 

Despre sănătate. 


Majoritatea oamenilor e'ndrumată către dobândirea bogăției 
şi oricine e convins că pentru ao păstră sunt procedeuri folo- 
sitoare de cunoscut. Când este vorba însă de sănătate, aceiaşi 
oameni cred că aceasta este un bun dobândit dela naştere, mi- 
sterios şi simplu în acelaş timp, având o origine ce nu se știe bine 
şi că e lesne de păstrat pentru cei cari n'au decât să voiască a 
trăi, 

Cu toate astea sunt puţini oameni cari ştiu măcar aproxima- 
tiv ce este sănătatea şi e păcat mare, pentrucă neştiinţa hrănește 
prejudecaţi vătămătoare şi împedică ori-ce tendinţă raţională, către 
cel d'intâiu dintre bunurile acestei lumi. 

Pentru a înţelege mai bine ce este sănătatea, voiu începe 
prin a spune ceeace nu este sănătatea. 

Sănătatea nu se arată prin forţa musculară. Există asftel 
adevăraţi atleți, cari ar putea ţine cu mâna întinsă un vițel şi 
cari sunt plăpânzi ca nişte copii mici faţă de cele mai multe 
boale, care-i doboară la pat la cea dintâiu abatere de regim. 
Femeea se bucură de o sănătate superioară omului, deşi este 
mai slabă de cât el. Ea trăește mai mult timp, dupa cum o 
stabilesc toate statisticile, ceea se datoreşte faptului că are 
un organism mai robust. Pe nedrept autorii de romane şi unii 
idealişti ne-o înfățișează plăpândă ca o floare, care la cea mai 
mică adiere se ofileşte. Adevărul e că lemeea e din lire mai 
rezistentă decât bărbatul. 

Sănătatea nu se exprimă nici prin grăsime. 

Din experienţa proprie putem afirmă, că persoanele grase sunt 
mai puţin rezistente la bacalele infecțioase. Ce medic nu-şi rea- 
minteşte de grăsimea artificială a alcoolicilor al căror organism 
e îmbătrânit înainte de timp! Infăţişarea indivizilor ne înşeală 
foarte adesea asupra sănătăţii lor! 

Câte fete anemice nu au pe obrazii lor o roșaţă trandafirie! 

Câţi oameni cu aparenţa robustă, cu carnea pietroasă, laţi în 
spete, cari fac impresia de bărbaţi solizi şi resistenţi, n'au fost 
atinşi de o moarte subită, din causa unui beteșug al inimei 
sau pentrucă întrun colţ al creerului lor vre-o arteriolă alterată 
a plesnit dând naștere apoplexiei ! 

Nici chiar împrejurarea că o persoană a scăpat de a fi atinsă 
de marile boli infecțioase: scarlatina, variola, febra tifoidă, ş. 
a. nu este un semn mai sigur de sănătate, de organizare supe- 
rioară. 

Ceeace constitue sănătatea, e mai de grabă rezistenţa la pricinile 
de boală de mâna a doua (al II-lea ordin). 

Astiel putern zice că este sănătos: acela, care se poate ex- 
pune la frig fără să capete o amigdalită sau o bronchită, la 
căldură fără a se aprinde la față, la aerul stricat tără să-i fie 
teamă de dureri de cap, acela în fine, care poate suportă 

un spor de muncă fără insomnie şi o masă copioasă fără stri- 
care de stomac; cu alte cuvinte acel care e bine echilibrat 
în viaţa de toate zilele. Asemenea persoane trăese mult și nu 
numără la sfârşitul vieţei lor decât puţine zile de suferinţă. 

Sănătatea, ca și bogăţia, nu este în mod egal distribuită prin- 
tre oameni. Dar atât cei cari au moştenit mult, cum şi cei cari 
au moştenit puţin, trebue să lupte: unii pentru a o păstră, cei 
lalţii pentru a și spori capitalul vital. 

Sănătatea, întocmai ca şi averea, se poate risipi şi se poate 
pierde, fără să te mai întâlneşti cu ea! 

O sănătate înfloritoare constitue un bun periculos pentru ace: 
cari, mândri de această favoare, sunt cuprinşi de o îngânfare, 
care-i îndeamnă la toate abuzurile. 

Câte persoane robuste, prea încrezătoare în sănătatea lor, n'au 
fost secerate de tuberculoză, alcoolism şi alte boale accidentale 
numai din cauza nepăsărei şi a oboselei peste măsură la care 
şau expus organismul lor. 

Pe când prea marea încredere în sănătatea sa poate conduce 
la rezultate triste, conştiinţa de slăbiciune face pe cine-va pru- 
dent şi rezervat. Astfel printre persoanele în vârstă sa obser- 
vat atâţia indivizi debili, cari nu promiteau a ajunge nici la 
sfertul vieţii lor. 

Viitorul. aparţine aşa dar celor mai înţelepţi, fie ei privilegiați 
sau nu. 

Trebue înainte de toate ca omul să-și dea osteneala a se 
cunoaşte, aflând limita resistenţei sale în toate ordinele de ac- 
tivitate, oprindu-se când limita e atinsă. 

A doua povaţă folositoare este: ca prin observaţiune să dea- 
coperim care e partea slabă a organismului nostru, pentru cs 
printr'o educaţie prudentă şi treptată să o fortificăm. In modul 
acesta multe persoane au putut deveni mai rezistente la frig: 

Preceptele de mai sus se pot formulă în trei reguli, ce tre- 
bue să şi le întipărească toţi acei, cari ţin să-și păstreze sănă- 
tatea. : 

k A-şi cunoaşte măsura resistenței sale şi a nu o atinge nici- 
odată. ; 

2. Când lucrăm, să ne grăbim cu atât mai puţin, cu cât avem 
mai mult de tăcut. 

3. Să consacrăm somnului atâtea ore, câte trebue pentru a 
risipi oboseala de peste zi. 

Dr. V. Oprescu. 


Sarea răbdării dă gust bun erbii amare a vieții. 
(Proverb englez). 

CURA DE STRUGURI ȘI DE MUST 


949 
@ untem în deplină toamnă, și prea puțin se aude că se duce 
F S cineva În podgorii ca să facă cură de struguri sau de must 
cz. după cum se obișnueşte a se duce vara la băi sau în 
= stațiuni climaterice; mai mult străinii, Bucovineni şi Ba- 
sarabeni, ne fac această onoare, că vin toamna prin unele pod- 
gorii, cum sunt: Odobeşti, Panciu, etc., ca să facă cură de 
struguri. 

Cura de must proaspăt făcut în ziua în care s'a cules şi in 
trat în ferbere, este tot așă de recomandată ca şi cura de stru- 
guri, cu atât mai mult că acesta este lipsit de sâmburi și de 
hoaspă, și prin urmare nu are și materii străine. 

Strugurele viței de vie când este copt, este fructul cel mai 
plăcut și mai nobil dintre toate fructele ; conţine mult zahăr, 
apă și materii azotoase, toate trebuiucioase organizmului no- 
stru. Astăzi cu replantarea americană am ajuns că avem în țară, 
toate varietățile de struguri atât pentru masă cât și pentru 
vin, așă că putem să ne punem la întrecere cu strugurii din 
Constantinopole. 

Prin compoziţia sa chimică, mustul proaspăt, neintrat în fer- 
mentaţie, se apropie mult de laptele de femee, constitue prin 
urmare un aliment lichid de prima necesitate, atât pentru copii, 
câtși pentru unele persoane cărora li s'a interzis băuturile alcoo- 
lice, precum și pentru acelea cărora li sa recomandat a mâncă 
numai lapte. 

O cură de struguri sau de must, ca să ne folosească, trebue 

făcută chiar în podgorii, timp de 3—4 săptămâni cel puțin, și 
luând dela t/+—4 kilograme de struguri sau de must pe zi, la 
3—5 intervale, și făcând preumblări. Efectul se simte imediat: 
mărește diureza (eșirea udului), stimulează funcțiunile digestive, 
micșorează fermentaţiunile intestinale, înlesnește ieșirea la 
scaun, starea generală se modifică, dă mai multă rezistență 
la osteneală, activitatea cerebrală e mai ușoară. 

Pentru aceste motive se recomandă cu mult folos cura de 
struguri Sau de must, bolnavilor de rinichii (nefrită), de boale, 
de ficat, de besica nduylui, de piatră, blenoragie, persoanelor sla- 
be, neurastenice, asemenea la constipatie, diaree cronică, la 
tuberculoză, la gută, boale de piele, catar bronsic şi la diferite 
cloroze şi stări cașectice. 

lată dar o cură atât de neglijată în țara noastră, și dela care 
ar folosi mulți în podgoriile noastre. 

Dr. Consfanfin An. Macri. 


CĂTRE FRAȚII SĂTENI 


K ile turburi și dureroase au trecut peste ca- 
y AA pul nostru. Nu e prea departe timpul de 
143% când primejdie mare eră pe biata noastră 
țară; când în întunericul dela sate, om 
ucideà pe om, focul pustià agoniselele, iar 
frigurile nebuniei stăpâneau sufletele înferbântate 
ale acelor ce şi-au ispăşit prin sânge şi temniță 
nechibzuita lor faptă. Epilogul lor s'a desfăşurat 
larg înaintea Curţilor de juraţi, unde nenorociţii 
noştri săteni, erau aduşi să ispăşească actele lor de 
nebunie, pe cari ei şi consăteni de-ai lor, le sâvâr- 
şiseră în primele zile ale lunii lui Martie. 

Dureroase clipe, triste timpuri! şi icoana lor să ne 
stea veşnic în minte şi să ne slujească de cumin- 
tenie pe viitor. 

Azi, au trecut primejdiile, s'a liniștit ţara. Erta- 
rea Regală a venit ca ultimul act al unei drame 
sociale, în care sfârșitul e bun și înviorător: împă- 
carea sufletelor. Porţile pușcăriilor au fost larg des- 
chise pentru toţi cei ce au făcut fapte rele în mo- 

mente de rătăcire; ei au fost redaţi muncii, au fost 
redaţi familiilor lor. 

Deacum în colo, să fim înţelepţi și cu toţii la o- 
laltă să muncim din răsputeri pentru vindecarea 
relelor şi propăşirea ţerei prin încredere și sprijin 
reciproc. 


Panait I. Volănescu 
Invățător. 


Portretele Familiei Regale. 


In decursul întregii istorii a neamului românesc, domnia M. S. Re- 
gelui Carol I este a doua ca durată, întâia fiind a lui Ștefan cel .Mare 
(17 ani). Cu toate acestea, nu rare ori, când Suveranul! ţării se preum- 
blă fără suită pe străzile Bucureştilor, întâlnește Români, cari necuno- 
scându-L, rămân nepăsători. 

E de mirare, cum după o domnie de 41 ani şi intr'o ţară ca a noa- 
stră, fără revoluționari şi anarhiști, să se mai găsească în Capitala Re- 
gatului persoane, cari să nu cunoască pe şeful suprem al statului ! 

Una din cauzele principale care contribue la aceasta, este nerăspân- 
direa portretelor familiei regale. 

Dacă cercetăm mai de-aproape diferitele aşezăminte și instituţiuni pu- 
blice, unde poporul vine în atingere cu slujbaşii ţării, cari depun ju- 
rământ şi lucrează în numele M. S. Regelui, observăm lipsa acestor por- 
trete; ori dacă există, multe din ele sunt de pe vremea când România 
erà principat. 

In ultimii ani, sa răspândit o serie nouă, reprezentând pe MM. LL., 
Regele şi Regina și pe AA. LL. RR. Principele Ferdinand şi Principesa 
Maria, moştenitorii tronului. Dar aceste tablouri s'au aşezat în cance- 
lariile şefilor de serviciu sau directorilor şi nu în acele săli, unde fre- 
cuența e cea mai mare. 

Fixarea portretelor familiei regale la şcoale numai în cancelariile ace- 
stora, în primării numai în cabinetul primarului, la casierii și percepții 
numai în camera de lucru a casierului sau perceptorului, în cazărmi 
numai în cancelaria şefului de regiment ori de batalion, etc., găsesc că 
nu ajută de loc la realizarea scopului urmărit prin acest articol. 

Dacă observăm la streini, vedem că nu numai portretele, ci şi bustu- 
zile Suveranilor sunt răspândite pretutindeni. Aproape nu e nici o in- 
stituţie publică sau parti»ulară, fie aceasta culturală industrială ori comer- 
cială, să nu vezi la intrare bustul regelui sau al împăratului. Asemenea 
la serbări, banchete şi alte diferite festivități, cât de impunător se arată 
bustul înconjurat de flori şi verdeață al Suveranului, aşezat lângă masa 
de onoare a Preşedintelui! 

Ca să ne convingem, nu e nevoie să trecem graniţa. E destul vizita de 
câtevă minute la şcoalele comunităţii evangelice din Capitală. Aci vom ve- 
deă în cancelarie precum și în toate sălile de clasă portretele Suveranilor şi 

ale Moştenitorilor; iar la jumătatea scării principale, care duce la sala 
de solemnităţi și ai cărei păreţi înconjurători sunt frumos împodobiţi 
cu tablouri alese, apar majestos vederii noastre trei busturi: la mijloc 
al M. S. Regelui României, iar de-oparte şi de alta ale împăraţilor Ger- 
maniei şi Austro-Ungariei. 

Să sperăm că astăzi când ţara noastră posedă o instituţie de stat şi 
alta particulară — «Casa Şcoalelor> şi «Societatea Steaua», cari şi una şi 
alta urmăresc instruirea şi educarea poporului — şi când «Steaua: a şi 
tipărit asemenea portrete —lipsa aci amintită va dispare în timpul cel mai 
scurt posibil şi astfel vom vedeă figurând nu numai în localurile publice, 
ci şi în tote casele de Român, fie el cât de modest, imaginile glorioşilor 


noștri Suverani şi ale ilustrei familii princiare române. 
St. Negulescu. 


(Schiţă). 

Calul suiă, din greu, dealu:. Năduşise. Muştile il necăjeau, iar 
zăbala îi ardeă gura. Dădeă mereu din cap să-și lărgească dâr- 
logii, până ce călăreţul îi lăsă cu totul slobozi. Acuma mergea 
cu capul în pământ, cu coama împrăștiată în tot lungul gâtului. 
cu buza de josspânzurând, cu mijlocul frânt. De sus cădeau într'una 
razele soarelui, îi străbăteau prin păr, şi-i beşică pielea. Dealul 
se ridică rotunjit, ca un sân, iar mărginile lui se prevăleau re- 
pezi, scufundate, acoperite cu alunişuri. Unde şi unde câte un 
stejar se înălță din fundul prăpastiei, deodată, mânios par-că ; 
dar vârful lui rămâneă mai jos de înălţimea șușelei, albe ca 
un drum de moară, înecată de colb la cea mai mică adiere de 
vânt. Calul se opri câtevă clipe, suflă puternic, apoi o smunci 
tură a frâului, îl sili iar să pornească. In sfârșit, mai făci cei 
câţi-vă paşi de ajunse până'n vârful dealului. Ridică puţin capul. 
Drumul se întindeă neted, scoborând prin mijlocul pădurii, care 
începeă să se arate mai deasă, mai bătrână. 

In fund, tocmai în fund, târgul sticleă în soare; crucea bise- 
ricii străpungeă seninul, — în razele soarelui păreă şi dânsa că 
pâlpâe ca o flacără. Un vânticel răcoros înfășură gâtul şi crupa 
calului ca într'o pânză udă. Işi încordă muşchii și o luă la trap. De- 
odată, ca răsărită din pământ, o trăsură purtată de doi cai mari, 
negri, sbură pe lângă dânsul. De-abeă putu să prindă scân- 
teierea țintelor de argint, în care erau bătute hamurile. Trecerea 
celor doi telegari par'că-i dădu şi mai mare putere. 

Apoi târgul se arătă din ce în ce şi calul, care mai venise 
pe aici odată, întrezări par'că-i grajdul mic în care atuncea îl a- 
şteptase ieslele cu fânul proaspăt. Ce răcoare eră: nu se găseă 
măcar o ferăstruică prin care să străbată căldura cât de cât. Si 
în fața lui, i se păru că se ridică deodată tocmai în fund, o esle 
mare, mare, în care un cal, doi, o sută, mănâncă strașnic, din 

earba coaptă, şi că pentru dânsul e un locuşor mic,de o parte. O 
să încapă tocinai bine. 

Lovitura unei vergi îl făcu să tresară. Până la târg nu mai 
eră mult. Vântul iar se curmase, pădurea pe margini stăteă în- 
-cremenită, arsă. Cei din urmă copaci rămaseră în urmă ; la dreap- 
ta și la stânga, câmpul acoperit mai tot de lumânărică, se în- 
tindea departe, până'n poalele munţilor întunecaţi. O smuncitură 
a dârlogului din dreapta, îl lăcu să ocolească fără întârziere, 
treci șanțul pe podişcă ce se îndoi supt greutatea lui; poticni, 
simţi călăreţul prăvălindu-i-se până peste gât; o ploaie de lovi- 
turi îl făcu să-şi ie seama la mers. Câmpul par'că-l mai învioară. 
“Târgul rămăsese in urmă, la stânga; mergeau aiurea. Vedenia 
cu ieslea se şterse, cele dintâiu căsuțe acoperite cu stuh, ale sa- 
tului, se împrăştiau printre îngrăditurile de nuele. Câţi-vă pur- 
cei fugiră, guiţând din drum; un câine se luă după el, lătrând 
amarnic, o temee se întorceă dela fântână cu o tivgă plină cu 
apă, pe umăr. La poarta țarinei stătură. Stăpânul se scobori, des- 
chise poarta, căci jitarul lipseă, nu mai încălecă, îi aruncă dâr- 
logii peste oblâncul şălei, de-i încordă gâtul, şi porni pe Jos. În 
mijlocul satului, lângă biserică se opri. Ajunseseră la crâşmă. Pe 
laviţe, temei, moșnegi, şi câţi-vă copilandri, stăteau cu pieptul pe 
masă, cu capul sprijinit de mână, cu ulcelele dinainte. 

Stăpânul îl duce în dos, lângă un gard, şi-i leagă dârlogii de 
un par. 

Calul rămâne singur. Intoarce capul după stăpânul, care ple- 
case, grăbit. Prin împrejur nici un fir de earbă, de fân; nimic, 
nici un jgheab cuapă. Dincolo de gard, o mulţime de poloboace 
pline de hușştile borșului vărsat din ele. Din altă parte vine mirosul 
de oţet. De departe se aud glasurile celor ce beaa. In cătina de 
alături vrăbiile îl asurzesc. 

Frânt de drum, înecat de colb, calul pleacă în jos capul. 

Deodată un zumzet uşor, îi loveşte auzul, şi-n aceiaşi vreme 
un fior îl furnică în tot trupul. O gâză mică, obosită să mai 
colinde aiurea, îi nemeri într'o nare. Calul se pregătește să sufle, 
s'o gonească, dar un miros de câmp, de flori, i se împrăștie 
până în suflet; și-l răcoreste ca un isvor ce iar fi picurat 
deasupra capului. Gâza îşi scutură aripile pline de colbul de 
aur al florilor prin cari sburas. Calul o lăsă, o simţi cum i se 
ridică, uşoară, cu picioruțelg mărunte. în susul frunţei. Cu coada 
ochiului de abea o zăreşte, şi strălucirea ei îi aduce aminte 
de sclipirea țintelor de argint de pe hamurile celor doi fugari, 
Apoi o văzu cum o ia deacurmezişul, pe lângă ochiul lui; o 
simţi cum merge de-asuprs pleoapei, înfiorându-l uşor, apoi cum 
se ridică pe gât, pe supt coamă, cum se suie încetişor, până sus 
lângă ureche, şi rămâne acolo, la umbră. 

Mulţumit calul îşi apropie genele şi dormitează. 


Em. Gârleanu. 

JOCURILE bA SATE. 


e 


— Vezi, d-le, cât îşi bate capul în biserică preoţelul care ne-a 
venit, ca să scoaţă jocul tineretului de prin crâşme? Toată truda 
lui e în zadar, pentrucă n'a început treaba altfel. 

— Și cum Sar cuveni începută ? 

— laca cum aş topori-o eu: M'aş pune întâi în cale cu gos- 
podarii cei mai de seamă, cari au şi gloată de ieşit la joc, ca 
tineretul s'asculte de sfatul părinţilor și de îndemnul bun al preo- 
tului ori al învățătorului. 

Gospodarii şi cu preotul să chibzuiască să aleagă flăcăul cu 
purtări cuviincioase şi cu trecere înaintea celorlalţi tineri. care 
să fie vătaful jocului. Acesta tocmeşte scripcarul, poartă grije 
să-l plătească din partea tuturor flăcăilor. caută ca în sărbători 
să fie jocul la o casă de gospodar şi în privigherea luie toată 
rânduiala jocului. 

Greuţate mare n'ar fi ca să se izbândească şi isprava asta: 
scripcar avem, flăcăi sunt destui, ca să-i poată da plată încă 
bună; vătaf sar găsi, ba ar fi şi inima rea la unia; gospodari 
ar da casa pentru joc, fie fără plată, ori căi sar da ceva până 
când o veni vremea să fie casă obştească a satului. unde să fie 
sfatul sătesc, judecătoria comunală, casa de joc şi cu alte în- 
demănări cari or sosi în alte timpuri, când vom fi mai dumeriţi 
la minte şi la fapte bune. 

Par'că până acum nu se fac jocuri pe la case de gospodari? 
La Crăciun, Sf. Vasile, la clăci de desfăcut păpuşoiu, la şezători ? 
Mai ales unde sunt glotaşi, nu se face iarna joc şi acum? 

Când ar fi jocul numai la case de gospodari, atunci s'ar întrece 
fetele și nevestele ca gospodăriile lor să fie curate, toate să fie 
aşezate cu rânduială, cu podoabele în casă făcute de mâna lor 
cu grădinele de flori şi legume, în sfârşit care de care s'ar pune 
pe atâta ca să nu le crape obrazul de ruşine când s'ar strânge la 
joc fete bune de gospodar, pricepute la toată treaba ori flăcăi 
de ispravă, care-s în ajunul de a se gospodări. 

Atunci vătaful jocului nu va primi în joc toţi mucoşii de copii 
abia ieşiţi din şcoală; pe unii tineri sau fetele cari rac fapte ru- 
şinoase şi alte păcătoşii; pe relele satelor să le mărginească și 
buna rânduială a jocului totdeauna s'o păstreze. 

— Ştii cai adus-o bine, moș Năstase? Ai fi bun de vătaful 
jocului de moşnegi !.. 

— Că nu-i de râs! N'ai vedeă ca acum: La crâşmă se strânge 
şi rău şi bun, cel rău nu dă cinste celui bun, cel bun, după ce 
ia în cap, se apucă de sfadă, spuind fel de fel de vorbe batjo- 
curoase, sudălmi, porecle; pe urmă bătae între dânşii, ca între 
sălbatici. 

Tineretul vede, ascultă şi fără voe îi intră în cap şi aşă să 
blăstămăţeşte şi se ridică o lume stricată, fără ruşine, cu care 

un preot cât de bun şi un învăţător cât de înţelept, nu poate 
face nici o ispravă de seamă, măcar că e tot spre binele ţăranului. 
Câte nu văd tinerii în crâşmă, afară de bătălii, sfezi şi ocări? 
Stau la crâşmă cu noaptea în cap şi până ce ajungpe urmă, 
acasă, câte năzbâtii le trec prin minte toate le fac: se agaţă de 
porţile oamenilor, fură, strică şi fac ticăloşii pe drumuri, mai 
ales când sunt vântuiţi de băutura diavolească. 


Apoi, unde mai pui, că din crâşmă tineretul să deprinde cu 
băutura, care aduce sărăcia, boala şi ticăloşirea omului? 

La o casă de gospodar, nu se găseşte băutură. 

De-acestea trebue să vadă, să audă şi să înveţe tineretul, care 
face joc la crâşmă? 

Dacă ar fi înfrânaţi de bătrânii şi cărturarii luminaţi ai sate- 
lor şi privegheţi mai cu de-a dinsul de către vătaful jocului, 
multe dintr'aceste rele, ar fi părăsite. 

Tineretul va, şti ce-i ruşinea de faptele rele, nu ca azi, când 
se fălesc cu blăstămăţii de tot soiul, 

Un strein când ar vedeă jocul satului, i sar umpleă inima de 
mulţumire, când ar vedeă cum ne creştem şi îngrijim de buna 
îndrumare a tineretului. 

Sunt sate unde jocul se jace numai pe la case gospodăreşti 
şi mar fi numai la noi minunea asta fără păreche. 


S. Teodorescu-kKirileanu. 

Mai multă lumină! 


Cu aceste trei vorbe pe buze, a închis ochii marele Goethe 
maestru al cântecului inimei omeneşti. Şi întradevăr, popoarele 
au propăşit numai prin lumină, când au urmat raza ei binefă- 
cătoare şi sau prăbuşit îndată, când au apucat calea întuneri- 
cului. 

Poporul și neamul nostru, au avut de îndurat în restimpuri 
atâtea vijelii încât numai mulţămită bărbăţiei în luptă a putut 
răzbate secolii. 

Chemat la o viaţă nouă de aproape o jumătate de veac, popo- 
rul român şi-a închegat o ţară neatârnată, rupând acele lanţuri 
cari îi injoseau numele lui cel mare. 

Precum spuneam şi altă dată tot în paginele acestei scrieri po- 
porale, ţara noastră a reuşit în scurtă vreme să-şi urzească dre- 
gătoriile de nevoe a unui stat nou, şi că a făcut paşi destul de 
mari în calea progresului, dar câ mai are multe lucruri de 
făcut, pentru ridicarea poporului. 

Nenorozirile abătute în primăvară asupra ţărei noastre, au do- 
vedit pe deplin aceasta, De 40 de ani se învață carte nouă în 
țara noastră, dar se vede că ea na prins destul de adânc. 

Nu trebue însă să ne perdem cumpătul din cele pătimite, d'in- 
potrivă să ne așezăm din nou la muncă și de sus în jos, să dăm 
pildă de dragoste unii faţă de alţii si cu toţii luptând, să izbu- 
tim a ne întări bine temelia. 

Pentru aceasta va trebui: 

1) Să întărim dreptatea tăcând ca fiecare să înţeleagă până 
unde se întinde dreptul său și care este datoria sa. 

2) A înlesni ca administraţia ţării să întărească acest spirit de 
dreptate şi să ajute înllorirea bunei stări a tutulor. 

3) A pune cu toţii umărul spre a ridică cât mai sus școala 
și biserica, astlel ca lumina să lumineze minţile și credinţa să 
încălzească inimile, pentru împlinirea datoriei. 

«Albina» propăvăduește dela începutul apariţiunei ei lumina 
mai ales la sate unde e de mai mare nevoe, şi a reuşit la multe 
lucruri bune. Astăzi împlinind zece ani de muncă cinstită, cu 
toţii dorim că ea să trăiască mulţi ani, spre a ajută şi întări teme- 
lia ţărei, pentru care trebue lumină, cât „mai multă lumină“ 


1 Oct. 907. Maior S. Leonte. 

UN JUDEŢ FERICIT 
== 
„Şcoala face pe omul om“ 


a na din cele mai mari probleme 
į ale timpului în care trăim este 
j şi învăţământul în genere, dar 
” mai cu deosebire cel primar, care 
© imprimă unei naţiuni, cultura ge- 
nerală, ce se transmite din neam în 
neam. 

Şi cu drept cuvânt este a ne ocupă 
de învăţământ cât mai mult, căci e prea 
adevărată zicerea: «Invăţământul este 
lumina vieţii.» Acel popor va puteă să 
dăinuiască în scurgerea vremii, acela 
numai îşi va puteă ajunge aspiraţiu- 
nile naţionale, care va fi pe deplin lu- 
minat, conştient. de chemarea şi rolul 
său, în concertul celorlalte. Şi de aceea 
cugetul curat al fiecărui bun român, 
trebuie să fie îndreptat spre buna or- 
ganizare a învăţământului primar pen- 
tru a aveă roadele dorite, pe care de a- 
tâta amar de vreme le întrevedem. 

In ceeace priveşte Constanţa, e de 
remarcat activitatea din ultimii ani, pe 
acest tărâm. Locuitorii acestui judeţ, 
conduşi de înţelepţii săi învăţători, de 
energicul prefect al judeţului (d-nul 
Scarlat Vârnav) şi de toţi oamenii de 
bine. au realizat lucruri, cari pentru 
mulţi s'ar crede idealuri de neatins- 

Clăditu-s'au din temelie dela anul 1902 
şi până la 1907, 61 localuri noui deşcoale 
cu cheltuiala locuitorilor, cu munca şi 
sudoarea lor, fără a mai fi comunele ne- 
voite să facă împrumuturi, pentru ca 
să plătească anuităţi ani de zile. 

„Şi când ne gândim, că numai atunci putem vorbi de şeoală 
şi învățământ într'o localitate, când există clădirea unde ti. 

nerele vlăstare, să se poată adună pentru a primi adevărata 
lumină, — faptul că atâtea localuri noui se înnalţă falnic pe 
tot întinsul judeţului Constanţa, e destul de însemnat şi vred- 
nic de luat în seamă de toţi acei ce doresc binele celor mulţi. 

lată în ordine cronologică, localităţile unde s'au ridicat 
asemenea localuri dătătoare de lumină: 


In anul 1902: şcoala din comuna Băltăgeşti (pe româneşte ar fi To- 
porani); din com. Cievâceii (însemnează Os rupt); Covargie (Increţit). 
In 1903: Tașpunar (Fântâna de piatră), Saragea (Gâlbue): Cara Omer 
(Omer cel negru); Calfachioi (Satul calielor): Docuzaci (Nouă copaci); 
Danluchioi (Satul toboşarilor); Engemahală (Mahalaua lui Enge); Mu- 
surat (Denumire de cal); Hagilar (Satul hagiilor); Canara (Carieră de 
piatră); Anadalchioi (Satul Anatoliei); Calfa (Meseriaş)}; Saraiu (Palat); 
Broascic (Loc de scăpare); Hârşova (Valea hoților). In 1904: Alacap 
(Poziţiune strategică cucerită); Biui Biul (Privighietoare); Cilibichioi 
(Satul nobililor); Caciamac (Mămâăligă); Caratai (Mânz negru); Ghiolpu- 
nar (Puţul lacului); Copucei (Sfărâmător); Osmancea (Satul lui Osman); 
Abdulah (Satul iui Abdula); Dobromir (Lume bună); Esechioi (Satul 
magarilor). In 1905: Murfatlar (Nour binecuvântat); Urumbei (Prinţul 
Grec); Mustaiaci (Copacii lui Mustafa); Enghez (Rac), Osmanfacă (Groapa 
Ini Osman); 'Techechioi (Satul Căprioarei); Sarighiol (Lacul galben); Che- 
Tim Cuius (Fântâna lui Cherim); Tatlageac (Dulce); Tuzla (Sărată); Ai- 
gâramet (Armăsarul lui Amet); Techederesi (Pielea căprioarei); Mus- 
lubei (Prinţu Muslu); Mabmut-Cuius (Fântâna lui Mahmut). In anul 
1903: Satul nou; Azizia; Aliman; Haidar; Ostrov; Topolog; Dueran; Pan- 
telimon; Oltina; Mârleanu. In 1904: Nasdradin; Mangalia; Ciobanu; Asi- 
dulue; Azaplar; Ivrinez; Ghizdăreşti şi Tichileşti. 

Paul Pasa 
Revizor Şcolar, Constanţa. 


—_ e e 


(Din popor). 
Mureş, Mureş, apă lină, 
Cine bea apă din tine 
Face vârf şi rădăcină 
Se 'nstreinează ca mine... 
Că eu numa! te-am gustat 
Și tot m'am înstreinat. 
Strein viu, strein mă duc, 
Strein ca un pui de cuc, 
Știi ca frunza mă usuc 
Ca frunza alunului 
Și craca pelinului.. . 


Din Hârtieşti (Muscel). C. Rădulescu-Codin. 

PĂREREA MEA. 


+ ntre revistele populare, apărute până acum, cari au desvol- 
+ tat gustul către citit şi au îndrumat publicul românesc spre 
V rezolvarea celor mai multe cestiuni de ordine socială, e- 


S conomică, națională şi morală, în primul rând trebue să 


3 punem revista «Albina». 

Eşită din focul patriotic al unor bărbați plini de entusiasm 
pentru ridicarea săteanului din ignoranţa timpurilor şi pentru 
luminarea lui asupra numeroaselor mijloace, cari tind la o vieaţă 
mai corespunzătoare cu cerinţele actuale, această revistă se poate 
mândri că a ajuns la vârsta de 10 ani, învingând tot soiul de 
greutăţi, ce pe unele reviste le-au împedecat în ajungerea sco- 
pului lor, iar pe altele le-au repus cu totul. Graţie procedeului 
său de a fi imparțţială, de a îmbrăţişă toată sfera noastră de ac- 
tivitate şi de a trată subiectele cu căldura și dragostea izvorită, 
din intenţia binelui public, a fost bine văzută de toţi conducăto- 
rii noștri, fără deosebire de coloare politică, oferindu-i putinţă 
de a pătrunde în toate unghiurile ţărei și de a înlocui multe 
scrieri cu coprins imoral, superstițios și cu tendinţe antinaţionale 
cari formau literatura de plăcere a maselor ştiutoare de carte. 

Succesele, pe cari le-a obţinut până acum, îi pot servi ca încu- 
rajare în viitor, căci ogorul desințelenit are încă trebuinţă de 
multă muncă, pentru a fi în stare să producă roade demne de 
laudă şi admiraţia celor ce se interesează de regenerarea populaţiu- 
nei noastre. Țăranul, ca şi orăşeanul, tocmai în aceste momente, 
când au început să priceapă rostul vieţii, au nevoe de serioase şi de- 
zinteresate îndrumări, ca nu cumvă să apuce pe căi greşite, lo- 
vind astiel şi în interesul lor propriu şi în prestigiul nostru ca 
popor, care-şi urmăreşte idealu! său, nutrit de minţile şi inimile 
generaţiunilor trecute. Cele ce s'au petrecut anul acesta în țara 
noastră, să ne deştepte simţirile, să ne oţelească puterile în lup- 
ta contra răuiui, să ne înalțe sufletele către Dumnezeu, să ne 
concentreze împrejurul prea iubitei noastre familii regale şi să 
ne fie un îndemn puternic în a da tot concursul nostru unor 
astfel de reviste cu tendinţe şi scopuri bine definite. 

Intemeiată pe trecutul său, revista «Albina» merită atenţiunea 
întregei inteligențe românești, căci în vieața sa de 10 ani un 
moment n'a depăşit dela ţinta ce-și propusese. Cu atât mai mult 
are nevoe de sprijinul material şi intelectual al tuturor, cu cât 
sunt încă multe cestiuni la ordinea zilei, cari reclamă o grabnică 
rezolvare, pentru a se realiză şi la noi un progres pus pe temelii 
solide. 

Cetăţeanului român îi trebuesc încă multe sfaturi, ca să ajungă 
să egaleze pe cetăţenii altor state civilizate. Până acum s'a lup- 
tat pe toate căile pentru deşteptarea lui, dar, în general vorbind 

sunt multe rele de cari suferă, ba a perdut unele din cali- 
tățile ce caracterizau pe străbunii noştri. El trăeşte tot aşă de 
neîngrijit ca şi altădată: n'are locuință higienică, n'are hrană 
substanţială, nu ştie să-și îngrijească animalele, face cultura 
pământului tot primitivă, şi perde vremea în lucruri de nimic 
mai aies iarna, nare gust de meserii, nu pune preţ pe creşterea 
şi instruirea copiilor săi ; iar consecinţa acestor rele sunt: 
înmulţirea boalelor, creșterea mortalităţii, degenererea animale- 
lor, un mare număr de analfabeți şi tendinţa către funcţionarizm. 

Din punct de vedere patriotic, nu tocmai are desvoltate sen- 
timentele naţionale, căci tratează aproape cu indiferenţă, cesti- 
unile cari ne interesează ca popor şi foarte puţini sunt cari să-și 
dea socoteală de importanţa evenimentelor noastre istorice, din cari 
a eşit România de astăzi. Afară de acestea în prea puţine case 
găsim portretele membrilor familiei noastre regale. 

Dacă în toate privinţele el are nevoe de serioase îndrumări, 
apoi atenţiunea cea mai mare trebueşte îndreptată asupra stărei 
lui morale, căci din acest punct de vedere lasă foarte mult de 
dorit, şi un progres fără moralitate nu se poate concepe. Frica 
lui Dumnezeu, cinstea în relaţiunile dintre oameni, virtuțile cas- 
nice, stima și respectul către cei mai mari, mai bătrâni, recuno- 
știnţa pentru binefacerile primite, dezinteresarea în ajutorarea 
semenului nostru, ţinerea cuvântuiui dat, respectul către biserică 
şi lucrurile sfinte, încrederea în puterea serviciilor religioase, 
etc., . . . . aceste calităţi, cari constituiau norma de conduită 
a strămoşilor noştri, astăzi rar le vedem practicându-se între noi. 
Din contră am ajuns să ne pierdem credinţa în Dumnezeu, să 
nu preţuira cinstea când e interesul la mijloc, să nu ţinem cont 
de bătrâni şi superiorii noştri, să nu fim recunoscători celor 
ce ne-au servit, să ne călcăm promisiunea dată, să n'avem sim- 
țul datoriei şi focul misiunei, să urâm biserica şi servitorii ei, 
să ne facem din destrăbălare scopul vieţii şi să considerăm prac- 
ticile religioase ca făcând parte din rugina trecutului. Urmările 
acestor defecte morale le vedem toţi : înmulţirea crimelor, a nele- 
giuirilor, a proceselor, a divorţurilor, a sinuciderilor, a înșelă- 
ciunilor, a beţiilor și a tuturor stricăciunilor, cari rod temeliile 
unui stat 

lată relele și defectele cari s'au încuibat în sufletul românesc. 
Prin urmare ne trebuesc arme intelectuale şi mai perfecționate 
pentru a luptă cu succes contra lor. Şi cum revista «Albina», 
care acum îşi serbează jubileul de 10 ani, mereu a lucrat pentru 
îndreptarea acestor defecte sociale, străbătând cu sucul său dătă- 
tor de viaţă până în cel din urmă cătun, datori suntem să-i urăm 
viaţă şi mai lungă; iar toată suflarea românească să întindă 
braţele sale unor astfel de publicaţii, cari luptă pentru rezolvarea 
cestiunilor vitale ale unei naţiuni. 

lar subscrisul, plin de admiraţiune și respect către comitetul 

acestei reviste, pentru munca dezinteresată, ce a depus în cur- 
sul celor zece ani, îi urează încă mulţi ani rodnici şi-l dă ca 
exemplu tuturor celor ce sunt animați de binele .neamului şi al 
ţărei. 
Diaconul 1. V. Raiculeseu 
T. Severin. 


Din nevoile săteanului. 


(Sin cântecul duios al poetului Coşbuc «Noi vrem på- 
“il! mânt» se descrie una din nevoile cele mai mari şi 
KS mai simţite de sătean, din multele nevoi ce are şi la 
(0); l care săteanul le reduce pe toate. 
6 Deşi, poate, genialul poet, inspirat din consfătuirea 
ce a avut cu un plugar cu care sta la vorbă pe ogo- 
rul mult iubit, n'o fi avut în cuget să arate prin poezia «Nos 
vrem pământ» decât marea nevoie ce simte orice sătean plu- 
gar d'a avea cât mai mult pământ, totuşi se poate dovedi 
până la un punct oarecare, că pe toate nevoile sale sătea- 
nul plugar le confundă cu trebuinţa d'a aveă pământ. 

De naştere şi neam sunt sătean plugar, între ei şi cu ei 
am crescut; între ei mai mult trăese; cu foarte mulţi am 
vorbit şi vorbesc zilnic, dar nici pe unul n'am auzit să zică: 
Noi vrem administraţie părintească şi cinstită, deşi îţi spune 
că scriitorul îl jupeşte la biletele de vite, că primarul îi cere 
de băut şi zile de clacă, că perceptorul îl asupreşte, nu strigă 
însă în gura mare decât că vrea pământ. 


N'am auzit, n'am: văzut săteni să zică cu toţii într'un glas : 
<Not vrem școală» decât foarte rar şi câtodată puşi la cale de 
vreunul interesat să-şi deă casa cu chirie, ori de vre-unul 
care vreă să fie suplinitor, sau de vreun învăţător care ar 
vrea să se apropie de locul său natal, ete. 

Sunt pentru a patra oară revizor şcolar şi în acest timp 
trecând prin sate fără şcoală, am îndemnat pe locuitori să 
facă jalbă pentru şcoală, dar foarte puţine am primit, însă 
unde n'au cerut ei, am stăruit eu să se facă şcoală şi în 
multe locuri s'a făcut, dar mai totdeauna autoritatea comu- 
nală s'a simţit îngreuiată cu astfel de pacoste pe capul său; 
chiar în acest an, un primar dela o comună raportează pre- 
fecturei că de oare ce în satul cutare nu se găseşte casă cu 
chirie, e de părere să se amâe școala pe la anul. 

Proba cea mai evidentă ca săfenii nu cer şcoală cum cer 
pământ e şi legea obligativităţii învăţământului primar, care 
nu se poate aplică aşa cum cere nevoia timpului decât cu 

amenzi școlare. Totuşi sătenii nu sunt refractari pentru școală, 
ba din contră le place, simte nevoia ştinţei de carte, dar 
nu zic: Noi vrem șeoală, cum zic: noi vrem pământ. 


H k 
N'am auzit pe nici un sătean strigând: Noi vrem bancă 
populară, casă de economie, cooperare la muncă, tovărășie 
la vinderea în comun a produselor etc, deși acestea le sunt? 
necesare în primul rând, ca ei să poată cumpără pământ, 
nu, dar ei zic că vor pământ, indiferent modul de achiziţie 
totuși vorbesc cu răutate despre străinii ce le strâng ouăle 
din sat, cerealele, fructele etc. 
* i k 
In vechime erau câte 3--4 preoți, ba şi mai mulți într'un 
sat de 100 familii şi bisericile erau pline de credincioşi cu 
toate că se slujeă Sf. Leturghie în toate sărbătorile; azi la 
3—4 sate e un preot care deşi slujeşte după 3—4 sărbători 
la aceiași biserică totuși sfântul locaş e pustiu de credin- 
cioși , mai nici babele și moșnegii nu se mai duc să se în- 
chine înaintea sfântului altar. Deși preoţii sunt rari la sate 
totuși sătenii nu-i doresc decât pentru serviciile absolut ne- 
cesare creștinului. De biserică şi preot nu se îngrijesc, nu- 
mai pământ să aibă. 


X 
* 


N’am auzit pe nici un sătean zicând : «Noi vrem doctori» 
deşi îi decimează bolile molipsitoare, epidemiile şi traiul mi- 
zerabil ; la babe şi descântătoare aleargă cu duiumul, la doc- 
tori nu. Nici unul nu zice: «Noi vrem doctori, nu pământ». 


X * 
ph 


Cei mai mulți săteni lucrează pământul în mod primitiv 
şi producția e mai mică ca în trecut, căci pământul e stors 
de vlagă; ei nu cunosc cultura intensivă, nici pilde nu vor 
să ia dela Bulgari, ci cunosc pe cea extensivă şi totuşi țin 
la felul lor d'a lucrà și cer mereu pământ. 

Vreau pământ, zice cel ce are numai locul de sub casă; 
vreau pământ zice şi cel ce are 10 fălci sau și mai mult. 
Deci le mai trebue și alt-cevă decât pământ, un altcevă care 
ei nu-l pot preciză, ci îl vâră în trebuinţa de pământ. 


+ 
a: 


ET + 

La tribunale se autentifică acte de vânzări de pământuri 
rurale. Când profesam avocatura am făcut asemenea acte, 
nevoiaşii şi-au vândut ogoarele şi în primăvara anului cu- 
rent au cerut în gura mare răseulându-se: noi vrem pământ. 
Pământul nu le-a lipsit, dar le-a lipsit priceperea, oamenii 
unei bune administrații cari să-i împedice a-şi exercită drep- 
tul de libertate întrun mod aşà de rău înţeles şi în detri- 
mentul lor. Cu toate acesteă, ei nu cer decât pământ. 

e 

Din cele câtevă palide note asupra nevoilor săteanului, se 
vede că el sufere preă de multe şi nici nu-şi dă seama ce 
i-ar trebui mai întâiu , de aceea pe toate ale lui nevoi le re- 
duce la singura şi cea mai importantă pentru el nevoe: æ 
aveă pământ. 

Deci pentru ameliorarea stării săteanului şi ridicarea lui 
din nămolul ignoranței şi din mocirla mizeriei, 

trebue o bună, dreaptă şi înțeleaptă administraţie prefec- 
torială și comunală; i 

trebue şcoli în orice cătun, şi învăţători inimoşi cu dor 
de sat şi de săteni; 

trebue preoţi culți, apostoli ai lui Hristos şi ai neamului, 
sfătuitori ai ţăranului spre bine şi luminare; 

trebue medici la fiecare 3—4 sate câte unul, cu durere de 
neam, care să meargă din colibă în colibă atât în timpul 
de bolişte, cât şi în timp de sănătate, căci un medie ori 
când are ce spune unui ţăran; 

Trebue . . . . trebue multe de acestea și atunci săteanul 
va vedeă că nu numai întindereă de pământ îl poate ferici ci 
şi o întindere mai mică, când starea sa va fi îmbunătăţită din 
celelalte puncte de vedere și va fi luminat cum se cuvine 
a îrăi în lume. 

Revista «Albina», care în zece ani de existență a pătruns 
în popor, câștigându-și nume bun, căci a lucrat spre binele 
lui, are înalta menire d'a luptă și pe vitor, venind în aju- 
torul tuturor factorilor meniţi să ridice de pe spinarea să- 
teanului multele lui nevoi. 


I. N. Ciocan. 
Liceuţiat în drept, şi revizor şcolar. 


Plantele medicinale cari crese în tară şi se pot recoltă toamna. 


E D aa 


D lantele medicinale cari cresc cu îmbelşugare la noi în 


tară sunt aproape părăsite, alcătuind, mai ales vara, 
bălăriile pline de praf de pe marginea drumurilor, se- 
mănate de o mână necunoscută prin şanţuri şi poteci, 
pe câmpii întinse, ca şi sub umbra răcoroasă şi plăcută 
a pădurilor ... în sfârşit peste tot locul la ţară şi cât îţi cu- 
prinde privirea, se află plante, pe lângă cari, vitele chiar trec 
cu nepăsare! 

Cele mai multe din aceste oropsite plante ascund sub înfă- 
țişarea lor sălbatică o avuţie pe care o nesocotim şi ne revol- 
tăm cu energie dacă vreun moş sau babă recunosc şi speculează 
aşă cum pot și cum se pricep însuşirile acestor nepreţuite bu- 
ruieni de leac. 

Instrucţia la sate, în această privinţă, lasă mult de dorit, așă 
că sunt puţini oamenii cari mai ştiu cum şi când se culeg astfel 
de plante, ce anume părţi se pot întrebuinţă cu folos real, cum 
se curăţă şi se îngrijesc, aşa ca să corespundă scopului înalt 
pentru care Creatorul le-a trimis pe lume. 

Şi puţinii dintre aceşti cunoscători cari mai ştiu câte ceva, 
sau fin ascuns, sau le lipseşte darul, poate chiar buna-voinţa, 
de a răspândi acest mesteşug, aşă că prin coline şi vâlcele, în 
păduri, în preajma bălților şi pe înălțimile munţilor, pe drumuri 
ca şi pe tot cuprinsul scumpei noastre patrii cresc din bielşug 
şi se usucă fără nici un folos o sumedenie de buruieni dătă- 
toare de viaţă, în vreme ce spiţăriile din țară se aprovizionează 
din străinătate, trimițând peste hotare sute de mii de lei anual 
pentru nişte plante cari, adunate cu pricepere, ar aduce un nou 
venit statului. 

Sunt vre-o 4—5 ani decând Ministerul de Instrucție luase nobila 
și lăudabila măsură de a încuraja strângerea buruenilor de leac şi 
în avântul său patriotic, trimisese circulări cu instrucţiuni privi- 
toare la această plăcută, folositoare şi bănoasă ocupaţiune. După 
acest îndemn începuse chiar o frumoasă îndrumare, care, din nefe- 
ricire nu a fost întreţinută, căci învățătorii şi chiar mulţi dintre 
particulari, cari strânseseră astfel de plante, neavând instrucţiuni 
lămurite şi desăvârşite asupra modului cum trebuesc curăţite şi 
îngrijite, le-au desfăcut pe un preț de nimic, aşa că descurajaţi mau 
mai continuat a se ocupă de frumoasa meserie de cultivatori 
de plante medicinale, care le surâde aşa de dulce la început. 

De altfel, nici n'au mai fost îndemnați şi ajutaţi, fie cu sfa- 
turi, fie cu alte mijloace de cari este o absolută nevoe la înce 
putul unei aşa de delicate întreprinderi. 

Socotesc deci. că a sosit timpul mai ales acuma să se reînceapă 
o nouă mişcare mai temeinică şi în acelaş timp patriotică pen- 
tru culegerea şi îngrijirea plantelor medicinale, ca să scăpăm 
odată de un bir zadarnic ce dăm străinătăţei pentru leacuri ce 
se găsesc la noi în ţară pe toate potecile. Nu ne trebue decât 
puţină bună-voinţă, ceva stăruinţă şi cât mai multă îndrăsneală 
în pornirea acestui lucru lăudabil pentru începători, şi extrem 
de folositor pentru săteni, şi mai ales de mare trebuinţă pentru 
nevoile ţării. 

In acest scop cred că vor fi prielnice câteva notite asupra 
modului cum să facem să câştige în preţ buruienile cele mai 
căutate la farmacie și cari se pot culege în luna Octomvrie când 
este timpul potrivit pentru recolta de toamnă. 

Intre aceste plante numărăm : 


Arnica, [Potbal de munte, Carul pădurilor (Bănat), Carul Zânelor 
(Bănat), Arnica montana.] Creşte prin fânețe şi pășuni umede din pă- 
durile de munte. Se culege rădăcina. — Aceasta împreună cu îrunzele şi 
florile sunt întrebuințate în medicină ca stimulante, febrifuie, tonice şi 
vulnerare. Poporul nostru întrebuinţează arnică pentru vindecarea ră- 
nilor. 

Brânduşe de toamnă, [Bolură, Brânduşa mortilor (Bucovina), Brân- 
duşa, Ciapa ciorii (Trans), Ghicitori (jud. Dâmbovița şi Muscel), Col- 
chicum autumnale]. Creşte prin fânețe şi păşuni umede. E căutat bul- 
bul sau ciapa care este oval şi cu un înveliş brun. 

Bucinişi, (Angelica. Angelină, (Trans.). Angelica Avchangelica]. Creşte 
pe iângă râuri, torente, pâraie din păduri și munte. 

Rădăcina se întrebuinţează în medicină din cauza proprietăţilor sale 
stimulante, stomachice, iar popoarele din nordul Europei mănâncă vlă- 
starii tineri de angelică 

Ciumătaia, /Ciuma fetei. Laur, Alaur, Turbare, Bolândarița, Mărul 
porcului, Datura siramonium]. Crește prin locuri necultivate, dărămă- 
turi, gunoaie, pe lângă garduri şi locuinţe. Se recoltează semințele cari 
se bucură de proprietâţi calmante fiind în același timp foarte veninoase. 

Coriandu, f mén Culeandră (Bucovina), Coriandrum sativum]. Cre- 
şte prin locuri cultivate, în grădini. Se recoltează seminţele. 

Cucuta, /Cucuia mare, Dudaiej. Creste prin dărămături, gunoaiele 
grădinilor, prin semănâturi, pe lângă locuinţe, şanţuri şi garduri. Se re- 
coltează frunzele și seminţele cari nu prea se întrebuinţează ca în trecut. 
E plantă veninoasă. 

larba mare, (Oman, Ynula Helenium]. Creşte prin fânețe umede, på- 
raie, ganguri și gropi, Junci etc., Iarba mare fiartă în vin se bea pentru 
tuse. Se recoltează rădăcina care are proprietăţi tonice și vermifuge și 
este întrebuințată ca atare mai ales pentru animale. 

Lăsnicior, (Zârnă, Buruiană-de-dalac, Pătlăgică-de-dalac, Vita evrei- 
lor, Solanum Dulcamaru]. Se găseşte prin tufişuri, locuri păduroase, 
umede, pâraie. stânci, râuri şi ruine umede. Sunt căutate coardele (sti- 
pites duleamarae), trunchiuleţul. 

Coada şoricelului, /Alunele, Şorocinä, Achillea Millelolium]. Creşte 
prin locuri necultivate şi cultivate, livezi şi pe marginea pădurilor. In- 
fuziunea făcută cu infloriscenţa acestei plante este întrebuințată de po- 
porul nostru pentru tuse. In Bănat se vindecă cu această plantă alune- 
lele de pe faţă. 

Gutuiu, (Aldmâioare, Gutuniu (Macedonia), Cydonia vulgaris]. Ar- 
bore originar din Europa sudică, creşte prin livezi, grădini. Se recol- 
tează seminţele cu care poporul face un ciai, care se bea pentru tuse şi 
răguşeală. 

lenupăr, /Arclus, Celină, Inibuhur, Jireapăn, Juniperus communis]. 
Crește prin pădurile stâncoase și păşunile pietroase de munte. Se recol- 
tează boabele şi lemnul. 

Muştar, /Rapiță de muştar, muştar negru, Sinapis nigra]. Cultivat, 
se găseşte însă şi în locuri pietroase şi puţin umede, prin semănături, 
pe marginea drumurilor. Se recoltează seminţele din a căror făină «fa- 
rina sinapis nigrae», se fac muştaruri foarte tari. Ca muştar la masă 
înlesneşte digestiunea. 

Nalbă mare, /Nalbă albă, Althaĉa officinalis]. Creşte prin locuri 
umede, pe malul râurilor. Frunzele, florile, dar mai ales rădăcina care 
se recoltează în special, este fuarte bogată în mucilag, din care cauză 
această plantă este întrebuințată des în medicină ca emolientă. 

Părul ciutei, /Verigariu, Spinul cerbului, Patachivă, Salbă-moale, 
Rhamus Caiharticus]. Arbust. Creşte prin păduri şi tufişuri. Fructele 
acestui arbust sunt întrebuințate în medicină ca purgativ. 

Rădăcină dulce, /Lemn dulce, Iarbă dulce, Glycyrrhiza echinata, Gly- 
cyrrhiza glabra]. Creşte prin şesuri, pe vârful dealurilor. Se cultivă pen- 
tru rădăcină. 

Spânz, [Barba lupului, Bojoţei, Iarba nebunilor, Helleborus niger]. 
Crește prin păduri, pa locuri pietroase şi în poenile dela munte. Se în- 
trebuinţează rizomele. 

Poporul nostru întrebuințează spânzul spre a vindecă caii bolnavi de 
dalac ; cu o sulă se fac trei înțepături în pieptul calului bolnav şi apoi 
se vâră sub piele în fiecare înţepătură câte un fir de rădăcină de spâuz. 
Calul se umilă apoi la piept, umflătura se sparge, curge din ea materie 
şi în câteva zile calul e vindecat. E plantă otrăvitoare. 

Trei frați fătaţi, [Buba împăratului, Micşunele, Panseluţe de câmp, 
Tămdioară, sălbatică, Toporaşi, Viola tricolor]. Oreşte pe câmpuri ste- 
vile, prin livezi şi locuri cu iarbă, iar prin cultură se obține numeroase 
varietăţi. Se întrebuinţează în medicină pentru proprietăţile purgative 
şi emetice cu care este înzestrată, 

Pelin, [Pelin alb, Pelin bun, Piloniu (Macedonia), Arthemisia Absin- 

thium]. Crește prin locuri necultivate şi aride, livezi, câmpuri, dealuri, 
pe lângă locuinţe, garduri, drumuri, pe malul râurilor. Frunzele de Pelin 
sunt întrebuințate în medicină pentru proprietăţilelor tonice, aperitive. 
Cu frunzele şi vârfurile florifere de pelin se prepară un rachiu numit 
absinth:, care este otrăvitor, mai otravitor decât ori care alt rachiu. 
Cu frunzele şi vârfurile florifere se transformă vinul în Pelin ; cu zeama 
de Pelin se spală rănile. In vreme de epidemii, poporul nostru crede că 
dacă poartă un buchet de Pelin la sân sau la brâu este ferit de orice 
boală. 

Există încă şi alte plante, cari însă nu au o întrebuințare zilnică în 
farmacie, ci mai mult în medicina populară, cum de exemplu lipanul, 
brusturul, etc., a căror rădăcini se culeg tot toamna. 


Toamna este cel mai nemerit anotimp pentru recoltarea semin- 
telor şi rădăcinelor plantelor medicinale ; ținând însă seamă de 
durata lor, adică dacă sunt anuale, nu trebue să aşteptăm toamna 
de oarece rădăcinele au trecut într'un an prin toate fazele de 
dezvoltare astfel că spre sfârşitul anului încetează ori şi ce ac- 
tivitaie vegetală, ne mai întrunind calităţile necesare unui bun 
medicament. In cazul acesta unic vom recoltă rădăcinile primă- 
vara când sunt în plină putere de vegetaţie; cele bisanuale însă 
le vom culege toamna către sfârşitul ei, așa de exemplu rădă- 
cina de angelică are un miros mult mai puternic şi mai plăcut 
toamna decât dacă sar recoltă în luna Iunie sau Iulie. 

Rădăcinile plantelor vivace cum e iarba mare, odolean, lemn 
dulce şi altele, nu se scot din pământ decât după câţiva ani de 
vegetaţie şi în cazul acesta numai toamna. 

Rădăcinile trebuesc scoase din pământ cu băgare de seamă, 
ca să nu se rupă ramurile, nici să nu se zgârie. In ceace pri- 
veşte recoltarea acestei părţi din plantă, două sunt; metodele 
cari trebuesc urmate: sau se usucă aşa cum s'au scos din pă- 
mântul de care se scutură, punându-se apoi în saci, sau se cu- 
răță mai întâiu de pământ, pentru care scop se spală cu apă multă 
şi cu o perie moale se taie binişor mustăţile (radicelele), partea 
pe care creşte trunchiul şi foile şi părţile cari par stricate şi 
găunoşite ; în urmă se taie în bucăţi şi se desface în două sau 
patru părţi, uscându-se pe gratii de lemn sau pe rogojini, la 
umbră, având grije să se aşeze pe cât va fi posibil la miazăzi. 

Se pot aşeză de asemenea în uscătoare sistematice, cu răsu- 
flătoare, sau se leagă cu sfoară făcându-se mănuchiu şi se atârnă 
apoi în privdoare deschise, în şiruri rare, astfel ca să se usuce 
cât se poate de repede. 

Pentru a păstră rădăcinile în mod perfect şi fără să piardă 
ceva din proprietăţile lor medicinale, herboriştii le conservă în 
nisip uscat bine. 

Rădăcinile nesuculente se taie în bucăţi scurte, cele subțiri 

se strâng în pachete, iar cele suculente se taie în felii, având 
grije ca pe unele, cum e de exemplu rădăcina de nalbă, să le 
curăţim și de învelişul extern, 

Rădăcinele curăţite şi uscate se păstrează în saci de pânză 
sau în cutii de lemn la adăpost de umezeală, soare, praf şi de 
orice pricină care le-ar putea strică. 

Tot în acest mod se procedează şi cu tuberculele, bulbii sau 
rizomele, cari se usucă în uscătoare sau la soare. 

Semințele se vor culege din fructele cărnoase la epoca ma- 
turităţii pericarpului (când fructul este copt) cum e la gutuiu, 
fără a ne îngriji dacă seminţele sunt sau nu desăvârșite, pentru 
că pericarpul fermentează repede şi atunci seminţele se strică. 
Semințele din fructe uscate, cum este muştarul, fiind la adăpost 
de astfel de întâmplări se pot culege când s'au copt pe deplin. 
Nu trebue uitat că seminţele fructelor dehiscente (cari se des- 
chid), cad la epoca maturității. Semințele cari au un înveliş 
lemnos (nuca, migdalele) sunt recoltate împreună cu acest în- 
veliş, căci le păzeşte de insecte şi schimbările atmosferice. 

Semințele ca şi rădăcinile se ţin la umbră, bine uscate şi păs- 
trate cu îngrijire, astfel ca să nu piarză nimic din valoarea lor 
ca medicament, ci din potrivă să câştige prin astfel de opera- 
țiune. 

Când toate acestea sunt făcute în bune condițiuni, preţul plantei 
se măreşte. Nu trebue pierdut din vedere, că la uscarea rădă- 
cinilor sau a semințelor, temperatura să fie cât se poate de po- 
trivită, uscătoarele să fie prevăzute cu ventilătoare bune, care 
să usuce repede şi deopotrivă. Rădăcinile aromatice se vor uscă 
întrun pod în care să nu fie căldură, dacă e posibil o tempera- 
tură rece de 10%—15%, pentrucă altfel se evaporează mirosul 
plantei. 

Când uscarea rădăcinilor sau semințelor se face în anume us- 
cătoare, trebue îngrijit a se întoarce de mai multe ori pe zi, mai 
cu seamă seminţele uleioase. 

In ceace priveşte celelalte părţi ale plantelor, cum sunt foile, 
florile, fructele etc., — se va descrie la timpul necesar recolta- 


rea lor. 
C. D. Parepa. 


Farmacist maior. 


[Pe 
Stimaţi Cititori, 
Răspândiți revista „Albina“ în cercul cunoştin- 
țelor D-voastră. 
E ES Eee) 

INGRIJIREA GĂINILOR 


> u început şi la noi unii săteni a da o mai 
> mare însemnătate creșterei găinilor ca şi a 
altor pasări de curte, şi mai cu seamă aceia 
cari se găsesc în apropiere de orașe. 
Această creştere se datorește marelui.negoţ ce se 
face atât cu ouă cât şi cu earnea acestor pasări în 
târgurile noastre ca şi în străinătate, deşi acest 
negoţ se face mai mult de străini decât de-ai noștri. 
Pasările de curte fiind omnivore, lăsate în li- 
bertate, ele îşi găsesc eu multă ușurință hrana de 
care au trebuinţă în timpul verei, care stă în ver- 
mișori, grăunţe, iarbă, etc. Astfel de cu primăvara 
şi până iarna găinele cer puţină îngrijire; iar când 
se ţin închise într'o mică curticică, cer oare-cari în- 
grijiri, dacă voim să ne dea mai multe ouă, din vân- 
zarea cărora, să se scoată nu numai cheltuiala dar 
şi un ginie, Iarna trebue ca găinile să stea adă- 
postite de frig şi în acelaș timp să li se dea o mân- 
care de natură animală şi vegetală. Mai trebuie să 
li se pună în curticică nisip amestecat cu gips mă- 
runt sau cretă pisată; să li se mai arunce din când 
în când şi cojile de ouă întregi sau pisate și ame- 
stecate cu hrana ce li se dă. Se ştie că cojile de 
ouă sunt făcute din materie văroasă, care este de 
lipsă găinilor la formarea cojei ouălor lor. Intr'un 

colţ al curţei, adăpostit de ploaie, se pune o mică 
albie, ori un sghiab de lemn sau de piatră, cuce- 
nuşă, amestecată cu puţină pucioasă, în care să se 
scalde găinile spre a se curăți de păduchi. 

In coteţul unde dorm și ouă găinele, iarna să fie 
cald, iar vara răcoare, să se spoiască mai de multe 
ori pe an cu var amestecat cu puţin calaican și acid 
fenic. 

Un mijloc foarte simplu de a procurà pentru găini 
o hrană de natură animală, este: a adună rămăși- 
tele da carne feartă, dela bucătărie cași alte ma- 
terii grase, carnea de cal, maţele dela pasările care 
se taie pentru bucătărie ete. toate aceste substanţe 
se taie mărunt, se amestecă cu mălaiu, cu tărâţe, 
sau cu puţin lapte dulce, ori acru. Din această hrană 
care este folositoare pentru toate păsările de curte, 
li se dă câte puţin în fiecare zi; în cazul acesta găi- 
nele vor deveni mai puternice și mai grase. 

Vara mai trebuie să li se dea găinilor ca mân- 
care (daca se poate) în fiecare zi îoi de salată, de 
varză sau trifoi, tocate şi amestecate cu mălaiu sau 
cu tărâţe. 

Dintre grăunţe găinele preferă pe cele de grău, ° 
de hrișcă şi chiar pe cele de ovăz de calitate bună, 
care le face să ouă mai mult. Apa curată nu tre- 
buie să lipsească şi trebuie primenită mai de multe 
ori pe zi. 

Daca sătenii noştri vor urmă astfel de sfat, găi- 
nile lor vor ouă, iarna ca și vara, şi în timpul anu- 
lui, vor aveă ouă proaspete, pentru bucătărie și vân- 
zare. 

V. S. Moga. 


m PP 


INŞTIINȚARE. 


Din cauză că am întârziat cu apariţiunea numărului 1din anul 
1907—1908, vom fi siliți a întârziă şi cu No. 2, de aceea vom scoate 
împreună No. 2 (14 Octomvrie) şi 3 (21 Octomvrie), cari vor apă- 
reå pentru Duminecă 21 Octomvrie. De aci încolo, revista va urmă 
regulat ca şi în trecut, 

Cum eră odinioară. 


Șapte ani la colnic. 


e la 1798, Husein Paşa, seraschierul Porţei, 
trecea, cu hoardele sale prin ţara munte- 
nească înaintând spre Vidin pentru a 
scoate din acest bârlog pe Pasvantoglu, 
teribilul paşă care nu voiă să mai ştie 
nici de Sultan. In scaunul ţării şedeă 
Constantin Hangherli, grec, care spre a 
îndestulă şi mulţumi pe Turci cu pro- 
vianturi, zaherele, beilicuri şi bani prin 
mumbaşirii săi, făceă să ţipe ţara ca o 
broască în gură de şarpe. 

Poporul ia lumea în cap: se face mare 
băjenie. 

Patru fraţi, Dona Burdel, din satul 
Stoineştii de pe Colnişte, oameni cu 
dare de mână, au luat şi ei calea băjeniei şi după ce au tre- 
cut pe la Călugăreni, Câlniştea şi Neajlovu, au îndreptat, drumul 
spre munte. Aşă eră pe-atunci, umblau oamenii de spaimă cu 

Jumea în cap. Nica, aşă se chemă cel mai mic dintre fraţii Dona 
Burdel, a rămas să vie după fraţi mai în urmă aducând her- 
ghelia, şi când a fost să treacă prin vâlceaua dela Călugăreni, 
unde copacii făceau atâta umbră, că lumina soarelui nu se vedea 
şi prin crăcile lor acopereau drumul încâlcindu-se unele în al- 

tele, se întâlneşte la răspântea drumului cu o ceată de haida- 

maci (hoţi turceşti) cari, văzând ce cai frumoşi are Nica, se re- 
ped să prinză câţvă cârlani armăsari, dar Nica, om îndrăzne 

— deşi ca de 'vre-o 22 de ani ar fi fost—a pus mâna pe mă- 

ciuca atârnată la oblânc şi începând a o învârti, loveşte la cap 

pe vreocâţivă; unul însă în învălmăşala luptei îl ajunge cu iata- 
ganul şi-i reteâză capul. Cum s'a întâmplat, a spus un alt necăjit 
de băjenar care pasă-mi-te tocmai a voit să treacă şi el şi vă- 
zând lupta dintre Nica şi haidamaci, s'a spăimântat şi s'a ascuns 
în scorbura unui copac de unde a privit cu groază. 

Se zice că trupul lu Nica, a alergat pe picioare cu braţele în- 
tinse, şi apucând copacii, în spasmele durerii, îi zguduiă.. ... 

Când iapa cea bătrână, cârma hergheliei a sosit, băjenia din 
urmă, alergând sperioasă şi cu mai mulţi cârlani lipsă, fraţii 

Dona Burdel opresc în loc cu spaimă: 

— Fraţilor, grăiesc ei adunaţi la sfat, nu e semn bun cu Nica! 

După nouă zile de căutare, abia îl găsesc numai oscioare, după 

croncăniturile corbilor şi coţofenilor care-l mântuiseră!.. 

li strâng oscioarele într'o traistă şi pleacă cu ele, plini de obidă 
ca să le îngroape cu toată mila frăţească. 

Trei ani de-arândul, fraţii Dona Burdel au umblat cu cape- 
tele goale şi legaţi d'acurmezişul cu câte un ştergărel; dar şapte 
ani, zi şi noapte, cu rândul, când unul când altul, au păzit cu 
puşca la colnicul unde a fost ucis fratele lor Nica şi cum vedeau 
Turci, aruncau foc în ei din puşca lor care luă un pumn de 
gloanţe şi bubuiă cu un tun. 

Şi în acest timp câţi Turci nu şi-au găsit sfârşitul din mâi- 
nile fraţilor Dona Burdel care răzbunau uciderea fratelui lor 
Nica. 


Marin M. Ticulescu 


învăţător în Vlagca, 


Cronica Săptămânii. 


(21 Septemvrie —6 Octomvrie). 
Din ţară. 


Manevrele regale s'au terminat. Maiestatea Sa Regele, mergând cu tre- 
nul spre Constanţa, în ziua de 20 Septemvrie, a descins la Musfatlar şi 
de acolo s'a dus pe câmpul manevrelor. Familia Regală şi Princiară au 
urmat drumul la Constanţa. 

După terminarea luptelor, M. S. s'a întors în oraş, unde a fost primit 
de toate autorităţile locale şi de mult popor care a ţinut și de astădată 
să arate dragostea deosebită pentru Suveranii noştri şi familia Lor. 

Manevrele au urmat în ziua de 21 şi 22 Septemvrie, iar la 23 a fost 
defilarea generală a trupelor. 

La banchetul care s'a dat în onoarea armatei M. S. Regele a rostit. 
următorul toast : 


«Am ținut să fac manevrele peniru prima oara în Dobrogea, pe aces 
pământ românesc. moşia lui Mircea-cel- Mare, pururea alipită, de țara 
românească. Mulţumesc ambelor divizii, care au dat dovezi de tactică 
şi prin desfăşurarea luptelor ce au avut loc patru zile au arătat că 
instituția ostăşească la noi a făcut progrese repezi întrun timp foarte 
scurt. 6 

Beau în sănătatea scumpei mele armate, căreia îi dorese propăşire 
mai departe; în al doilea rând ridic paharul în onoarea Dobrogei şi 
deosebit pentru județul şi oraşul Constanţa, care mi-a dovedit atâta 
dragoste în timpul şederei mele.» 


Dela Constanţa, Suveranii au venit în capitală pentru a primi pe Ma- 
rele Duce Vladimir. 

= La 28 Septemvrie a sosit în ţară prin Predeal, întorcându-se din Viena, 
Marele Duce Vladimir al Rusiei cu familia sa. In aceaşi zi au intrat în Bu- 
cureşti, unde au fost primiţi de familia noastră regală, de miniştri şi de 
autoritățile superioare ale ţării. Au vizitat după prânz parcul Carol I 
unde a fost expoziţia, iar seara a fost la Palatul Regal un prânz de gală 

A doua zi au plecat la Sinaia, unde înalţi oaspeţi au petrecut câteva 
zile, Au părăsit ţara la 4 Octomvrie. 

= Mitropolia din Bucureşti a trimis preoților din epărhia să o circu- 
lară prin care îi învită să facă rugăciuni pentru ploaie. 

= Un foc groaznic a distrus— în vreme de şeapte zile — mai multe 
păduri din munţii Vraneii. Sunt pagube de o jumătate de milion. 

= Duminică 23 Septemvrie societatea «Sprijinul» din Bucureşti şi-a 
serbat deschiderea cursurilor şeoalei profesionale din strada Barbu Ca- 
targiu. 

= Academia Română şi-a reluat şedinţele săptămânale. 

= Un foc mare a distrus moara dela Ciurel din marginea Capitalei. 

= La Stâlpeni, pe linia Goleşti Câmpulung, s'a produs o groaznică 
ciocnire de trenuri în ziua de 1 Octomvrie. Au fost răniți mulţi călători, 
dar mai greu câţiva din personalul de serviciu al trenului. 

= La 1 Octomvrie s'a deschis la Iaşi conferințele profesorilor de ştiinţe 
dela școlile secundare din țară. Aceste conferinţe au ţinut câteva zile. 
S'au discutat chestiuni relative la învățământul ştiinţelor fizice şi natu- 
rale şi s'au.ţinut lecţiuni practice. 

= Stagiunea Teatrului naţional din Bucureşti pentru anul 1907—1908 
piesa lui Hasdeu Răsvan şi Vidra. 

= La 24 Septemvrie sa adunat Consiliul Comunal al Capitalei. în 
această şedinţă Primarul a citit un raport asupra lucrărilor pe care le-a 
executat până acum administraţia actuală şi cari s'au făcut mai ales prin 
cartierele mărginaşe ale orașului. 


Dela Românii de peste munţi. 


= Deputaţii români din parlamentul Ungariei, s'au aduuat la 20 Sep- 
temvrie la Budapesta şi Sau înţeles în privinţa ătitudinei lor în sesi- 
unea parlamentară care începe acum. i 

= Sa deschis la Câmpulung (Bucovina) un gimnaziu românesc.. 

Din ţări streine. 

= In Maroc nu s'a stabilit pacea. Francezii cer ca triburile revoltate 
să depună armele. Multe din acestea nu primesc propunerea, dar toate 
au primit să plătească o sumă de bani ca desbăgubire. 

In vremea acastă Ministrul Franciei d. Regnault s'a dus la Rabat de-a 
întâlnit pe sultanul Marocului. Acesta a declarat că doreşte să se facă 
cât mai ronpi pace în statul său şi că va da ajutor Franței. 

= In sudul Franţei s'au produs mari vărsări de ape, cari au inundat 
sate şi oraşe întregi. 

== A murit bătrânul Mare Duce de Baden. Au fost faţă la înmormân- 
tare mai mulţi suverani. 

= Aproape de Budapesta a fost o ciocnire groaznică între 2 trenuri; 
sunt mai mulți morţi şi răniţi. 

= Impăratui Frantz Iosef al Austriei a fost zilele acestea greu bolnav: 
Ştirile din urmă vestesc că merge spre bine. 

= Vaporul «Dacia» al serviciului maritim român care va face cursa 
Constanţa--Constantinopole— Alexandria, oprindu-se în drumul său la 
Alexandria (Egipt), a fost vizitat de multă lume din oraş şi de strein 
aşezaţi vremelnicește acolo. z 


= La 15 Octomvrie curent se vor deschide conferințele generale pasto- 
tale în eparhia Dunărei-de-jos. 

La aceste conferințe sunt obligaţi a luă parte toți preoții din oraşe şi 
sate. Şedinţele se vor ţine în Galaţi, Brăila, Tulcea şi Constanţa. 

Intre chestiunile ce se vor discută va fi şi «Insemnătatea ce are preotul 
român şi serviciile ce poate aduce el Statului, când va şti să îndrumeze 
pe ţăran către formarea unei gospodării bune şi luminate, prin care să 
câștige cu mai mult folos mijloacele de traiu». 

P, S. Episcopul Pimen va luă parte la aceste conferinţe. 

= Unii speculanţi de rea-credinţă au răspândit zvonul că guvernul ar 
M de gând să oprească exportul cerealelor sau de a spori taxele de 
export. - 

Ministerul de finanțe comunică cum că toate aceste svonuri sunt cu 
totul lipsite de temei şi sunt făcute în scop de speculă de bursă. 

Guvernul nu s'a gândit nici un moment la oprirea exportului cerea- 
lelor sau la o sporire de taxe. 

= Se aduce la ennsiiinţa generală că ia Prima Societate de Credit 
Funciar Român din Bucureşti sâmbătă 13/26 Octomvrie 1907, se vor trage 
la sorţi funciare rurale pentru un Capital de lei 1.616900, din care: 

I) Serisuri funciare rurale 4%, :a 17 tragere 142.700 lei și 

II) Serisuri funciare rurale 5%, a 52 tragere 1.474.200 Lei. 

Tragerea la sorţi se va face în Şedinţa publică în localul Primei Socie- 
tăţi de Credit Funciar Român din București, strada Colţei No. 27, la 
Orele 3. p.m, în preşenţa Consiliului de administraţie, a Comisarului 
Guvernului, a proprietarilor asociaţi, a detentorilor de titluri şi a celui 
alt public asistent. 


DDE- 
LICITAȚIUNI 


= In ziua de 8 Octomvrie 1907, ora 10t/, a. ın. se va ține la Eforie, 
B-dul Elisabeta. licitație punlică cu oferte închise pentru darea în ex- 
ploatare a unei cariere de piatră de var alb, din pădurea Furnica, în 
suprafață de 1 hectâr, pe termen de 5 ani, cu începere dela data con- 
tractului. 

Garanţia pentru admitere la licitație va fi de lei 500. 

__= In ziua de 16 Octomvrie 1907 ora 10:/, dimineaţa pentru vânzarea 
spre exploatare a 3 parchete din pădurea Licuriciu, judeţul Teleorman. 
Garanţia provizorie este de lei 1500. Vânzarea în bloc. Estimaţia este de 
lei 24.952, 

== Idem pentru vânzarea a 5 parchete din pădurea Duşani, jud. Vlașca. 
Garanţia provizorie este de lei 1.500. Vânzarea pe hectar. Estimaţia este 
de lei 315 bani 40 hectarul. 

Condiţiunile speciale şi cele generâle pentru aceste păduri se pot 
vedeă la arhiva secţiei Silvice din serviciul Domenial al Eforiei Spita- 
lelor Civile din Bucureșşyi în toate zilele de lucru între orele 11—1. 

Art. 72 — 83 din legea Comptabilităţii publice sunt aplicabile. Supra 
oferte nu se primesc. Ofertele vor fi redactate conform modelului de 


mai jos: 
OFERTĂ 
Subsemnatul (1). . . . . domiciliat (2). . . . . suni amatora luă în 
exploatare (3). . . . . din pădurea. . . . .Situatăîn judeţul. .. . - 
publicată a se vinde spre exploatare prin Monitorul Oficial (4). . . . . 
Gia (Ejawa oiie şi ofer lei. . . - . pe (6). .... 


Declar că am deplină cuuoştinţă de condițiunile generale şi cele spe- 
ciale de exploatare ale acestei. , . şi mă oblig a le respectă. 

Depun odată cu aceasta şi lei (7). . .în (8). . . garanţie provizorie 
prescrisă de eondiţiunile speeiale. 

Semnătura. 
licajiuni. 

(1) Numele şi Pronumele. Pa 

(2) Se va indică exact locul unde domiciliază concurentul. 
` (8) Se va indicà numărul parchetului sau numărul arborilor scoşi în 
vânzare. 

(4) Numărul Monitorului Oficial în care a apărut publicaţia de vânzare. 

(5) Anul, luna şi ziua apariţiunei Monitorului. 

(6) Se va arătă preţul ce oferă, pe hectar, pe arbore sau în bloc, după 
cum este trecut în condițiuni că se face vânzarea. 

(7) Se va indică suma exactă în cifre şi litere. 

(8) Se va arătă dacă suma depusă este în efecte sau în numerar. 


=a 0 Pa 

STEAUA“ 


Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice și de folos practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sat cu tendințe 
contrarii statului” şi ideii naţionale române. 
Cotizaţia este de cel puţin doi lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru esto îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. d 

Comitetul: Preşedinte, Ioan Kalinderu, Membru al Academiei Ro- 
mâne.— Vice-preşedinte, Sava Şomănescu, mare proprietar, fost senator.— 
Administralor şi casier, Spiru C. Haret, Ministru, profesor univer- 
sitar. — Secretar, Const. Banu, profesor secundar, fost inspector co: 
lar. — Membrii: Petre Gârhoviceanu, Administrator al Casei Sf. 
Biserici Autocefale Ortodoze Române, profesor la Seminarul Ceniral 
şi director al Şe. Normale a Societăţii pentru învăţătura poporului 
român; I. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ad- 
ministrator al Casei Şcoalelor, profesor secundar; Dim. Cecropid, institu- 
top. — Cenzori, Const. Alimăneşteann, inginer de mine; Preotul econom 
Const. Ionescu, profesor secundar; Const. Alexandrescu, institutor. 


Membri înscrişi și cotizaţiuni plătite (urmare). 

Dumitru Stoenescu (Sadova-Ocolna), 2 lei; Ioan R. Popescu (Sadova- 
Ocolna), 2 lei; Petre Unga (Sadova-Ocolna), 2 lei: Adam Sima (Sadova- 
Ocolna), 1 leu; Marin Neleapcă (Sadova-Ocolna), 1 leu; Ilie D. Ciucă 
(Sadova-Ocolnai, 1 leu; Ion Gh. Radovici (Sadova-Ocolna), 1 leu; Gheorghe 
Muşuroi (Sadova-Ocolna), 1 leu; Dumitru R. Buescu .(Sadova-Ocolna), 
1 leu; Stan FI. Barbu (Sadova-Ocolna), 1 leu; Jean J. Bălăban (Sadova- 
Ocolna), 1 leu; Tudor Cioacă (Sadova-Ocolna), 1 leu; Florea Pârcălabu 
(Sadova-Ocolna), 1 leu; Toma Stan Istrate (Sadova-Ocolna), 1 leu ; Ion 
Joița Văduva (Sadova-Ocolna), 1 leu; Marin Pa. Joanuș (Sadova-Ocolna), 
1 leu; Andrei D. Pârșcoveanu (Sadova-Ocolna), 1 leu; Ion D. Pârșcoveanu 
(Sadova-Ocolna), 1 leu; Matei Câlea (Sadova-Ocolna), 1 leu; Stan Danciu 
(Sadova-Ocilna), 1 leu; Niculae Bunciu (Sadova-Oco!na), 1 leu; Tudor 
Viereanu (Sadova-Ocolna), 1 leu; Nicolae Roman (Sadova-Ocolna), 1 leu; 
Ion V. Şalău (Sadova-Ocolna), 1 leu; Gheorghe Tolescu (Sadova-Coelitu), 
2 lei; Matei Dobroteseu (Sadova-Coeclitu), 2 lei; Ion M. Dincă (Sadova- 
Coclitu), 1 leu; Ion I. Vladu (Sadova-Coelitu), 1 leu; Niţă I. Pistol (Sa- 
dova.Coelitu), 1 leu; Dumitru I. St. Cioacă (Sadova-Caoclitu), 1 leu; Stan 
Cioacă (Sudova:Coclitu), 1 leu; Ilie P. Nicolae (Sadova-Coelitu), 1 leu; 
Ştefan Ghiţuleasa (Sadovra-Coelitu), 1 leu; Uroş Maghiari (Sadova-Co- 
clitu), 1 leu; Filip M. Stefan (Sadova-Coclitu), 1 leu; Ion Notea (Sadova: 
Coclitu), 1 leu; Grigore Ghiţulescu (Sadova-Coelitu), 1 leu ; Gheorghe 
Popescu (Sadova-Odaia), 2 lei; Simion Mateescu (Sadova-Udaia), 1 leu; 
Pantelie Iordache (Sadova-Odaia), 1 leu; Ion G. Giainbaşiu (Sadova- 
Odaia), 1 leu; Iosef St. Florea (Sadova Odaia), 1 leu; Ilie Dumitru Ene 
(Sadova-Odaia), 1 leu; Ion R. Gavrilă (Sadova-Odaia), 1 leu. 


Numărul membrilor înscrişi cu începerea anului 1907 este de 100, iar 


XX] veniturile societății, tot în acest timp, sunt de 2.715 lei, 

| (Va urma în numărul viitor). 
iz [0 Papa ke A] 

Noua Parfumerie și Droguerie Mebdicinală | 
TOMA BRĂTULESCU W 


București, calea Grivitei No. 145 (lângă Gara de Nord). București. (i) 


Oferă onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatoare şi sapone alese, l) 
briliantine, superbe colorante pentru păr, diferite loțiuni, apă de colonia, de | ! 

lavande, de verveine şi portugal, etc., ape şi pomezi de quinquina parfumate. f) 
| Capilarine, col-cream de la princesse şi comestice higienice, piepţini fini, 
$ Odol, perii, paste pentru dinţi, thermometre pentru baie și diferite feluri de | 
bureţi, glicerină, vasilină, lanolină şi tot felul de articole pentru tualete. 

Articole pentru menngiu, ca: ceaiuri, cafea şi cacao în sămânță şi pulbere, i 
făină lactată Nestle, culori vegetale, arome și esențe pentru liqueruri şi li- 
monade, romuri şi cognacuri, esențe pentru conserve alimentare, Sifoane cu | 
| cari se prepară ape gazoase, alcool şi sistematice maşine pentru spirt dena- 
| turat, ape minerale şi diferite săruri pentru băi, cum şi prafuri «Zackerlin», (i) 
carboral, borax, acid boric, naftalină ieftină, bicarbonat de sodiu, salol și chi- i 
nine, ete. Aniline și culori, aparate, accesorii și gata soluțiuni, băi, pentru 
fotografie. Uleiuri și grăsimi minerale, parafină, benzină şi vasilină ameri- j 
cană, terebentine, pensule, lacuri şi culori pentru pictură, vopsele, ceară şi 
sârmă pentrn parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- | 
| iuri in și muştaruri, precum şi felurite uleiuri vegetale şi animale, ca: unt 
de cocos, de in, de ricin şi amigdale şi curat uleiu din ficat de morun pentru | 
] cura de iearnă, ete. è 

Multe specialități farmaceutice române, franceze şi germane, precum: bu- | 
giie, balsamuri pentru viață, capsule, cataplasme, coaltare, crayoane, ceaiuri, (i) 
If drageie, elixire, emulsiuni uleioase, emplastre, glicerofosfate, globule, granule, | | 
UT injecțiuni, ovule, paste, pastile, perle, pilule, prafuri, săruri, supositorii, so- ji | 

luţiuni, siropuri şi vinuri medicamentoase care, prin rolul ce indeplinesc W 
unele de a fi atiseptice şi desinfectante iar altele nutritive şi întăritoare, sunt | 
preparate cu scopul de a fi întrebuințate la vindecarea suferinzilor cărora să (i) 
le redea sănătatea, forța și energia şi de a le [i reconstituante ale sistemului |)! 
nervos indepărtându-le cu totul anemia şi slăbiciunea generală. AA 

Bogat asortiment de cauciucărie şi pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, fji 
ca : vată şi tiloane, guthapercha şi mușamale impermeabile, tuburi de cau- 
ciuc, canule, injectoare şi sistematice irigatoare pentru Moaşe și Lehuse, pompe | 
| trage-lapte şi biberoane, ploşti și lighiane de porțelan, specule, aţă de mă 
tase şi ace, siringi, sonde, aparate inhalatoare, bandage și cercuri herniare, 
corsete elastice pentru doamne și ciorapi pentru varice, tuburi stomachale ) 
| pulversitoare şi vaporisatoare, preservative, suspensoare, thermometre maxi- | 
male cum şi alte utensile și accesorii de sticlă, aluminiu, platină, faianță şi j 
porcelan, ochelari, foarfeci şi clești, etc. 

La cerere, expediază în orice parte a Țărei, contra ramburs, prompt și cu | 
prețurile cele mai ieftine, ori şi ce fel de mărfuri din această branşă. 


Inst. de Arte Grafice Carol G5bl S-sor Raşidescu, Str. Doamnei 16. — 19.656. 

